കാര് ഓട്ടോ പൈലറ്റ് മോഡിലിട്ട് ലൈംഗികബന്ധം, ടെസ്ല വീണ്ടും വിവാദത്തില് - Pravasishabdam\nHome News International കാര് ഓട്ടോ പൈലറ്റ് മോഡിലിട്ട് ലൈംഗികബന്ധം, ടെസ്ല വീണ്ടും വിവാദത്തില്\nകാര് ഓട്ടോ പൈലറ്റ് മോഡിലിട്ട് ലൈംഗികബന്ധം, ടെസ്ല വീണ്ടും വിവാദത്തില്\nപുതിയ വിവാദത്തില് പെട്ടിരിക്കുകയാണ് ടെസ്ല. ടെസ്ല മോഡല് X കാറില് പോണ് നടി ടെയ്‌ലര് ജാക്‌സണ് ലൈംഗിക ബന്ധത്തിലേര്‍പ്പെടുന്ന ദൃശ്യം ചിത്രീകരിച്ച സംഭവത്തില് കാറും ഉടമ ഇലോണ് മസ്‌കും വിവാദത്തിലായി. ടെസ്ല കാര് ഓട്ടോ പൈലറ്റ് മോഡിലിട്ടാണ് വീഡിയോ ചിത്രീകരിച്ചത്. ടെയ്‌ലര് ജാക്‌സണിന്റെ ഈ പ്രവൃത്തിക്കെതിരെ വലിയ വിമര്‍ശനങ്ങളും വന്നു. ടെസ്ലയുടെ ഓട്ടോപൈലറ്റ് മോഡും ഈ സംഭവത്തിന്റെ പശ്ചാത്തലത്തില് വിമര്‍ശന വിധേയമാവുന്നുണ്ട്.\nടെയ്‌ലര് ജാക്‌സണ് ഒരു പോണ് വെബ്‌സൈറ്റില് അപ്ലോഡ് ചെയ്യപ്പെട്ട വീഡിയോ അതിവേഗം സൈറ്റില് വൈറലായി മാറി. കഴിഞ്ഞ ഒരാഴ്ചയായി ഈ സൈറ്റില് ഏറ്റവും കൂടുതല് തിരഞ്ഞത് ടെസ്ല എന്ന വാക്കാണ്. തന്റെ കാമുകനൊപ്പം ചിത്രീകരിച്ച വീഡിയോ ടെയ്‌ലര് ജാക്‌സണ് തന്നെയാണ് പോണ്‍സൈറ്റില് പങ്കുവെച്ചത്. പിന്നാലെ പോണ് സൈറ്റ് സെര്‍ച്ചില് താന് ടെസ്ലയെ ഒന്നാമതാക്കി എന്നും അവര് ട്വീറ്റ് ചെയ്തു.\nടെസ്ല കാറിന്റെ ഓട്ടോ പൈലറ്റ് മോഡ് കാരണം നിരവധി അപകടങ്ങള് റിപ്പോര്‍ട്ട് ചെയ്യപ്പെടുന്ന സാഹചര്യത്തിലാണ് ഇങ്ങനെയൊരു പ്രവൃത്തി എന്നത് ടെസ്ലയെ പ്രതിസന്ധിയിലാക്കി. നിര്‍മിത ബുദ്ധി സാങ്കേതിക വിദ്യയില് കാര് തനിയെ ഓടുന്ന സംവിധാനമാണ് ടെസ്ല കാറിലെ ഓട്ടോ പൈലറ്റ് മോഡ്. ഇത് നടി ദുരുപയോഗം ചെയ്യുകയായിരുന്നു.\nPrevious articleകേരള കോണ്‍ഗ്രസില് പൊട്ടിത്തെറി രൂക്ഷം; ജോസ് കെ മാണിയെ ചെയര്‍മാന് ആക്കണമെന്ന് ഒരു വിഭാഗം; അതൃപ്തി അറിയിച്ച് സിഎഫ് തോമസ്\nNext articleബീന ആന്റണിയും മനോജും കുടുംബകോടതിയിലേക്ക്.. സംഭവം ഇങ്ങനെ..


ദാമ്പത്യവിജ്ഞാനം ഭാഗം 56 [അന്നവിചാരം-ചോദ്യോത്തരങ്ങള്] | Teachings of Swami Nirmalananda Giri Maharaj of Kerala\n← മനസ്സ് സമൂഹം – ഭാഗം  – ആമുഖം\n02 മനസ്സ് സമൂഹം – ആമുഖം – തുടര്‍ച്ച →\nദാമ്പത്യവിജ്ഞാനം ഭാഗം 56 [അന്നവിചാരം-ചോദ്യോത്തരങ്ങള്]\nPosted on September 19, 2014\tby Anthavasi\nപഴനെല്ലിന്റെ അരി പതിവായി കഴിയ്ക്കാം. ഗോതമ്പ് കഴിയ്ക്കാം. യവം കഴിയ്ക്കാം. റവ കഴിയ്ക്കാം. ചണംപയർ കഴിയ്ക്കാം – അതിവടെ കിട്ടാൻ പ്രയാസം ആണ് – Linseed. കറിയായിട്ടൊക്കെ ഉപയോഗിയ്ക്കാം. കയ്പാണ്, നല്ല കയ്പാണ്.. നിങ്ങളീ പെയിന്‍റ് അടിയ്ക്കാനുപയോഗിയ്ക്കുന്ന Linseed Oil അതിന്‍റെ കുരുവില് നിന്ന് എടുക്കുന്നതാണ്. ചണം‌പയര് എന്ന് പറയും – Linseed അത് വളരെ നല്ലതാണ്., നല്ല നിലവാരത്തിലുള്ള സാധനം ആണ്. ഇതൊക്കെ ചരകശുശ്രുതാതികളുടെ കാലം മുതല്‍ക്ക് ഉപയോഗിച്ചു വരുന്നതാണ്. ആധുനികരീതിയിലും നിങ്ങള്‍ക്ക് നോക്കാം. അവയില് Anti Oxidants ധാരാളമാണ്. ചരകന് അന്നു പറഞ്ഞവയില് അല്ലാത്തതില് ഒന്നും Anti Oxidants വേണ്ട തരത്തില് ഇല്ല. അപ്പോള് അവരുടെ ഗവേഷണമോ നിങ്ങളുടെ ഗവേഷണമോ മെച്ചമെന്നു നോക്കിയാല് മതി. പതിവായി കഴിയ്ക്കാം. ഇതൊക്കെ – ചെറുപയറ് കഴിയ്ക്കാം, ബീന്‍സ് കഴിയ്ക്കാം, മൂത്ത മുള്ളങ്കി കഴിയ്ക്കാം – പിഞ്ച് മുള്ളങ്കി കഴിയ്ക്കരുത്, കാരറ്റ് ആകാം, ബീറ്റ്‌റൂട്ട് ആകാം, പടവലങ്ങ ഇഷ്ട പോലെ കഴിയ്ക്കാം – ഏറ്റവും കൂടുതല് Anti Oxidant ഉള്ള സാധനങ്ങളില് ഒന്നാണ് പടവലങ്ങ. മൂക്കുന്നതിനു മുമ്പ് കഴിയ്ക്കണം. പടവലങ്ങ കഴിയ്ക്കാം. വെള്ളരിയ്ക്ക ധാരാളം കഴിയ്ക്കാം. പഴകിയ കുമ്പളങ്ങയേ കഴിയ്ക്കാവൂ, കണ്ടിട്ടുണ്ടാവും. പഴയ കാലത്ത് വീടുകളിലൊക്കെ തെങ്ങിന്റെ ഓല കൊണ്ട് കെട്ടിത്തൂക്കും, കുമ്പളങ്ങ.\nചോദ്യം: വേവാന് പ്രയാസമല്ലേ?\nപഴയ കുമ്പളങ്ങയ്ക്കാണ് രുചി. അതു കൊണ്ട് ഒരോലന് വെച്ചൊന്ന് കൂട്ടി നോക്കിക്കേ. അത് നല്ല കനം കുറച്ചരിഞ്ഞാല് അവന് അതു പോലെ കിടക്കും കഷണമായിട്ട്. അങ്ങനെയങ്ങ് കഷണമായിട്ട് കീറിയിട്ട്, ഒന്നും പറ്റിയില്ലെങ്കില് അത് ഒരു മാതിരി വെന്തു വരുമ്പഴേയ്ക്ക്, ലേശം ഉപ്പിട്ട് വെന്തു വരുമ്പഴേയ്ക്ക്, രണ്ട് പച്ചമുളകും കീറിയിട്ട് വെന്തു വരുമ്പഴേയ്ക്ക്, അല്പം വെളിച്ചെണ്ണയും ഒഴിച്ച് വാങ്ങിയാല് ഒരു കിലോ അരിയുടെ ചോറുണ്ണാം. ഇനി അതില് നല്ല തേങ്ങാപ്പാലൊക്കെ ഒഴിച്ച് ഉണ്ടാക്കിയാല് അതിനു തുല്യം എന്താണുള്ളത്. അത് പഴയ അമ്മമാര് ഉണ്ടാക്കണം, സ്വാദിഷ്ടമായി കഴിയ്ക്കണമെങ്കില് . ഇപ്പൊ ഇതെല്ലാം കൂടെ കൂടി കുമ്പളങ്ങ അരിഞ്ഞത് മൂന്ന് കപ്പ്, മുട്ട അടിച്ച് ചേര്‍ത്തത് ഇത്ര, വെള്ളുള്ളി ഇത്ര, ഇതെല്ലാം കൂടി കൂട്ടിക്കുഴച്ച് എവിടെത്തൊട്ടാലും ഗതികേടാവുന്ന ഒരു സാധനം. അതിനൊരു പേരും. “കുമ്പളങ്ങ ഉടുലുടുലു”. (സദസ്സില് നിന്ന് ചിരി)\nചോദ്യം: എത്ര പ്രായം വേണം?\nഒരു നാലഞ്ചു മാസം പഴകിയാല് വളരെ നല്ലതാണ്.. കടേന്ന് വാങ്ങിയ്ക്കുമ്പോല് അങ്ങനെയൊന്നും പഴകിയതൊന്നുമല്ല കിട്ടുന്നത്, അത് അവടേം ഇവടേം ഒക്കെ എറിഞ്ഞും ഒക്കെയാണ് കിട്ടുന്നത്. അത് പൊട്ടിപ്പോവുകയില്ല, ചീഞ്ഞ് പോകും. അതിനു കാരണമെന്താണെന്നു വെച്ചാല് അത് പലതും കുത്തിക്കേറ്റിയ സാധനം ആണ്. ഇതതല്ല. ഇതവനവന് വിളയിപ്പിച്ചെടുക്കുന്ന സാധനം ആണ്. നല്ല സാധനം കിട്ടും.\nചോദ്യം : തെങ്ങിന്റെ ഓലയില് കെട്ടിത്തൂക്കുന്നത്?\nഅത്, കെട്ടിത്തൂക്കാന് എളുപ്പത്തിന് കെട്ടുന്നതാ, അന്ന് വള്ളി കിട്ടാത്തതുകൊണ്ട് കെട്ടിയതാണെന്ന് കൂട്ടിയാല് മതി.\nപഴകിയ കുമ്പളങ്ങ, വെള്ളരിയ്ക്ക, പടവലങ്ങ ഇതൊക്കെ ധാരാളം ഉപയോഗിയ്ക്കാം, നിത്യം ഉപയോഗിയ്ക്കാം. മത്സ്യമാംസങ്ങള് ഉപയോഗിയ്ക്കുന്നവര്‍ക്ക് ആടിന്റെ മാംസവും, രോഹിണി മത്സ്യവും ഉപയോഗിയ്ക്കാം. രോഹിണി ബ്രാലാണെന്നാണ് എനിക്ക് തോന്നുന്നത്. പുസ്തകം വായിച്ചിട്ട്, എനിക്ക് മത്സ്യത്തെയും, മാംസത്തെയും കുറിച്ച് അനുഭവപരിചയം ഇല്ല. അതുകൊണ്ട് വേറെ എവിടെയെങ്കിലും ചോദിച്ചറിഞ്ഞോണം. പുസ്തകത്തിലെ കാര്യങ്ങള് പറഞ്ഞു തരുന്നു എന്നേ ഉള്ളൂ. ബാക്കിയൊക്കെ പറഞ്ഞു തരാന് അറിയും. അത് പുസ്തകത്തിലെ അറിയും, കാരണം പഠിയ്ക്കേണ്ടത് അത്യാവശ്യമായതു കൊണ്ട് നന്നായി പഠിച്ചിട്ടുണ്ട്, അതും. ഇങ്ങനെയാണത് കഴിയ്ക്കാവുന്നത്. അതൊക്കെ നിത്യവും കഴിയ്ക്കാം.\nചോദ്യം: പഴകിയ കുമ്പളങ്ങ.. (ചോദ്യം വ്യക്തമല്ല)\nപെശക് ചെറുതായുണ്ട്. പ്രാണാവൃതിയില് ചെറിയ കളിയവന് കളിയ്ക്കും. വളരെ ചെറുതാണ്, അതു കൊണ്ട് വലിയ അപകടമൊന്നുമില്ല. അപ്പോള് ഇതൊക്കെയാണ് ഉത്തമ ഭക്ഷണം, നിത്യം കഴിയ്ക്കാവുന്നത്. നിത്യം കഴിയ്ക്കരുതാത്തത് – ഉഴുന്ന്, ചേമ്പ്, ചേന, ഇതൊക്കെ നിത്യ ഭക്ഷണത്തില് പെടരുത്. കാച്ചില് . കപ്പ വളരെ സൂക്ഷിച്ചേ കഴിയ്ക്കാവൂ.. കപ്പ നിത്യം കഴിയ്ക്കരുതെന്നല്ല. കപ്പ, ഒന്ന് – സാത്മ്യം വന്നതല്ല കേരളീയര് കഴിയ്ക്കുന്നത്. കപ്പ നിത്യം കഴിയ്ക്കുന്നതോ ഒന്നും അല്ല പ്രശ്നം. അതിന്റെ കട്ട് കളഞ്ഞേ കഴിയ്ക്കാവൂ. പ്രഷര് കുക്കറില് വേവിച്ച് കഴിയ്ക്കരുത്. തിളപ്പിച്ചൂറ്റി മാത്രമേ കഴിയ്ക്കാവൂ. വാട്ടിയുണങ്ങിയ കപ്പ ഉപയോഗിയ്ക്കാം. പാവയ്ക്ക കഴിയ്ക്കാം.\nചോദ്യം: അങ്ങനെ വരുമ്പോള് നമ്മള് ആ പഴയ കാര്‍ഷിക സംസ്കാരത്തിലേക്ക് കൂടി മാറേണ്ടി വരും.\nഅയ്യോ, മാറാതെ പറ്റുകേല. അവനവന്റെ മുറ്റത്ത് ഒരു നാല് കുമ്പളം ഒക്കെ വെച്ച് പിടിപ്പിക്കാന് അത്ര.. അങ്ങനെ ചെയ്താലേ ജീവിയ്ക്കാന് പറ്റുകയുള്ളൂ. പത്ത് ചീര വെച്ച് പിടിപ്പിച്ചാല് മതി. ചീരയെന്നും കഴിയ്ക്കാം. വള്ളിച്ചീരയുണ്ട് – അതായത് ബസളച്ചീര – വെള്ളയും, പച്ചയും ഉണ്ട്. പിന്നെ തണ്ട് ചീരയുണ്ട്. തമിഴ്‌നാട്ടീന്ന് വരുന്ന ആ പച്ച തണ്ടുള്ള ഒരു വെറൈറ്റി ഉണ്ട്. ഏറ്റവും സ്വാദിഷ്ടമായ ചുവന്ന ചീരയുണ്ട്. അതില് തന്നെ രണ്ട് വെറൈറ്റിയുണ്ട്. ആ ചെമപ്പിന് നടുക്ക് കറുപ്പുള്ളതും, തനിചെമപ്പുള്ളതും. അത് നല്ല വെറൈറ്റികളാണ്. മഴക്കാലത്ത് അത് കഴിയ്ക്കണ്ട – കാരണം, മഴക്കാലത്ത് അതില് പുഴു ഉണ്ടാകും. അതുകൊണ്ട് മഴയ്ക്ക് മുമ്പ് തെങ്ങിന്റെ തടത്തിലോ മറ്റുള്ളയിടത്തോ ഒരു പത്തു ചീര നട്ടാല് ഒരല്പം പച്ചച്ചാണകോം നുള്ളി വെച്ചാല് മതി, വേറെ വളമൊന്നും വേണ്ട. ശകലം ഗോമൂത്രം കൂടെ ഒഴിച്ചു കൊടുത്താല്, അവന് കാലിന്‍റെ വണ്ണത്തില്, തുടയുടെ വണ്ണത്തില് ഉണ്ടാകും. തണ്ട് നിറഞ്ഞ് നില്‍ക്കും. നല്ല മൃദുലം ആയിരിയ്ക്കും. ചവച്ചു തിന്നുമ്പം നാരും ഉണ്ടാവില്ല. വെള്ളം പതിവായി ഒഴിച്ചില്ലെങ്കില് നാരുണ്ടാകും. പിന്നെ വീട്ടിലെ ചാരം ഒരു തുള്ളി നുള്ളിയിട്ടാല് മുഴുവന് നാരാകും. ചീര വളര്‍ത്തുമ്പോള് അതാലോചിയ്ക്കണം, ചാരം ഇടരുത്. ഇതൊക്കെ അറിയണം, ഇതൊക്കെ പഠിയ്ക്കണം. ഇതൊക്കെ പഠിച്ചിട്ടേ ഗൃഹസ്ഥനാകാവൂ. ഇത് പഠിയ്ക്കാതെ സന്ന്യാസി ആകരുത്, നാട് നന്നാക്കാന് . ഇത് പഠിയ്ക്കാതെയാണ്, നാട് നന്നാക്കാന് ഇറങ്ങുന്നത്. പഠിയ്ക്കണം ഇത്.\nചോദ്യം: ചാരം ഇട്ടാല് എന്താണ് കുഴപ്പം?\nചാരം ഇട്ടാല് പൂക്കും. നട്ടു നോക്കിക്കോ. ചാരം ചെന്നാല് ചീര വേഗം പൂക്കും. ചില വീട്ടില് നില്‍ക്കുന്നത് കാണാന് പാടില്ലേ? നരുന്തായിട്ട് നിന്നിട്ട് പൂത്ത് നില്‍ക്കുകയാ. കണ്ടിച്ച് വല്ല കറിയിലും ഇട്ടാല് മൂന്ന് ദിവസം വേണ്ടി വരും ഉണ്ട് തീരാന് . മനസ്സിലായില്ല? അതിനാ സൈഡ് ഡിഷൊക്കെ വേണ്ടി വരും. സൈഡ് പാത്രം ഒക്കെ വേണ്ടി വരും. മനസ്സിലായില്ലേ ഇത് തുപ്പിയിടാന് . മേശപ്പുറം മുഴുവന് വൃത്തികേടാക്കും. മറ്റേത് അതിന്റെ വേരു വരെ അങ്ങ് പോകും. അത് പണിയാനറിയുന്നവന് ഉണ്ടാക്കണം, അതിന്റെ സ്വാദ് വേറെയാണ്. അതിന് നല്ല നാടന് ഗോമൂത്രം ഒക്കെ അങ്ങ് ഒഴിച്ചു കൊടുത്താല് ചീര പോലെ ആദായകരമായ ഒരു കൃഷിയുണ്ടാവുകയില്ല. ഇതൊക്കെ കഴിയ്ക്കാം നിത്യവും. അതൊക്കെ കഴിയ്ക്കണം. അങ്ങനെ നാടനൊക്കെ കഴിച്ച് വളരണം. അതീ കാലാവസ്ഥയ്ക്കിണങ്ങിയതാ. പുറത്തുന്ന് വരുന്ന പഴങ്ങള് ഗര്‍ഭിണി തിന്നരുത്. പുതിയ സാധനങ്ങള് ഒന്നും. കുരുവില്ലാത്തതൊന്നും കഴിയ്ക്കരുത്. ഭാവിയില് കുട്ടിയ്ക്ക് കുട്ടിയുണ്ടാകാതെ വരും. Mutate ചെയ്തതൊന്നും കഴിയ്ക്കരുത്. ഒന്നിച്ച് കൊലപ്പിച്ച വാഴ, ഒന്നിച്ച് കൊലപ്പിച്ച പൈനാപ്പിള് – പൈനാപ്പിള് അല്ലെങ്കിലും ഗര്‍ഭിണി കഴിയ്ക്കരുത്. ജീരകം, പൈനാപ്പിള് , പപ്പായ, ചെമ്പരത്തി ഇവയൊന്നും അടുക്കല് കൂടെ പോലും പോകരുത്. ചെമ്പരത്തി താളി പോലും തേയ്ക്കരുത്. ഗര്‍ഭഛിദ്രം ഉണ്ടാകാനുള്ള എല്ലാ സാധ്യതയും ഉണ്ടാകും. ജീരകം അധികം കഴിയ്ക്കരുത് ഒരു ആറു മാസത്തേയ്ക്ക്. നാലഞ്ചാറ് മാസം വരെ ജീരകം ഒഴിവാക്കി വെയ്ക്കണം. ആറു മാസം ആയാല് ജീരകം വെള്ളത്തില് ധാന്വന്തരം ഗുളികയൊക്കെ വായുവിനു വേണ്ടി കൊടുക്കും. നേരത്തേ ആവരുത്. ജീരകത്തിന് abortive power ഉണ്ട്. തുളസിയിലയ്ക്കുണ്ട് ചെറിയ തോതില് abortive power. കൂവളത്തിലയ്ക്കും ഉണ്ട്. അപ്പോ കഴിയ്ക്കരുത്. വന് തോതില് ഇല്ലെങ്കിലും. അതു പോലെ തന്നെ പൈനാപ്പിള് ഒട്ടും തൊട്ടേക്കരുത്, പൈനാപ്പിള് ഏറ്റവും abortive power ഉള്ളതാണ്. ഒരു കഷണം പൈനാപ്പിള് മതിയാകും. ഇതറിയാന് മേലാതെ ഗര്‍ഭിണിയൊക്കെയാകും. IO, ITSI യുമൊക്കെ ചെയ്ത് ആകാത്തിടത്ത് ആയി ഒക്കെ വരുന്ന കൂട്ടത്തില് ഭര്‍ത്താവ് ഒരു ജ്യൂസ് വാങ്ങിച്ചു കൊടുക്കും പൈനാപ്പിള് . വീട്ടില് വരുമ്പ്ഴേക്ക് അല്പ ബ്ളീഡിങ്ങും ഉണ്ടാകും പണിയും തീരും. വീണ്ടും അടുത്ത പണിയ്ക്ക് പോവുകയാണ്. അന്നേരവും മനസ്സിലാക്കൂല ഇത്. ഇതൊക്കെ കാര്‍ന്നോത്തിമാരോട് ചോദിച്ച് മനസ്സിലാക്കണം. ഒരു പൈനാപ്പിള് കുത്തിപ്പിഴിഞ്ഞാല് തീര്‍ന്നു കിട്ടും പണി. ഒരൊറ്റ പപ്പായയുടെ കായ മതി. തീര്‍ന്നു കിട്ടും പണി. അത് കൊണ്ട് അതൊന്നും കഴിയ്ക്കരുത്, ഗര്‍ഭിണിയായിരിയ്ക്കുമ്പോള് . സംസ്കാരത്തിലത് പ്രത്യേകം ഓര്‍ക്കണം. പത്തു മാസവും പറ്റുമെങ്കില് പാല് കഷായങ്ങള് കുടിയ്ക്കണം. അതിന് ഒന്നാം മാസം വേറെ, രണ്ടാം മാസം വേറേ അങ്ങനെയൊരു കുറിപ്പുണ്ട്.\nVideo | This entry was posted in ദാമ്പത്യവിജ്ഞാനം and tagged Anti Oxidant, അന്നവിചാരം. Bookmark the permalink.


നിവിന് പോളിയെ ദുല്‍ഖര് സല്‍മാനെന്ന് സംബോധന ചെയ്ത് അവതാരക; പുഞ്ചിരിയോടെ നിവിന്; വീഡിയോ വൈറലാകുന്നു | Reporter Live\nനിവിന് പോളിയെ ദുല്‍ഖര് സല്‍മാനെന്ന് സംബോധന ചെയ്ത് അവതാരക; പുഞ്ചിരിയോടെ നിവിന്; വീഡിയോ വൈറലാകുന്നു\nBy Web Desk\tDecember 7, 2017 12:57 pm A+ A-\nപ്രേമത്തിന്റെ തമിഴ് പതിപ്പിനു ശേഷം തമിഴകത്തിന്റെയും പ്രിയ താരമാണ് നിവിന് പോളി. യുവാക്കളുടെ ഇഷ്ട താരത്തെ അവതാരക പേര് മാറി സംബോധന ചെയ്തത് കഴിഞ്ഞ ദിവസം സോഷ്യല് മീഡിയയില് ചര്‍ച്ചാവിഷയമായിരുന്നു.\nപ്രമുഖ തമിഴ് ചാനലുമായുള്ള അഭിമുഖത്തില് അവതാരക നിവിനെ പരിചയപ്പെടുത്തുന്നത് ദുല്‍ഖര് സല്‍മാന് എന്നാണ്. എന്നാല് പേര് മാറി സംബോധന ചെയ്തിട്ടും നിവിന് യാതൊരു ഭാവഭേദവുമില്ലാതെ പുഞ്ചിരിയോടെ ഇരിക്കുകയാണ്.\nവീഡിയോ കഴിഞ്ഞ ദിവസം മുതല് വാട്ട്‌സാപ്പില് തരംഗമായിരുന്നു. അവതാരകയ്ക്ക് പറ്റിയ അമളിയെന്നും നിവിന് പോളി ചമ്മി നാശമായെന്നുമൊക്കെ ആളുകള് കമന്റും ചെയ്തു. ഇതിനിടെ ചില ഓണ്‍ലൈന് മാധ്യമങ്ങളില് നിവിന് പോളിയെ മനപ്പൂര്‍വ്വം അപമാനിച്ചുവെന്നുള്ള രീതിയില് വാര്‍ത്തകളും വന്നു.\nഅതേസമയം യഥാര്‍ത്ഥത്തില് സംഭവിച്ചത് ഇതൊന്നുമായിരുന്നില്ല. നിവിന് എങ്ങനെ പ്രതികരിക്കുമെന്നറിയാന് അവകാരക മനപ്പൂര്‍വ്വമായിരുന്നു പേര് മാറ്റി സംബോധന ചെയ്തത്. എന്നാല് നിവിന് യാതൊരു ഭാവഭേദവും കൂടാതെ പുഞ്ചിരിയോടെ തന്നെ ഇരിക്കുകയാണ് ചെയ്തത്.\nമറ്റാരെങ്കിലുമായിരുന്നെങ്കില് ഇറങ്ങിപ്പോയേനെ എന്നും നിവിന് എത്ര എളിമയുള്ള വ്യക്തിയാണെന്ന് കാണിക്കാനാണ് ഇങ്ങനെ ചെയ്തതെന്നും അവതാരക വ്യക്തമാക്കുന്നുണ്ട്. നിവിന് പ്രൈസ് ലെസ് റിയാക്ഷന് എന്ന ടാഗ് ലൈനോടെ ട്രോള് പേജുകളിലും വീഡിയോ തരംഗമാകുകയാണ്.


കൊലവിളിയിൽ നിന്ന് 'ഇങ്കിലാബ്' വിളിയിലേയ്ക്ക്… | Newsthen l The news interactive\nകൊലവിളിയിൽ നിന്ന് ‘ഇങ്കിലാബ്’ വിളിയിലേയ്ക്ക്…\nNews Then 15 December 2020 No Comments ashok mochidelhiindia\nരാജ്യത്തെ നടുക്കിയ ഗുജറാത്ത് വംശഹത്യ ഇന്ത്യയുടെ ചരിത്രത്തിലെ തന്നെ ഇരുണ്ടദിനങ്ങളായിരുന്നു. സബര്‍മതി എക്‌സ്പ്രസിലെ ബോഗിയില് തീ പിടിച്ച് 58 കര്‍സേവകര് കൊല്ലപ്പെട്ടതോടെയാണ് കലാപത്തിനു തുടക്കമായത്. പുറത്തു നിന്നും തീയിട്ടതാണെന്നാരോപിച്ചായിരുന്നു മുസ്ലിങ്ങള്‍ക്കെതിരായ കലാപം ആരംഭിച്ചത്. 2002 ഫെബ്രുവരി 27 ന് ഗോധ്ര റെയില്‍വേസ്റ്റേഷന് സമീപത്ത് വെച്ച് ഒരു കൂട്ടമാളുകള് സബര്‍മതി എക്പ്രസിന്റെ എസ്.6 കോച്ചിന് തീയിടുകയായിരുന്നു എന്നായിരുന്നു ആരോപണം.\nഇതില് പ്രതിഷേധിച്ച് ഫെബ്രുവരി 28 ന് ഗുജറാത്തില് വിശ്വഹിന്ദു പരിഷത്ത് ഹര്‍ത്താലിന് ആഹ്വാനം ചെയ്തു. ഹര്‍ത്താലിന്റെ മറവില് രാജ്യത്തെ നടുക്കിയ കൂട്ടക്കൊലയാണ് അരങ്ങേറിയത്. അഹമ്മദാബാദിലെ നരോദ പാട്യയില് അയ്യായിരത്തോളം വരുന്ന ജനക്കൂട്ടം മുസ്ലിം വിഭാഗത്തിന് നേരെ ആക്രമണം അഴിച്ചു വിട്ടു. നിരവധി പേരെ കൊന്നൊടുക്കി. കോണ്‍ഗ്രസിന്റെ എം പിയായിരുന്ന ഇസ്ഹാന് ജഫ്രി ഉള്‍പ്പെടയുളളവര് വംശഹത്യയ്ക്കിരയായി.\nകാണാതായവരെ കാത്തിരിക്കുന്ന രക്ഷിതാക്കള്, രക്ഷിതാക്കള് നഷ്ടപ്പെട്ട മക്കള് എന്നിവരെല്ലാം ഇന്നും ഗുജറാത്തിന്റെ ആ ദിനങ്ങളെ ഓര്‍മ്മിപ്പിക്കുന്നു. അന്ന് ഗുജറാത്ത് കലാപത്തിന്റെ രണ്ട് മുഖങ്ങളായി മാറിയത് രണ്ട് യുവാക്കളാണ് . അശോക് മോചി എന്ന ചെരുപ്പുകുത്തല് തൊഴിലാളിയും കുത്തബ്ദീന് അന്‍സാരിയെന്ന തയ്യല് തൊഴിലാളിയും. ആയുധമേന്തി കൊലവിളി നടത്തുന്ന അശോക് മോചിയും സ്വന്തം ജീവനായി കൈകൂപ്പി കേഴുന്ന അന്‍സാരിയും ലോക മനസാക്ഷിയെ ഞെട്ടിച്ച പ്രതീകങ്ങളായി മാറി.\nവര്‍ഷങ്ങള്‍ക്ക് ഇപ്പുറം കലാപത്തെയും വംശീയഹത്യകളെയും തള്ളിപ്പറഞ്ഞ് അശോക് മത സൗഹാര്‍ദത്തിനായി മുന്നോട്ട് വന്നിരുന്നു. 2014ലാണ് ഇരുവരും സൗഹൃദ പാതയിലെത്തുന്നത്. സിപിഐ എം പ്രവര്‍ത്തകനായ കലീം സിദ്ദിഖിയാണ് അതിന് മുന്‍കൈ എടുത്തത്.\nനേരത്തെ വടകരയില് പി ജയരാജനുവേണ്ടി തെരഞ്ഞെടുപ്പ് പ്രചാരണം നടത്താന് ഇരുവരും കേരളത്തിലെത്തിയിരുന്നു. കലാപങ്ങളുടെ നാടായിരുന്ന അഹമ്മദാബാദ് ഇനി ഹിന്ദു മുസ്ലിം ഐക്യത്തിന്റെ നാടാകണമെന്നാണ് ആഗ്രഹമെന്നും അതിനായി ഒന്നിച്ച് നില്‍ക്കണമെന്നും അശോക് അന്ന് പ്രതികരിച്ചിരുന്നു.\nഇപ്പോഴിതാ ഗുജറാത്ത് കലാപത്തില് സംഘപരിവാര് പൈശാചികതയുടെ പ്രതിരൂപമായി ചിത്രീകരിക്കപ്പെട്ട അശോക് മൊച്ചി ഇപ്പോള് ഡല്‍ഹി അതിര്‍ത്തിയിലെ കര്‍ഷക പ്രക്ഷോഭത്തില് പങ്കെടുക്കുകയാണ്. വര്‍ഗീയതയുടെ പക്ഷത്തുനിന്ന് കമ്മ്യൂണിസ്റ്റ് പക്ഷത്ത് ചേര്‍ന്ന അശോക് മൊച്ചി നിരവധിയിടങ്ങളില് സംഘപരിവാറിനെതിരായ പ്രതിഷേധങ്ങളില് പങ്കെടുത്തിട്ടുണ്ട്. അഖിലേന്ത്യാ കിസാന് സഭയുടെ ചെങ്കൊടിയേന്തിയാണ് ഇപ്പോള് സ. അശോക് മൊച്ചി കര്‍ഷക പ്രക്ഷോഭത്തിന്റെ ഭാഗമായിരിക്കുന്നത്.\nഅശോക് പര്‍മാര്, ചെരുപ്പുകുത്തുന്നത് തൊഴിലാക്കിയതോടെയാണ് അശോക് മോച്ചിയായത്. അച്ഛനും അമ്മയും ചെറുപ്പത്തിലേ നഷ്ടമായി. ഉണ്ടായിരുന്ന സഹോദരങ്ങള് അവര്‍ക്ക് കുടുംബമായപ്പോള് വീട്ടില് നിന്ന് പുറത്താക്കി. പിന്നീട് തെരുവിലായി ജീവിതം. അച്ഛന് ചെയ്തിരുന്ന തൊഴില് ഉപജീവനമാര്‍ഗമായി. അഹമ്മദാബാദിലെ ഡല്‍ഹി ദര്‍വാസയ്ക്ക് സമീപം ചെരിപ്പ് തുന്നി ജീവിതം മുന്നോട്ട് നീക്കി 2002 വംശീയഹത്യ നടന്നപ്പോള് ആയുധമെടുത്തു. ഇന്ന് സിപിഐഎം കേരള ഘടകം നല്‍കിയ പണം ഉപയോഗിച്ച് സ്വന്തമായി ചെരിപ്പുകട. ഏകതാ ചപ്പല് ഘര്’ എന്ന പേരിലാണ് നഗരത്തില് മോച്ചി പുതിയ കട തുടങ്ങിയിരിക്കുന്നത്.\nഅശോക് മോച്ചി ഒരു സംഘടനയിലും അംഗമല്ലാതിരുന്നിട്ടും ഇരുമ്പു ദണ്ഡുമായി തെരുവിലിറങ്ങി. ഇപ്പോള് ആരും അയാളെ സഹായിക്കാനില്ല. പ്രകോപനങ്ങളുമായി രക്തം തിളപ്പിച്ചര്‍ക്ക് അശോക് മോച്ചി ഇന്ന് അനഭിമതനാണ്. അന്ന് അവര്‍ക്ക് അയാള് ഒരു ഉപകരണം മാത്രമായിരുന്നു. ആവശ്യം കഴിഞ്ഞപ്പോള് തെരുവിലുപേക്ഷിച്ച ഉപകരണം. സ്വന്തമെന്ന് പറയാന് ആരുമില്ല. ഒന്നുമില്ല. അക്ഷരങ്ങള് മാത്രമാണ് ആകെയുള്ള കൂട്ട്. കനത്ത ഏകാന്തതയില് ജീവിക്കുന്ന ഒരു മനുഷ്യന്\nഅശോക് മോച്ചി ഇരയാണോ, വേട്ടക്കാരനാണോ? ആ ചോദ്യത്തിന് വലിയ പ്രസക്തിയില്ല. നമ്മുടെ വ്യവസ്ഥയാണ് അയാളെ ഇങ്ങിനെയൊക്കെയാക്കിയത്. ഒടുവില് അശോക് മോച്ചി അതിനെല്ലാം മുന്നില് തോറ്റുപോയി. പക്ഷെ ആ തോല്‍വികള് അയാളെ നല്ലൊരു മനുഷ്യനായി പരുവപ്പെടുത്തി. കാലം അയാളില് ഒരുപാട് മാറ്റങ്ങള് വരുത്തി. മാറ്റമില്ലാത്തത് മാറ്റത്തിന് മാത്രമെന്നല്ലേ. കാത്തിരിക്കാം പുതിയ മാറ്റങ്ങള്‍ക്കായി.\nPrevious Previous post: ദുരൂഹത മാറാതെ പ്രദീപിന്റെ മരണം\nNext Next post: പ്രദീപിനെ ഇടിച്ച വണ്ടി പോലീസ് കണ്ടെത്തിയത് എങ്ങനെ? ദുരൂഹതകള് ഒഴിയുന്നില്ല


ഇന്തോനേഷ്യയിൽ ഡാറ്റ്സൻ ബ്രാൻഡ് നിർത്തലാക്കാനൊരുങ്ങി നിസാൻ - Malayalam DriveSpark\nജാപ്പനീസ് വാഹന നിർമാതാക്കളായ നിസാൻ തങ്ങളുടെ ഡാറ്റ്സൻ ബജറ്റ് ഓട്ടോ ബ്രാൻഡ് ഇന്തോനേഷ്യയിൽ ഔദ്യോഗികമായി നിർത്തലാക്കി. ദക്ഷിണ കിഴക്കൻ ഏഷ്യൻ രാജ്യങ്ങളിലെ എല്ലാ നിസാൻ, ഡാറ്റ്സൻ കാറുകളുടെയും ഉത്പാദനം കമ്പനി അവസാനിപ്പിച്ചു.\nഡീലർമാരുമായി നിലവിലുള്ള സ്റ്റേക്കുകൾ വിറ്റഴിക്കുന്നതുവരെ ഡാറ്റ്സൻ വാഹനങ്ങളുടെ വിൽപ്പന തുടരും. വാഹന നിർമ്മാതാക്കൾ രാജ്യത്ത് ഡാറ്റ്സൻ ഗോ, ഗോ+, ഗോ ക്രോസ് മോഡലുകളാണ് വിൽപ്പനയ്ക്ക് എത്തിച്ചിരുന്നത്.\nഎൻ‌ട്രി ലെവൽ ബ്രാൻഡ് രാജ്യത്ത് പ്രതീക്ഷകൾക്ക് അനുസൃതമായ പ്രകടനം കാഴ്ച്ചവയ്ക്കുന്നതിൽ പരാജയപ്പെട്ടതിനെ തുടർന്നാണ് തീരുമാനം. നിസാന്റെ ആഗോള പുനസംഘടനയുടെ ഭാഗമായാണ് ഈ നീക്കം.\nകുറഞ്ഞ വിൽപ്പനയുള്ള രാജ്യങ്ങളിൽ നിന്ന് വാഹന നിർമാതാക്കൾ വിരമിക്കുകയും തങ്ങളുടെ ശേഷി 10 ശതമാനം കുറയ്ക്കുകയും ചെയ്യും, ഇത് ലോകമെമ്പാടുമുള്ള 12,500 പേരുടെ തൊഴിൽ നഷ്ടത്തിനും കാരണമാകും.\nഇന്തോനേഷ്യയിൽ നിസാൻ പ്രവർത്തിപ്പിച്ചിരുന്ന രണ്ട് നിർമാണ കേന്ദ്രങ്ങളും പൂട്ടി. നിസാൻ ബ്രാൻഡഡ് വാഹനങ്ങൾ നിർമ്മിച്ചിരുന്ന കാരവാങ് ഉത്പാദന കേന്ദ്രം, കഴിഞ്ഞ വർഷം സെപ്റ്റംബറിൽ അടച്ചുപൂട്ടിയിരുന്നു.\nഎന്നാൽ ഡാറ്റ്സൻ കാറുകൾ നിർമ്മിച്ചിരുന്ന പർവകാർത്ത നിർമ്മാണശാല ഈ വർഷം ജനുവരിയിലാണ് പൂർണ്ണമായും പ്രവർത്തന രഹിതമായത്.\nഅലയൻസ് പാർട്ണറായ മിത്സുബിഷിയുടെ ഇന്തോനേഷ്യൻ ഉത്പാദന കേന്ദ്രത്തിൽ നിർമ്മിക്കുന്ന നിസാൻ ലിവിന എംപിവിയും കമ്പനി വിൽപ്പനയ്ക്ക് എത്തിക്കുന്നു. തായ്‌ലൻഡിൽ നിന്ന് ഇറക്കുമതി ചെയ്യുന്ന കിക്‌സ് എസ്‌യുവിയും ഇന്തോനേഷ്യയിൽ ഉടൻ അവതരിപ്പിക്കാനും കമ്പനി പദ്ധതിയിടുന്നു.\nഡാറ്റ്സൻ ബ്രാൻഡ് 2019 ൽ ഇന്തോനേഷ്യയിൽ 7000 കാറുകളാണ് വിറ്റഴിച്ചത്, നിസാൻ ആദ്യം പ്രതീക്ഷിച്ച വിൽപ്പനയിൽ നിന്ന് വളരെ കുറവാണിത്.\nവാസ്തവത്തിൽ, ഇന്ത്യ, റഷ്യ, ആഫ്രിക്ക, തെക്ക് കിഴക്കൻ ഏഷ്യ തുടങ്ങിയ വിപണികൾക്കായി ആകർഷകമായ വിലയ്ക്ക് സാധാരണക്കാർക്ക് ആവശ്യമായ ഉൽ‌പ്പന്നങ്ങൾ ഉണ്ടായിരുന്നിട്ടും ഡാറ്റ്സൻ ബ്രാൻഡ് ആഗോളതലത്തിൽ നിസാനിന് കാര്യമായ വിൽപ്പന കാഴ്ച്ചവയ്ക്കുന്നില്ല.\nഎന്നിരുന്നാലും, 2019 ലെ ആഗോള പുനസംഘടനയുടെ ഭാഗമായി, 2022 ഓടെ ഡാറ്റ്സൻ ബ്രാൻഡ് ആഗോളതലത്തിൽ ഘട്ടംഘട്ടമായി നിർത്തുമെന്ന് നിസാൻ സ്ഥിരീകരിച്ചു.\nഇന്ത്യയിലും, മാരുതി സുസുക്കി, ടാറ്റ, ഹ്യുണ്ടായി എന്നിവയിൽ നിന്നുള്ള മോഡലുകളെ നേരിടുന്നതിൽ ബ്രാൻഡ് പരാജയപ്പെട്ടു. രാജ്യത്ത് നിർമ്മാതാക്കളിൽ നിന്നുള്ള ആദ്യ മോഡലുകളാണ് ഡാറ്റ്സൻ ഗോ, ഗോ + എന്നിവ. 2016 ൽ ലോഞ്ച് ചെയ്ത ഡാറ്റ്സൻ റെഡി-ഗോയിലൂടെ കമ്പനി കുറച്ച് വിജയങ്ങൾ ആസ്വദിച്ചു.\nപക്ഷേ നിർമ്മാതാക്കളുടെ ഫ്രഞ്ച് സഹോദരൻ - റെനോ ക്വിഡ് ഈ വിഭാഗത്തിൽ മികച്ച പ്രകടനം കാഴ്ചവച്ചു. സിയാം പങ്കിട്ട കണക്കുകൾ പ്രകാരം 2019 ഏപ്രിലിനും 2020 ഫെബ്രുവരിയ്ക്കും ഇടയിൽ നിസാൻ ഇന്ത്യ ഡാറ്റ്സൻ ബ്രാൻഡിന് കീഴിൽ മൊത്തം 12,950 കാറുകൾ ആഭ്യന്തര വിപണിയിൽ വിറ്റഴിച്ചു.\nNissan discontinues Datsun car brand in Indonesia. Read in Malayalam.


അനന്യയുടെ മരണം; പോസ്റ്റ്മോർട്ടം നാളെ – Kairali News | Kairali News Live\nകൊച്ചിയിലെ ഫ്ളാറ്റില് തൂങ്ങി മരിച്ച നിലയില് കണ്ടെത്തിയ ട്രാന്‍സ് ജെന്‍ഡര് ആക്ടിവിസ്റ്റ് അനന്യ അലക്സിന്‍റെ പോസ്റ്റ്മോർട്ടം നാളെ. വിദഗ്ധ മെഡിക്കൽ സംഘത്തിൻ്റെ നേതൃത്വത്തിലായിരിക്കും പോസ്റ്റ്മോർട്ടം നടക്കുക. ഇൻക്വസ്റ്റും നാളെ നടത്തും.\nഅനന്യയുടെ മരണവുമായി ബന്ധപ്പെട്ട വിഷയത്തിൽ അടിയന്തര അന്വേഷണം നടത്താൻ ആരോഗ്യ വകുപ്പ് ഡയറക്ടർക്ക് ആരോഗ്യ വകുപ്പ് മന്ത്രി വീണാ ജോർജ് നിർദേശം നൽകിയിരുന്നു. ഇതുസംബന്ധിച്ച് ട്രാൻസ്‌ജെൻഡർ സംഘടനയും പരാതി നൽകിയിരുന്നു.\nഅതേസമയം, അനന്യ അലക്സിന്റെ മരണത്തില് ആരോപണ വിധേയനായ ഡോക്ടറുടെ മൊഴിയെടുക്കും. സംഭവത്തില് ട്രാന്‍സ് ജെന്‍ഡര് കൂട്ടായ്മ അന്വേഷണം ആവശ്യപ്പെട്ടു കഴിഞ്ഞു. മുഖ്യമന്ത്രി പിണറായി വിജയന് അനന്യയുടെ സുഹൃത്തുക്കള് പരാതി നല്‍കിയിട്ടുണ്ട്.\nകഴിഞ്ഞ വര്‍ഷം ജൂലൈയില് കൊച്ചിയിലെ സ്വകാര്യ ആശുപത്രിയില് ലിംഗമാറ്റ ശസ്ത്രക്രീയയ്ക്ക് വിധേയയായ അനന്യ ഗുരുതരമായ ആരോഗ്യ പ്രശ്‌നങ്ങളാണ് നേരിട്ടിരുന്നത്. ഏറെ നേരം എഴുന്നേറ്റ് നിന്ന് ജോലി ചെയ്യുന്നതിന് പോലും അനന്യയ്ക്ക് സാധിച്ചിരുന്നില്ല. ശസ്ത്രക്രിയയിലെ പിഴവാണ് ആരോഗ്യ പ്രശ്‌നങ്ങള്‍ക്ക് കാരണമെന്ന് അനന്യ കഴിഞ്ഞ ദിവസം പറഞ്ഞിരുന്നു. തൊട്ട് പിന്നാലെ അനന്യയെ തൂങ്ങി മരിച്ച നിലയിൽ കണ്ടെത്തുകയായിരുന്നു.\nജീവിക്കാന് ആഗ്രഹിച്ചിരുന്ന അനന്യയെ മരണത്തിലേക്ക് നയിച്ചത് തെറ്റായ ലിംഗമാറ്റ ശസ്ത്രക്രിയ നടത്തിയ ഡോക്ടറുടെ പിഴവാണെന്ന് സുഹൃത്തുക്കള് മുഖ്യമന്ത്രിക്ക് നല്‍കിയ പരാതിയില് പറയുന്നു. അനന്യ ഇതേപ്പറ്റി പലവട്ടം ആവര്‍ത്തിച്ചു പറഞ്ഞിരുന്നു.\nആരോപണത്തിന്‍റെ അടിസ്ഥാനത്തില് അനന്യയെ മരിച്ച നിലയില് കണ്ടെത്തിയ ഫ്ളാറ്റില് പൊലീസ് വീണ്ടും പരിശോധന നടത്തും. ആരോപണ വിധേയനായ ഡോക്ടറില് നിന്നും വിശദമായ മൊഴിയെടുക്കും.\nTags: ananyaananya kumari alexdeathkochiTransgender


‘സൂരരൈ പോട്ര്’ ആമസോണ് പ്രൈമില്; റിലീസ് തിയതി പുറത്ത് വിട്ടു - metromatinee.com Lifestyle Entertainment & Sports\nസൂര്യ നായകനാകുന്ന ‘സൂരരൈ പോട്ര്’ ചിത്രവും ഒടിടി റിലീസിനൊരുങ്ങുന്നു. ഒക്ടോബര് 30-ന് ആണ് റിലീസ് ചെയ്യുന്നത്. സൂര്യ തന്നെയാണ് ഇക്കാര്യം ഔദ്യോഗികമായി അറിയിച്ചത്. സുധ കൊങ്കരയുടെ യുടെ സംവിധാനം ചെയ്യുന്ന ചിത്രത്തിൽ നടി അപര്‍ണ ബാലമുരളിയാണ് നായിക.\nമാധവന് നായകനായ ‘ഇരുതി സുട്രു’വിന് ശേഷം സുധ സംവിധാനം ചെയ്യുന്ന ചിത്രമാണ് സൂരരൈ പോട്ര്. എയര് ഡെക്കാണ് ആഭ്യന്തര വിമാന സര്‍വീസസിന്റെ സ്ഥാപകന് ജി. ആര് ഗോപിനാഥിന്റെ ജീവിതമാണ് ചിത്രത്തിന്റെ പ്രമേയം. സംവിധായിക സുധ കൊങ്കരയും ശാലിനി ഉഷ ദേവിയും ചേര്‍ന്നാണ് തിരക്കഥയൊരുക്കിയത്.\nഒടിടി റിലീസിന്റെ പേരില് തമിഴ് സിനിമാ സംഘടനകളും തിയേറ്ററുടമകളും തമ്മില് തര്‍ക്കം നിലനില്‍ക്കുമ്പോഴാണ് സൂര്യയുടെ ചിത്രവും ഓണ്‍ലൈന് റിലീസിനൊരുങ്ങുന്നത്


യു.എസ്. സി.എം.എ. കോഴ്‌സ് | Malayalasree\nയു.എസ്. സി.എം.എ. കോഴ്‌സ്\nPosted on: Monday, Dec 22, 2014 10:40 hrs IST\nകൊച്ചി: ഇന്ത്യന് ചാര്‍ട്ടേഡ് അക്കൗണ്ടിന് തുല്യമായ സി.എം.എ. പരിശീലനത്തിന് കൊച്ചിയില് അവസരം. യു.എസ്. സി.പി.എയുടെ മികച്ച ക്ലാസ്‌റൂം പരിശീലന ദാതാക്കളായ െമെയ്യിസ് പ്രഫഷണല് എഡ്യുക്കേഷന്, യു.എസ്, ഐ.എം.എ വില്ല എന്നിവയുടെ സഹകരണത്തോടെയാണ് ക്ലാസ്. വിദ്യാര്‍ഥികള്‍ക്കും പ്രഫഷണലുകള്‍ക്കും അക്കൗണ്ടിംഗിലും ഫിനാന്‍സിലും ആഗോള അംഗീകാരമുള്ള യു.എസ്.സര്‍ട്ടിഫിക്കേഷനാണ് ലക്ഷ്യം.\nആറുമാസംകൊണ്ട് യു.എസ്. സി.എം.എ. ആകാം. രണ്ടു പേപ്പറുകളാണുള്ളത്. പരീക്ഷ ഇന്ത്യയില് നടക്കും. സി.എം.എ. പരിശീലനംലഭ്യമാക്കാന് കൊച്ചിയിലെ പ്രമുഖ വിദ്യാഭ്യാസ സ്‌ഥാപനങ്ങളും കോര്‍പ്പറേറ്റുകളുമായി െമെയ്യിസ് പങ്കാളികളാകും. ലോകത്താകെ എം.എന്.സികളില് ബൃഹത്തായ തൊഴിലവസരങ്ങളാണ് സി.എം.എകള്‍ക്ക് ഉള്ളതെന്ന് െമെയ്യിന്‍സ് പ്രഫഷണല് എഡ്യുക്കേഷന് സ്‌ഥാപകന് വരുണ് ജയിന് പറഞ്ഞു.\nഫിനാന്‍ഷ്യല് റിപ്പോര്‍ട്ടിങ്, ആസൂത്രണം, വിശകലനം, നിയന്ത്രണം, തീരുമാനത്തിനുള്ള പിന്തുണ, ഔദ്യോഗിക ധാര്‍മികത എന്നിവയിലുള്ള പ്രഫഷണല് പ്രാഗത്ഭ്യമാണ് സി.എം.എ. പദവി നേടുന്നതിലൂടെ തെളിയിക്കപ്പെടുന്നതെന്നും അദ്ദേഹം പറഞ്ഞു. സി.എം.എ. യോഗ്യത നേതൃപാടവത്താല് വിദ്യാര്‍ഥികളെ സജ്‌ജീകരിക്കുകയും രാജ്യാന്തര വീക്ഷണം നല്‍കുകയും യോഗ്യമായ പ്രഫഷണല് നെറ്റ്‌വര്‍ക്കിലേക്കുള്ള മാര്‍ഗം നല്‍കുകയും ചെയ്യുമെന്നും വരുണ് ജയിന് വ്യക്‌തമാക്കി.


ഇക്കൂട്ടര് ഭൂമിയിലൂടെ സഞ്ചരിച്ച് തങ്ങളുടെ പൂര്‍വികരുടെ പര്യവസാനം എവ്വിധമായിരുന്നുവെന്ന് നോക്കിക്കാണുന്നില്ലേ? അവര് ഇവരെക്കാള് എത്രയോ കരുത്തരായിരുന്നു. അറിയുക: അല്ലാഹുവെ തോല്‍പിക്കുന്ന ഒന്നുമില്ല. ആകാശത്തുമില്ല. ഭൂമിയിലുമില്ല. തീര്‍ച്ചയായും അവന് സകലം അറിയുന്നവനാണ്. എല്ലാറ്റിനും കഴിവുറ്റവനും.


ഷുക്കൂര് വധം: ജയരാജന് നാളെ ചോദ്യം ചെയ്യലിന് ഹാജരാകില്ല\nഎയര് ഇന്ത്യ സമരം: നഷ്ടം 500 കോടി കവിഞ്ഞു\nThursday 21st June 2012 9:13am\nകണ്ണൂര്: അബ്ദുള് ഷുക്കൂര് വധക്കേസില് അന്വേഷണസംഘത്തിനു മുന്നില് ഇന്ന് വീണ്ടും ഹാജരാകാനാവില്ലെന്നു കാണിച്ച് സി.പി.ഐ.എം കണ്ണൂര് ജില്ലാ സെക്രട്ടറി പി. ജയരാജന് കത്തയച്ചു. നടുവേദന ആയതുകാരണം ഡോക്ടര്‍മാര് വിശ്രമം വേണമെന്ന് പറഞ്ഞിരിക്കുകയാണെന്നും മൊഴി നല്‍കാന് ഹാജരാകാന് ബുദ്ധിമുട്ടുണ്ടെന്നും കാണിച്ചാണ് കത്ത്.\nഅന്വേഷണ ഉദ്യോഗസ്ഥനായ വളപട്ടണം സി.ഐ യു. പ്രേമനാണ് അദ്ദേഹം കത്തയച്ചത്. മുമ്പ് ആര്.എസ്.എസുകാരുടെ വധശ്രമത്തിനിരയായ തനിക്ക് ഒരുപാട് അസുഖങ്ങളുണ്ടെന്നും രണ്ടാഴ്ച കഴിഞ്ഞ് ഒരു ദിവസം ഹാജരാകാമെന്നുമാണു കത്തില് പറയുന്നത്.\nഇക്കഴിഞ്ഞ 12 ാം തിയ്യതിയായിരുന്നു ജയരാജനെ അന്വേഷണ ഉദ്യോഗസ്ഥര് ചോദ്യം ചെയ്തത്. ജയരാജന്റെ പിന്‍മാറ്റത്തോടെ ജൂലൈ ഒന്നിന് ഡി.വൈ.എഫ്.ഐ സംസ്ഥാന സെക്രട്ടറി ടി.വി. രാജേഷ് എം.എല്.എയും അന്വേഷണ സംഘത്തിനു മുന്നില് ഹാജരാകാനുള്ള സാധ്യത കുറവാണ്.\nസി.പി.ഐ.എം അരിയില് ലോക്കല് സെക്രട്ടറി യു.വി. വേണുവിന്റെ മൊഴിയാണ് ടി.വി. രാജേഷ് എം.എല്.എയ്‌ക്കെതിരെയും പി. ജയരാജനെതിരെയും അന്വേഷണം ഉയരാന് കാരണമായത്. ഷുക്കൂര് കൊല്ലപ്പെടുന്നതിനുമുമ്പ് നടന്ന ഗൂഢാലോചനയില് മുഖ്യ പങ്കാളിയായിരുന്നു വേണുവെന്ന് പോലീസ് കണ്ടെത്തിയിരുന്നു.\nതളിപ്പറമ്പ് സഹകരണ ആശുപത്രിയിലെ 315 ാം നമ്പര് മുറിയില് നിന്ന് അരിയില് ബ്രാഞ്ച് സെക്രട്ടറി ബാബുവിനെ താന് വിളിച്ചെന്നായിരുന്നു വേണുവിന്റെ മൊഴി. ഈ സമയം പി. ജയരാജനും രാജേഷും മുറിയിലുണ്ടായിരുന്നുവെന്നും വേണു മൊഴി നല്കിയിരുന്നു. എന്നാല് ജയരാജനെ ചോദ്യം ചെയ്തപ്പോള് വേണുവിന്റെ സാന്നിധ്യം ഉണ്ടായിരുന്നില്ലെന്നാണ് അദ്ദേഹം അന്വേഷണ സംഘത്തിനു മൊഴി നല്‍കിയിരുന്നത്.\nഹാജരാകാന് കഴിയില്ലെന്ന ജയരാജന്റെ കത്തിന്റെ അടിസ്ഥാനത്തില് അന്വേഷണ ഉദ്യോഗസ്ഥര് എന്തുനടപടി സ്വീകരിക്കുമെന്ന് വ്യക്തമല്ല.


Salaries Of Barcelona's Biggest Earners Reveled With Pique On Top\nബാഴ്‌സലോണയിൽ ഏറ്റവുമധികം വേതനം വാങ്ങുന്ന താരങ്ങൾ, ഒന്നാം സ്ഥാനത്തുള്ളത് ജെറാർഡ് പിക്വ\nസാമ്പത്തിക പ്രതിസന്ധിയിലൂടെ കടന്നു പോവുകയാണെങ്കിലും ലോകഫുട്ബോളിൽ ഏറ്റവുമധികം ശമ്പളം നൽകുന്ന ക്ലബുകളിൽ ഒന്നു തന്നെയാണ് ബാഴ്‌സലോണയിപ്പോഴും. കഴിഞ്ഞ ദിവസം നടന്ന ഒൻസെ ടിവി ഷോയിൽ മാധ്യമപ്രവർത്തകനായ ലൂയിസ് കാനുട്ട് ബാഴ്‌സലോണ താരങ്ങൾക്ക് പ്രതിവർഷം ലഭിക്കുന്ന വേതനത്തിന്റെ കണക്കുകൾ വെളിപ്പെടുത്തുകയുണ്ടായി.\nലയണൽ മെസി, ലൂയിസ് സുവാരസ്, അന്റോയിൻ ഗ്രീസ്‌മൻ എന്നിവർ ക്ലബ് വിട്ടതോടെ ബാഴ്‌സലോണയിൽ ഏറ്റവുമധികം വേതനം വാങ്ങുന്ന കളിക്കാരൻ പ്രതിരോധതാരമായ ജെറാർഡ് പിക്വയാണ്. പ്രതിഫലം വെട്ടിക്കുറക്കാൻ അംഗീകരിക്കുന്നതിനു മുൻപ് 28 മില്യൺ യൂറോയാണ് പിക്വക്ക് പ്രതിവർഷം വേതനമായി ലഭിച്ചിരുന്നത്.\nSalaries of Barcelona's biggest earners revealed with Pique top https://t.co/dixFTKVpwQ\n— SPORT English (@Sport_EN) January 6, 2022\nഎന്നാൽ ഈ സമ്മറിൽ വേജ് കട്ട് അംഗീകരിച്ച പിക്വ ലോയൽറ്റി ബോണസ് അടക്കമുള്ള തുക നേടിയിട്ടുണ്ടെന്ന് കാനുട്ട് വെളിപ്പെടുത്തുന്നു. അംഗീകരിച്ച കോണ്ട്രാക്റ്റ് മുഴുവനായും പൂർത്തിയാക്കിയാലാണ് താരങ്ങൾക്ക് ലോയൽറ്റി ബോണസ് നൽകുന്നത്. ജെറാർഡ് പിക്വ കഴിഞ്ഞാൽ 23 മില്യൺ യൂറോ പ്രതിവർഷം ലഭിക്കുന്ന ബുസ്‌ക്വറ്റ്‌സാണ് ബാഴ്‌സലോണയിൽ വേതനക്കാര്യത്തിലെ രണ്ടാമൻ.\n20 മില്യൺ യൂറോ പ്രതിവർഷം ലഭിക്കുന്ന ജോർദി ആൽബ, അതേ വേതനം ലഭിക്കുന്ന സാമുവൽ ഉംറ്റിറ്റി, 16 മില്യൺ യൂറോ ലഭിക്കുന്ന ഫിലിപ്പെ കുട്ടീന്യോ, 14 മില്യൺ യൂറോ നേടുന്ന മാർക് ആന്ദ്രേ ടെർ സ്റ്റീഗൻ, 12 മില്യൺ യൂറോ പ്രതിവർഷം ലഭിക്കുന്ന താരങ്ങളായ സെർജി റോബർട്ടോ, ഒസ്മാനെ ഡെംബലെ എന്നിവരാണ് പ്രതിഫലത്തിന്റെ കാര്യത്തിൽ പിക്വക്കും ബുസ്‌ക്വറ്റ്‌സിനും പിന്നിലുള്ളത്.\nഅതേസമയം മുൻ നായകനായിരുന്ന ലയണൽ മെസിക്ക് ബാഴ്‌സലോണ നൽകിയിരുന്ന വേതനം 135 മില്യൺ യൂറോയാണ്. അന്റോയിൻ ഗ്രീസ്‌മൻ പ്രതിവർഷം 21 മില്യൺ യൂറോയും ബാഴ്‌സയിൽ നിന്നും നേടിയിരുന്നു. അതേസമയം ഈ താരങ്ങളുടെ ഉയർന്ന വേതനം ബാഴ്‌സലോണ മുഴുവനായും നൽകിയിട്ടില്ലെന്നും റിപ്പോർട്ടുകൾ സൂചിപ്പിക്കുന്നു.


ഇരുട്ടിന്റെ മറപറ്റിയെത്തുന്ന സൈന്യം പെണ്‍കുട്ടികളെ വലിച്ചിഴച്ചുകൊണ്ടുപോയി മാനഭംഗം ചെയ്യും; പുരുഷന്മാരെ കൊന്നൊടുക്കും: നരകതുല്യം റോഹിങ്ക്യന് ജീവിതം - ഇ വാർത്ത | evartha\nഇരുട്ടിന്റെ മറപറ്റിയെത്തുന്ന സൈന്യം പെണ്‍കുട്ടികളെ വലിച്ചിഴച്ചുകൊണ്ടുപോയി മാനഭംഗം ചെയ്യും; പുരുഷന്മാരെ കൊന്നൊടുക്കും: നരകതുല്യം റോഹിങ്ക്യന് ജീവിതം\nമ്യാന്‍മറിലെ റോഹിങ്ക്യകളുടെ ദുരിതങ്ങള്‍ക്ക് ദശകങ്ങളുടെ പഴക്കമുണ്ട്. അവര്‍ക്കു സ്വന്തമായി ഒരു സംസ്ഥാനമോ രാജ്യമോ ഇല്ല. മ്യാന്‍മറില് മാത്രം 13 ലക്ഷത്തോളം റോഹിങ്ക്യകള് ഉണ്ടെന്നു കണക്കുകള് പറയുന്നു. ഏഷ്യയുടെ തെക്കുകിഴക്കന് ഭാഗങ്ങളില് ചിതറിക്കിടക്കുന്നവരെക്കൂടി കൂട്ടുകയാണെങ്കില് 15 ലക്ഷത്തോളം വരും അവരുടെ ജനസംഖ്യ. ലോകത്ത് ഏറ്റവും കൂടുതല് പീഡിപ്പിക്കപ്പെട്ട ജനവിഭാഗമാണ് റോഹിങ്ക്യകള് എന്നു പറഞ്ഞത് ഐക്യരാഷ്ട്ര സംഘടനയാണ്.\nനിലനില്‍പ്പിനും നിയമപരമായ അവകാശങ്ങള്‍ക്കും വേണ്ടി എന്നും പോരാട്ടത്തിന്റെ പാതയിലാണു റോഹിങ്ക്യകള്. അടുത്തിടെയാണ് മ്യാന്‍മാര് സൈന്യം റോഹിങ്ക്യകള്‍ക്കെതിരെ സൈനിക നടപടി തുടങ്ങിയത്. ആരക്കന് റോഹിങ്ക്യനുകള് സാല്‍വേഷന് ആര്‍മി(ആര്‍സ)ക്കെതിരായ നടപടികളുടെ ഭാഗമായാണു മ്യാന്‍മര് സൈന്യം സൈനിക നടപടി തുടങ്ങിയതെങ്കിലും വീടുകള് കൂട്ടമായി കത്തിച്ചും ഗ്രാമീണരെ ഉപദ്രവിച്ചും സൈന്യം മുന്നേറിയതോടെ റോഹിങ്ക്യനുകളുടെ ജീവിതം ദുരിതപൂര്‍ണമായി.\nകഴിഞ്ഞ മൂന്നു മാസമായി ദിവസേനയെന്നോണം നേരിടുന്ന ക്രൂരതകളെക്കുറിച്ചാണ് മ്യാന്‍മറില്‍നിന്നു രക്ഷപ്പെട്ട് ഇപ്പോള് ബംഗ്ലാദേശിലെ അഭയാര്‍ഥി ക്യാംപില് കഴിയുന്ന ബഹറിനു പറയാനുള്ളത്. കാലില് പാദരക്ഷകളില്ല. കൊടുംകാട്ടിലൂടെയാണു നടക്കുന്നത്.\nപുറത്തുകൂടിയിട്ടിരിക്കുന്ന തുണിത്തൊട്ടിലില് എട്ടുമാസം പ്രായമുള്ള കുട്ടിയുണ്ട്. ഇടയ്ക്കു കുട്ടി വിശന്നുകരഞ്ഞപ്പോള് ബഹര് ചെടികള് പറിച്ച് അതിന്റെ ഇലകള് കൊടുത്തു. വിരജീവികള് മണ്ണില് ഇഴയുന്നതു കണ്ടാല് ബഹര് അവയെ പിടിച്ചുകൊടുക്കും കുട്ടിക്ക്. ദാഹം തോന്നുമ്പോള് ശബ്ദമുണ്ടാക്കി ഒഴുകുന്ന അരുവിയിലെ വെള്ളം കുടിക്കും.\nമൂന്നു പകലും രാത്രിയും നടന്നപ്പോള് നഫ് നദി കാണാനായി. യാത്രക്കാരെ നദി കടത്തുന്ന ചെറുവള്ളങ്ങളെന്നു പറയാവുന്ന ബോട്ടുകളും കാണാനായി. ബോട്ടില് കയറാന് ആഞ്ഞപ്പോഴേക്കും ബഹര് വീണുപോയി. മണ്ണില് മുഖമടിച്ചുവീണ് ബഹര് പൊട്ടിക്കരഞ്ഞു. വിശപ്പും ദാഹവും സഹിക്കാനാകാതെ കുട്ടിയും. എങ്ങനെയോ ബോട്ടില് എത്തിപ്പിടിച്ചു കയറി. ശരീരത്തില് പലയിടത്തും മുറിവുകളുണ്ട്.\nചോര വാര്‍ന്നൊലിക്കുന്നു. അസഹനീയ വേദനയുമുണ്ട്. ബോട്ട് ഓളങ്ങളിലൊഴുകി നീങ്ങുമ്പോള് ബഹര് ക്ഷീണിച്ച കണ്ണുകള് വിടര്‍ത്തി പിന്നോട്ടു നോക്കി; ജനിച്ചുവളര്‍ന്ന മണ്ണിലേക്ക്. മാതൃരാജ്യത്തിലേക്ക്. സഹിക്കാനാവുന്നില്ല വേദന. ശരീരത്തിന്റെ മാത്രമല്ല മനസ്സിന്റെയും.\nപിന്നില് ഉപേക്ഷിക്കുന്നത് പ്രിയപ്പെട്ട മാതൃരാജ്യം. എങ്ങനെ കരയാതിരിക്കും. സ്വപ്‌നങ്ങള്, പ്രതീക്ഷകള്, സ്വന്തം നാടു വിട്ടുപോകുമ്പോള് ആശ്വാസമുണ്ട്, ഒപ്പം വേദനയും. ഇതു ബഹറിന്റെ മാത്രം അനുഭവല്ല ലക്ഷക്കണക്കിനു പേരുടേതു കൂടിയാണ്. അവര് റോഹിങ്ക്യകള് എന്നറിയപ്പെടുന്നു.\nലോകത്തിനുമുന്നിലെ ദുരിതക്കാഴ്ചയാണ് ഇപ്പോള് റോഹിങ്ക്യകള്. ജനിച്ച നാടും വീടും ഉപേക്ഷിച്ച് അയല്‍രാജ്യത്തിലേക്കു പലായനം ചെയ്യാന് നിര്‍ബന്ധിക്കപ്പെട്ട അഭയാര്‍ഥികള്. ഇനി കിട്ടാവുന്ന സൗകര്യങ്ങളില് എവിടെയെങ്കിലും ജീവിതം കരുപ്പിടിപ്പിക്കണം.\nഏതാനും ആഴ്ചകളായി അവരുടെ വിലാപവും കണ്ണീരും ലോകത്തിന്റെ മനസ്സില് തീ കോരിയിട്ടിരിക്കുന്നു. പ്രമുഖ രാജ്യങ്ങളും ഐക്യരാഷ്ട്ര സംഘടനയുമൊക്കെ പ്രശ്‌നത്തില് ഇടപെടുന്നുണ്ട്. പക്ഷേ ദുരിതത്തിന്റെ നാളുകള് നീളുന്നു. കഷ്ടപ്പാടിന്റെ ദിനരാത്രങ്ങള് അവസാനമില്ലാതെ തുടരുകയാണ്.\nകാരണമില്ലാതെ മര്‍ദ്ദിച്ചാലും അമ്മയെ വിട്ടുപോകാന് കുട്ടിക്കു കഴിയുമോ. കുട്ടിക്ക് അമ്മയോടുള്ള സ്‌നേഹം തന്നെയല്ലേ ഒരാള്‍ക്ക് മാതൃരാജ്യത്തോടും തോന്നുന്നത്. എത്രയൊക്കെ കഷ്ടപ്പാടുകള് ഉണ്ടായാലും മാതൃരാജ്യം ഉപേക്ഷിക്കാന് ആരും ഒന്നു മടിക്കും.\nഞങ്ങളും അങ്ങനെ തന്നെ. പക്ഷേ, എന്തു ചെയ്യാന്. ഇരുട്ടിന്റെ മറപറ്റിയെത്തുന്ന സൈന്യം ഓരോരുത്തരെയായി കൊന്നൊടുക്കുമ്പോള് എങ്ങനെ ഓടാതിരിക്കാനാവും. എവിടേക്കെങ്കിലും രക്ഷപ്പെടുക മാത്രമാകും ലക്ഷ്യം. ദുഖവും ക്ഷീണവും തളര്‍ത്തിയ ബഹര് ഇടറുന്ന വാക്കുകളില് തങ്ങളുടെ അവസ്ഥ വിവരിക്കുന്നു.\nമൂന്നു മാസമായി ദിവസേനയെന്നോണം നേരിടുന്ന ക്രൂരതകളെക്കുറിച്ചു പറയുമ്പോള് മ്യാന്‍മറില്‍നിന്നു രക്ഷപ്പെട്ട് ഇപ്പോള് ബംഗ്ലാദേശിലെ അഭയാര്‍ഥി ക്യാംപില് കഴിയുന്ന ഹാമിദ ഖതൂം എന്ന യുവതി ഞെട്ടിവിറയ്ക്കുന്നു. രാത്രി സൈനികര് കതകുകളില് മുട്ടും.\nസുന്ദരികളായ പെണ്‍കുട്ടികളെയാണ് അവര് നോക്കുന്നത്. കിട്ടിയാല് പുറത്തു കാട്ടിലേക്കു വലിച്ചിഴച്ചുകൊണ്ടുപോയി മാനഭംഗം ചെയ്യും. ഭാഗ്യമുണ്ടെങ്കില് പിറ്റേന്ന് വഴിയോരത്ത് പാതി ജീവനോടെ അവര് കാണപ്പെടും. മിക്കവരും പൈശാചികമായി കഴുത്തറുത്ത് കൊല്ലപ്പെടുന്നു.\nആ ഭീകരരാത്രികളെക്കുറിച്ചോര്‍ക്കുമ്പോള് ഹമിദയുടെ കണ്ണുകളില് ഇപ്പോഴും ഭീതി നിഴലിക്കുന്നു. ഇപ്പോഴും ഞങ്ങള്‍ക്കു വിശപ്പടക്കാനോ ദാഹം മാറ്റാനോ ആവശ്യത്തിനു ഭക്ഷണം കിട്ടുന്നില്ല. പക്ഷേ ജീവനില് പേടിയില്ലാതെ ജീവിക്കാമല്ലോ. ബംഗ്ലാദേശിലെ ഇപ്പോഴത്തെ അവസ്ഥയെക്കുറിച്ചും ഹാമിദ പറയുന്നു.\nഹാമിദയുടെ ഭര്‍ത്താവ് അമിനുള്ള തലനാരിയക്ക് രക്ഷപ്പെടുകയായിരുന്നു. ഒരു വൈകുന്നേരം ജോലി കഴിഞ്ഞ് വീട്ടിലേക്ക് മടങ്ങുമ്പോഴാണ് ആക്രമിക്കപ്പെട്ടത്. ദേഹത്തു തുളഞ്ഞുകയറിയ വെടിയുണ്ട ദിവസങ്ങള്‍ക്കുശേഷം നീക്കം ചെയ്യുകയായിരുന്നു. കാട്ടില് എത്തിയാല് പല വഴി നഫ് നദി ലക്ഷ്യമാക്കി നീങ്ങുന്ന ആയിരക്കണക്കിനു ഗ്രാമീണരെ കാണാം.\nആര്‍ക്കും വഴിയറിയില്ല. എല്ലാവരും നടക്കുന്നു. ബംഗ്ലാദേശ് രൂപയാണു കടത്തുകാരന് ആവശ്യപ്പെടുന്നത്. അതു കൊടുക്കാനില്ലാത്തതിനാല് വിലപിടിപ്പുള്ളതു കൊടുക്കുന്നു. അങ്ങനെ നദി കടന്ന് അയല്‍രാജ്യത്തിലേക്ക്.. സൗകര്യങ്ങളും ആശ്വാസവും അകലെയാണ്. കാത്തിരുപ്പ് നീളുകയാണ്. പക്ഷേ കാത്തിരുപ്പല്ലാതെ മറ്റൊന്നുമില്ല റോഹിങ്ക്യനുകളുടെ ജീവിതത്തില്.


മയിലുകള് കൃഷി കൊത്തിനശിപ്പിക്കുന്നതായി പരാതി – IRINJALAKUDALIVE.com\nമയിലുകള് കൃഷി കൊത്തിനശിപ്പിക്കുന്നതായി പരാതി\nതാണിശ്ശേരി : സ്ഥിരമായി എത്തുന്ന മയിലുകള് കൃഷി കൊത്തി നശിപ്പിക്കുന്നതായി പരാതി. താണിശ്ശേരി മുസ്ലീം പള്ളിക്ക് വടക്കുഭാഗത്ത് ഇഴുവന് പറമ്പില് ഉണ്ണികൃഷ്ണന്റെ വസതിയിലാണ് ഒരാഴ്ചയായി നാലുമയിലുകള് ശല്യമായിരിക്കുന്നത്. ആദ്യമൊക്കെ പറമ്പില് മയിലുകള് കണ്ടപ്പോള് കുടുംബം സന്തോഷിച്ചെങ്കിലും ഇപ്പോള് ഇവ തലവേദനായായി തിര്‍ന്നതായി നാട്ടുകാരും വീട്ടുകാരും പറയുന്നു. വീട്ടിലെ കായ, പയറ്, ചേമ്പ്, പാടങ്ങളിലെ നെല്ല് ഇവയെല്ലാം മയില്‍കൂട്ടം കൊത്തി കേടുവരുത്തുകയാണ്. ഇവ എവിടെ നിന്നാണ് വരുന്നതെന്നോ എങ്ങോട്ടാണോ പോകുന്നതെന്ന് അറിയില്ല. ഈ സാഹചര്യത്തില് കൃഷികള് രക്ഷിക്കാന് എന്തെങ്കിലും പരിഹാരമുണ്ടാക്കണമെന്നാണ് അധികാരികളോട് നാട്ടുകാരുടെ ആവശ്യം.


യുക്രൈന് വിമാനം തകർന്നു വീണതില് ഇറാന് പങ്കെന്ന് അമേരിക്ക\nചിലർ അബദ്ധം വരുത്തിവെച്ചെന്ന് വൈറ്റ് ഹൗസിൽ മാധ്യമപ്രവർത്തകരോട് ട്രംപ് വ്യക്തമാക്കാനും മറന്നില്ല\n10 Jan, 2020 at 02:47 AM\nഇറാനിൽ യുക്രൈന് വിമാനം തകർന്നു വീണ് 176 പേർ മരിച്ച സംഭവത്തിൽ പുതിയ വഴിത്തിരിവ്. അബദ്ധത്തിൽ ഇറാൻ മിസൈൽ പതിച്ചാവണം വിമാനം അപകടത്തിൽ പെട്ടതെന്ന വാദവുമായി അമേരിക്കയാണ് ആദ്യം രംഗത്തുവന്നത്. കാനഡയും ഇത് ഏറ്റുപിടിച്ചതോടെ സമഗ്രവും സ്വതന്ത്രവുമായ അന്വേഷണത്തിന് സമ്മർദമേറി. എന്നാൽ ആരോപണം ഇറാൻ നിഷേധിച്ചു.\nയുദ്ധസാഹചര്യത്തിൽ വിമാനം ഇറാൻ വ്യോമസേന അവിചാരിതമായി വെടിവെച്ചിടുകയായിരുന്നെന്നാണ് അമേരിക്കൻ അധികൃതർ ആരോപിക്കുന്നത്. സംഭവത്തിൽ അമേരിക്കൻ പ്രസിഡന്‍റ് ഡോണൾഡ് ട്രംപ് നടുക്കം രേഖപ്പെടുത്തുകയും ചെയ്തു. വിമാനം തകർന്നുവീഴുന്നതിന് മുമ്പായി രണ്ട് മിസൈലുകൾ ഉയർന്നത് സാറ്റലൈറ്റ് ദൃശ്യങ്ങളിലൂടെ കണ്ടെത്തിയെന്നും അമേരിക്ക അവകാശപ്പെടുന്നു. ചിലർ അബദ്ധം വരുത്തിവെച്ചെന്ന് വൈറ്റ് ഹൗസിൽ മാധ്യമപ്രവർത്തകരോട് ട്രംപ് വ്യക്തമാക്കാനും മറന്നില്ല.\nവിമാനം ഇറാൻ വെടിവെച്ചിട്ടതാണെന്ന് തെളിവുകൾ വ്യക്തമാക്കുന്നതായി കനേഡിയൻ പ്രധാനമന്ത്രി ജസ്റ്റിൻ ട്രൂഡോ പറഞ്ഞു. സ്വന്തം നിലക്കും സഖ്യരാജ്യങ്ങൾ മുഖേനയും ലഭിച്ച തെളിവുകൾ ഇതിനു ബലം നൽകുന്നതായും പ്രധാനമന്ത്രി അഭിപ്രായപ്പെട്ടു.\nഅതേസമയം, വിമാനം തകർന്നതിന് പിന്നിൽ മിസൈൽ ആക്രമണം, ഡ്രോൺ ആക്രമണം, തീവ്രവാദ ആക്രമണം, സാങ്കേതിക തകരാർ എന്നിവയാണ് യുക്രൈന് അന്വേഷിക്കുന്നത്. 176 യാത്രക്കാരുമായി പറന്നുയര്‍ന്ന യുക്രെയ്ന് വിമാനം തെഹ്റാന് വിമാനത്താവളത്തിന് സമീപമാണ് കഴിഞ്ഞ ദിവസം തകര്‍ന്നു വീണത്. തെഹ്റാനില് നിന്ന് യുക്രൈന് തലസ്ഥാനമായ കീവിലേക്ക് പുറപ്പെട്ട യാത്രാവിമാനം പറന്നുയര്‍ന്ന ഉടന് തന്നെ തകര്‍ന്നു വീഴുകയായിരുന്നു. ഇറാൻ, കാനഡ, യുക്രൈന്, സ്വീഡൻ, ബ്രിട്ടൻ, ജർമനി എന്നീ രാജ്യങ്ങളിൽ നിന്നുള്ളവരാണ് മരണപ്പെട്ടവർ. ബ്ലാക് ബോക്സ് കണ്ടെത്തിയെങ്കിലും വിവരങ്ങൾ പരിേശാധിക്കാൻ പുറമെ നിന്നുള്ള വിദഗ്ധരുടെ സഹായം ആവശ്യമാണെന്ന് ഇറാൻ അറിയിച്ചു.


ഇന്ത്യന് ടീമിന് ഇരട്ട പ്രഹരം; ധവാന് പിന്നാലെ സ്റ്റാര് പേസര്‍ക്കും പരിക്ക്; ന്യൂസിലന്‍ഡ് പര്യടനം ആശങ്കയില് | India Tout of New Zealand Ishant Sharma ankle Injury\nന്യൂസിലന്‍ഡ് പര്യടനം: ഇന്ത്യന് ടീമിന് ഇരട്ട പ്രഹരം; ധവാന് പിന്നാലെ സ്റ്റാര് പേസര്‍ക്കും പരിക്ക്\ndelhi, First Published 20, Jan 2020, 6:30 PM\nരഞ്ജി ട്രോഫി മത്സരത്തിനിടെയാണ് ദില്ലി താരത്തിന് കാല്‍ക്കുഴയ്‌ക്ക് പരിക്കേറ്റത്. ഇന്ത്യന് ടീമിലെ ഏറ്റവും സീനിയറായ പേസര് കളിക്കുമോ എന്ന കാര്യം ഇതോടെ സംശയത്തിലായി.\nദില്ലി: ന്യൂസിലന്‍ഡ് പര്യടനത്തിന് മുന്‍പ് ടീം ഇന്ത്യക്ക് ആശങ്കയായി പേസര് ഇശാന്ത് ശര്‍മ്മയ്‌ക്ക് പരിക്ക്. രഞ്ജി ട്രോഫി മത്സരത്തിനിടെയാണ് ദില്ലി താരത്തിന് കാല്‍ക്കുഴയ്‌ക്ക് പരിക്കേറ്റത്. ഇന്ത്യന് ടീമിലെ ഏറ്റവും സീനിയറായ പേസര് കളിക്കുമോ ന്യൂസിലന്‍ഡില് എന്ന കാര്യം ഇതോടെ സംശയത്തിലായി. ഇന്ത്യന് ഓപ്പണര് ശിഖര് ധവാന് പിന്നാലെയാണ് ഇശാന്തിനെയും പരിക്ക് പിടികൂടിയിരിക്കുന്നത്.\nന്യൂസിലന്‍ഡിനെ വിറപ്പിക്കാന് ഇശാന്തില്ല?\nവിദര്‍ഭയുടെ രണ്ടാം ഇന്നിംഗ്‌സിലെ അഞ്ചാം ഓവറിലാണ് ഇശാന്തിന് പരിക്കേറ്റത്. ഇന്നിംഗ്‌സില് ഇശാന്തിന്‍റെ മൂന്നാം ഓവര് കൂടിയായിരുന്നു ഇത്. തെന്നിവീണ ഇശാന്ത് സപ്പോര്‍ട്ട് സ്റ്റാഫിന്‍റെ സഹായത്തോടെയാണ് മൈതാനത്തിന് പുറത്തുപോയത്. വിര്‍ഭയുടെ ആദ്യ ഇന്നിംഗ്‌സില് 45 റണ്‍സ് വിട്ടുകൊടുത്ത് മൂന്ന് വിക്കറ്റ് നേടിയിരുന്നു താരം.\n'ഇശാന്തിന്‍റെ കാല്‍ക്കഴയ്‌ക്ക് പരിക്കേറ്റു, നീരുണ്ട്. ഈ മത്സരത്തില് വീണ്ടും കളിപ്പിച്ച് സാഹസികത കാട്ടാന് ഒരുക്കമല്ല. കാലിന് പൊട്ടലില്ല എന്നാണ് പ്രതീക്ഷിക്കുന്നത്. നീര് മാത്രമാണുള്ളതെങ്കില് ദിവസങ്ങള്‍ക്കുള്ളില് ഭേദപ്പെടും. കായികക്ഷമത വീണ്ടെടുക്കുന്നതിനായി ഇശാന്ത് ബെംഗളൂരുവിലെ ദേശീയ ക്രിക്കറ്റ് അക്കാദമിയില് പോകും' എന്നും ദില്ലി ടീം പ്രതിനിധി പ്രതികരിച്ചതായി വാര്‍ത്താ ഏജന്‍സിയായ പിടിഐ റിപ്പോര്‍ട്ട് ചെയ്‌തു.\nഇന്ത്യക്കായി 96 ടെസ്റ്റുകള് കളിച്ചുപരിചയമുള്ള ഇശാന്ത് ന്യൂസിലന്‍ഡിലേക്കുള്ള ടെസ്റ്റ് ടീമില് ഉള്‍പ്പെടും എന്നാണ് പ്രതീക്ഷിക്കപ്പെടുന്നത്. ന്യൂസിലന്‍ഡില് രണ്ട് ടെസ്റ്റുകളാണ് ഇന്ത്യന് ടീം കളിക്കുക. ആദ്യ മത്സരം ഫെബ്രുവരി 21 മുതല് 25 വരെയും രണ്ടാം ടെസ്റ്റ് 29 മുതല് മാര്‍ച്ച് നാല് വരെയും നടക്കും.\nആശങ്കയായി ധവാന്‍റെ പരിക്കും\nഓസ്‌ട്രേലിയക്കെതിരായ അവസാന ഏകദിനത്തിനിടെയാണ് ശിഖര് ധവാന് പരിക്കേറ്റത്. ഫീല്‍ഡിംഗിനിടെ പരിക്കേറ്റ താരം പിന്നീട് ബാറ്റിംഗിന് ഇറങ്ങിയിരുന്നില്ല. ന്യൂസിലന്‍ഡിനെതിരെ നടക്കാനിരിക്കുന്ന ടി20, ഏകദിന പരമ്പരകള് ധവാന് നഷ്‌ടമായേക്കുമെന്ന് റിപ്പോര്‍ട്ട്. ഈ മാസം 24ന് ടി20 മത്സരത്തോടെയാണ് പരമ്പര ആരംഭിക്കുന്നത്. അഞ്ച് ടി20, മൂന്ന് ഏകദിനം, രണ്ട് ടെസ്റ്റുമാണ് ഇന്ത്യ ന്യൂസിലന്‍ഡില് കളിക്കുക.\nLast Updated 20, Jan 2020, 6:38 PM\nIshant Sharma Ankle


സാഹോദര്യത്തിലേയ്ക്കുള്ള മാറ്റമാണ് മാനസാന്തരം - വത്തിക്കാന് ന്യൂസ്\nMsgr. Bruno Duffe - Secretary to the Dicastery for Integral Human Development\nസാഹോദര്യത്തിലേയ്ക്കുള്ള മാറ്റമാണ് മാനസാന്തരം\nമാനസാന്തരത്തിലേയ്ക്കു നയിക്കുന്ന ഉപവി പ്രവര്‍ത്തനത്തെക്കുറിച്ച്...\nമാനസാന്തരത്തിനുള്ള സമയം - തപസ്സ്\nസമഗ്രമാനവ പുരോഗതിക്കായുള്ള വത്തിക്കാന് സംഘത്തിന്‍റെ സെക്രട്ടറി, മോണ്‍സീഞ്ഞോര് ബ്രൂണോ മാരി ഡുഫേയുടെ തപസ്സുകാല ചിന്തകളാണിത്. മാര്‍ച്ച് 14-Ɔο തിയതി വ്യാഴാഴ്ച വത്തിക്കാന് വാര്‍ത്താവിഭാഗത്തിനു നല്കിയ അഭിമുഖത്തിലാണ് തപസ്സുകാലത്തിന്‍റെ പശ്ചാത്തലത്തില് ഉപവിപ്രവര്‍ത്തനത്തെയും മാനസാന്തരത്തെയും കൂട്ടിയിണക്കി സംസാരിച്ചത്. മാനസാന്തരത്തിനുള്ള സമയമാണ് തപസ്സുകാലം. വിശ്വാസജീവിതത്തിന്‍റെ ആഴങ്ങളിലേയ്ക്ക് ഇറങ്ങിച്ചെല്ലാന് തപസ്സിലെ 40 ദിനങ്ങളിലൂടെ നാം ദൈവവചനത്തിന് കാതോര്‍ത്തും, അത് ഹൃദയങ്ങളെ സ്പര്‍ശിക്കാന് അനുവദിച്ചും ജീവിക്കണമെന്നതാണ് ആദ്യചുവടുവയ്പ്.\nദൈവസ്നേഹത്തില്‍നിന്ന് ഉതിര്‍ക്കൊള്ളേണ്ട സഹോദരസ്നേഹമാണ് ഉപവിപ്രവൃത്തി. ആദരവോടും എളിമയോടുംകൂടെ വീണ്ടും സഹോദരങ്ങളെ സ്നേഹിക്കാന് നമ്മെ സഹായിക്കുന്ന ഘടകമാണ് ഉപവിപ്രവൃത്തി. സഹോദരങ്ങളെ നാം വേണ്ടുവോളം സ്നേഹിക്കുന്നില്ല എന്ന അവബോധമാണ് അനുതാപം, അല്ലെങ്കില് മാനസാന്തരം.\nകൂട്ടായ്മയിലേക്കു നയിക്കുന്ന മാനസാന്തരം\nയഥാര്‍ത്ഥമായ അനുതാപത്തില്‍നിന്നു മാത്രമേ അതിനുള്ള പരിഹാരത്തിലേയ്ക്കും, തപസ്സിലെ പ്രായശ്ചിത്ത പ്രവൃത്തികളിലേയ്ക്കും വ്യക്തി ഉയരുകയുള്ളൂ. അതിനാല് അവസാനം സമൂഹത്തിലും കുടുംബത്തിലും യാഥാര്‍ത്ഥ്യമാകേണ്ട സഹോദര സ്നേഹവും, ഉപവിപ്രവൃത്തിയും മാനസാന്തരത്തിന്‍റെ പ്രതീകമാണ്. മാനസാന്തരം സ്വാര്‍ത്ഥതയില്‍നിന്നും കൂട്ടായ്മയിലേയ്ക്കും സാഹോദര്യത്തിലേയ്ക്കുമുള്ള നീക്കമാണ്. മോണ്‍സീഞ്ഞോര് ബ്രൂണോ ഡുഫേ അഭിമുഖത്തില് സമര്‍ത്ഥിച്ചു.\nസ്നേഹത്തിന്‍റെ ശ്രേഷ്ഠമായ പ്രകടനം ക്ഷമ\nതപസ്സുകാലം കഴിഞ്ഞാലും നിലനില്ക്കേണ്ടതും, ക്രൈസ്തവ അസ്തിത്വത്തിന്‍റെ കേന്ദ്രമായിരിക്കേണ്ടതും സഹോദരസ്നേഹമാണ്. അനുദിനം ദൈവകൃപയാല് നവീകൃതരായുള്ള ഒരു ആത്മീയയാത്രയാണ് സഹോദരസ്നേഹമുള്ള ജീവിതം. അതുകൊണ്ട് തപസ്സുകാലത്ത് സഭ നിര്‍ദ്ദേശിക്കുന്ന പ്രാര്‍ത്ഥന, ഉപവാസം, ദാനധര്‍മ്മം എന്നിവ അതിന്‍റെ മൂര്‍ദ്ധന്യത്തില് എത്തേണ്ടതു ക്ഷമയിലും, ക്ഷമിക്കുന്ന സ്നേഹത്തിലൂടെയുമാണ്. സ്നേഹത്തിന്‍റെ മഹത്തരമായ പ്രകടനമാണ് ക്ഷമ. ദൈവത്തിന്‍റെ മുന്നില് പാപികളാണെന്നു തിരിച്ചറിഞ്ഞാണ് മുറിപ്പെടുത്തിയവരില്‍നിന്നും നാം ക്ഷമ യാചിക്കേണ്ടത്.\nനമ്മെ നയിക്കുന്ന ദീര്‍ഘക്ഷമാലു\nദൈവം അനന്തമായി നമ്മോടു ക്ഷമിക്കുന്നു. അവിടുന്ന് ദീര്‍ഘക്ഷമാലുവാണ്. അവിടുന്നാണ് നമ്മെ ക്ഷമയിലേയ്ക്കും അനുതാപത്തിലേയ്ക്കും ക്ഷണിക്കുന്നത്.


പ്രവാസ കവിതകള്: അമേരിക്കൻ ഭടന്റെ മരണം - മമ്മൂട്ടി കട്ടയാട്.\nPosted by Mammootty Kattayad at 9:50 PM\nകണ്ടറിയാത്തവൻ കൊണ്ടറിയണം. അതെ നല്ല വരികൾ. ആദ്യമായാണ് ഇവിടെ . സമയം പോലെ ഇനിയും വരാം\nലുണ്ടായ രക്തം കുടിക്കുന്നതുമൊരാൾ."\nലുണ്ടായ രക്തം കുടിക്കുന്നതുമൊരാൾ“


അഞ്ചു വയസ്സുകാരി പീഡനത്തിനിരയായി റോഡരികില്, വിരല് മുറിച്ചു മാറ്റിയനിലയില്\nThu Jan 24 2019 16:03:18 GMT+0530 (IST)\nബാംഗ്ലൂര്: അഞ്ചു വയസ്സുകാരിയെ ലൈംഗികമായി പീഡിപ്പിക്കപ്പെട്ട് വഴിയരികില് ഉപേക്ഷിക്കപ്പെട്ട നിലയില് കണ്ടെത്തി. കുട്ടിയുടെ മോതിരവിരല് വിച്ഛേദിക്കപ്പെട്ട നിലയിലാണ്. ലൈംഗികാതിക്രമത്തിന്റെ പരിക്കുകള്‍ക്കൊപ്പം തലയ്ക്ക് ഗുരുതരമായ പരിക്കും കുട്ടിയ്ക്കുണ്ട്.\nബംഗളൂര് കെജി ഹള്ളി പോലിസ് സ്‌റ്റേഷന് പരിധിയിലാണ് സംഭവം. രാത്രികാല റോന്തുചുറ്റല് നടത്തുന്ന പോലിസുകാരാണ് അബോധാവസ്ഥയില് കുട്ടിയെ റോഡരികില് കണ്ടെത്തിയത്. കുട്ടിയെ ആശുപത്രിയില് പ്രവേശിപ്പിച്ചിട്ടുണ്ട്.\nശാരീരിക മുറിവുകള് സുഖപ്പെടുത്താന് കഴിയുന്നവയാണെന്നും ലൈംഗികമായി പീഡിപ്പിക്കപ്പെട്ടതിന്റെ ആഘാതത്തിലാണ് കുട്ടിയെന്നും ഡോക്ടര് മഞ്ജുനാഥ് പറഞ്ഞു. തുടര് പരിശോധന കഴിഞ്ഞാല് മാത്രമേ കാര്യങ്ങള് വെളിപ്പെടുത്താനാവൂ. കുട്ടിയുടെ മാസികനിലയ്ക്ക് സാരമായ തകരാറ് സംഭവിച്ചതായും ഡോക്ടര് കൂട്ടിച്ചേര്‍ത്തു.\nലൈംഗിക അതിക്രമത്തില്‍നിന്നും കുട്ടികളെ സംരക്ഷിക്കുന്ന നിയമം (പോക്‌സോ) പ്രകാരം കേസ് രജിസ്റ്റര് ചെയ്ത് അന്വേഷണം ആരംഭിച്ചതായി ബാംഗ്ലൂര് എസിപി ഹേമന്ത് നിമ്പല്‍ക്കര് പറഞ്ഞു. ബാംഗ്ലൂര് ഡിസിപി അജയ് ഹിലോരിയുടെ നേതൃത്വത്തില് മൂന്ന് പ്രത്യേക സംഘത്തെ അന്വേഷണത്തിനായി നിയമിച്ചതായും അദ്ദേഹം പറഞ്ഞു. കുട്ടിയുടെ അമ്മയുമായി സംസാരിച്ചപ്പോള് കുട്ടി അവര് താമസിക്കുന്ന കൂടാരത്തില് നിന്ന് ഇറങ്ങിപ്പോയതായാണ് പറഞ്ഞത്.


'വാളയാറിലെ സഹോദരിമാര്‍ക്ക് നീതിവേണം'; സര്‍ക്കാര് വെബ്സൈറ്റ് ഹാക്ക് ചെയ്ത് പ്രതിഷേധം\nThiruvananthapuram, First Published 27, Oct 2019, 11:30 PM IST\nകേരളത്തിലെ നിയമവകുപ്പ് ഇപ്പോഴുമുണ്ടോ എന്ന ചോദ്യമാണ് സൈറ്റ് തകര്‍ത്ത് ഹാക്കര്‍മാര് പോസ്റ്റ് ചെയ്തിരിക്കുന്നത്.\nതിരുവനന്തപുരം: വാളയാറില് പ്രായപൂര്‍ത്തിയാകാത്ത പെണ്‍കുട്ടികള് പീഡനത്തിനിരയകുകയും ദുരൂഹ സാഹചര്യത്തില് കൊല്ലപ്പെടുകയും ചെയ്ത സംഭവത്തില് നീതി തേടി ഹാക്കര് മാരും. സംസ്ഥാന സര്‍ക്കാരിനുകീഴിലുള്ള നിയമവകുപ്പിന്‍റെ ഔദ്യോഗിക വെബ്സൈറ്റ് ഹാക്ക് ചെയ്തായിരുന്നു പ്രതിഷേധം. കേരള സൈബര് വാരിയേഴ്സാണ് പെണ്‍കുട്ടികള്‍ക്ക് നീതിവേണമെന്ന് ആവശ്യപ്പെട്ട് രംഗത്തെത്തിയിരിക്കുന്നത്.\nhttp://www.keralalawsect.org/എന്ന വെബ്സൈറ്റാണ് ഹാക്ക് ചെയ്തിരിക്കുന്നത്. ഈ വെബ്സൈറ്റ് ഇപ്പോള് ലഭ്യമല്ല. വാളയാറിലെ പെണ്‍കുട്ടികളുടെ കൊലപാതകത്തിന് പിന്നിലെ പ്രതികളെ വെറുതെവിട്ടതിലുള്ള പ്രതിഷേധക്കുറിപ്പും സൈറ്റില് കൊടുത്തിട്ടുണ്ട്. കേരളത്തിലെ നിയമവകുപ്പ് ഇപ്പോഴും ഉണ്ടോ എന്നും അവര് ചോദിക്കുന്നു.\nഅതേസമയം വാളയാർ കേസിൽ ആവശ്യമെങ്കിൽ പുനരന്വേഷണം നടത്തുമെന്ന് നിയമ മന്ത്രി എ കെ ബാലൻ വ്യക്തമാക്കി. പ്രോസിക്യൂഷന് വീഴ്ച സംഭവിച്ചോയെന്ന് ഡയറക്ടർ ജനറൽ ഓഫ് പ്രോസിക്യൂഷൻ പരിശോധിക്കുമെന്നും മന്ത്രി പറഞ്ഞു. വാളയാർ കേസിൽ നാല് പ്രതികളെയും വെറുതെവിട്ട സംഭവത്തിൽ പ്രോസിക്യൂഷനും അന്വേഷണ സംഘത്തിനും വീഴ്ച പറ്റിയെന്ന ആരോപണങ്ങൾക്കിടെയാണ് നിയമമന്ത്രിയുടെ പ്രതികരണം. മതിയായ തെളിവുകൾ കിട്ടിയാൽ പുനരന്വേഷണത്തിന് സർക്കാർ തയ്യാറെന്നാണ് മന്ത്രി പറയുന്നത്.


dileep about life of josutty - Malayalam Filmibeat\n16 min ago തന്നെ സംബന്ധിച്ച് ഏറെ വെല്ലുവിളി നിറഞ്ഞതായിരുന്നു ആ മോഹൻലാൽ ചിത്രം, വെളിപ്പെടുത്തി സിബി മലയിൽ\nഏതൊരു അഭിനേതാവിനും ജീവിതത്തില് സംഭവിച്ചിട്ടുള്ള മാറ്റമേ എനിക്കും സംഭവിച്ചിട്ടുള്ളൂ; ദിലീപ്\n| Published: Friday, September 18, 2015, 13:34 [IST]\nജനപ്രിയ നായകന് ദിലീപിന്റെ അഭിനയ ജീവിതത്തില് മാറ്റങ്ങള് സംഭവിച്ചിട്ടുള്ളതായി തോന്നാറില്ലേ? ദിലീപ് എന്ന നടനെ ശ്രദ്ധിക്കാന് തുടങ്ങിയ സല്ലാപം, ഏഴരക്കൂട്ടം,മാനത്തെ കൊട്ടാരം തുടങ്ങിയ ചിത്രങ്ങളില് നിന്ന് ഏറെ മാറിയ ഒരു ദിലീപിനെയാണ് ഇന്ന് സിനിമയില് കാണുന്നത്. എന്നാല് ദീലിപിന്റെ അഭിനയത്തില് വന്ന മാറ്റത്തെ സിനിമാ ലോകം കളിയാക്കിയിട്ടുണ്ട്. അതിന്റെ മറുപടിയായി ദിലീപ് പറയുന്നത് ഇങ്ങനെ.\nഏതൊരു നടന്റെയും അഭിനയ ജീവിതത്തില് മാറ്റങ്ങള് സംഭവിക്കുന്നത് സ്വഭാവികമാണ്. അത് തനിയ്ക്ക് മാത്രമല്ല. ദിലീപ് പറയുന്നു. എല്ലാ നടന്മാരുടെയും പഴയ സിനിമകളും ഇപ്പോഴത്തെ സിനിമകളും എടുത്ത് നോക്കിയാല് മനസിലാകുമെന്നും ദിലീപ് പറഞ്ഞു. മാറ്റങ്ങള് സംഭവിക്കുന്നുണ്ട്. അത് ശരിയാണ്. ഞാന് ഒരു പെര്‍ഫക്ട് ആക്ടറാണെന്ന് പറയുന്നില്ല. സിനിമയില് ഇന്നും ഞാന് ഒരു സ്റ്റുഡന്റ് ആണെന്നും ദിലീപ് പറഞ്ഞു. പുതിയ ചിത്രമായ ലൈഫ് ഓഫ് ജോസൂട്ടിയുടെ വിശേങ്ങള് പങ്കുവയ്ക്കവേ ഒരു ഓണ്‍ലൈന് മാധ്യമത്തിന് നല്‍കിയ അഭിമുഖത്തില് ദിലീപ് സംസാരിക്കവേയാണ് ഇക്കാര്യം പറയുന്നത്.\nമാനത്തെ കൊട്ടാരം എന്ന ചിത്രത്തില് നിന്ന് ജിത്തു ജോസഫിന്റെ ലൈഫ് ഓഫ് ജോസൂട്ടി എന്ന ചിത്രം വരെ എത്തി നില്‍ക്കുകയാണ് ദിലീപ്. ഇതിനിടയില് അഭിനയത്തില് ഏറെ മാറ്റങ്ങള് വന്നു. ഇപ്പോഴും താന് സിനിമയില് ഒരു വിദ്യാര്‍ത്ഥിയാണെന്നാണ് ദിലീപ് പറയുന്നത്. തനിയ്ക്ക് വന്ന മാറ്റങ്ങളെല്ലാം ഒരു പക്ഷേ താന് പഠിച്ച് വരുന്നതിന്റെ ഭാഗമായുള്ളതാകാം. ഒരു കലാ കുടുംബത്തില് നിന്ന് വന്നതിന്റെ അനുഭവം ഒന്നുമില്ലെന്നും ദിലീപ് പറഞ്ഞു.\nകാലങ്ങള് മാറുമ്പോള് ഒരു വ്യക്തിയുടെ ജീവിതത്തില് ഉണ്ടാകുന്ന മാറ്റം, അതാണ് ഒരു നടന്റെ അഭിനയ ജീവിതത്തിലും സംഭവിച്ചിട്ടുള്ളു.\nദൃശ്യം എന്ന മലയാളത്തിലെ വമ്പന് ഹിറ്റ് ചിത്രത്തിന് ശേഷം ദിലീപിനെ നായകനാക്കി സംവിധാനം ചെയ്യുന്ന ചിത്രമാണ് ലൈഫ് ഓഫ് ജോസൂട്ടി. അതുക്കൊണ്ട് പലരും വലിയ പ്രതീക്ഷ ലൈഫ് ഓഫ് ജോസൂട്ടിയ്ക്ക് കൊടുക്കുന്നുണ്ട്. പക്ഷേ ചിത്രത്തെ അങ്ങനെ പ്രതീക്ഷിക്കേണ്ട ആവശ്യമില്ല. അതികം പ്രതീക്ഷ കൂടാതെ ചിത്രം തിയറ്ററില് പോയി കാണണം, ചിലപ്പോള് പ്രതീക്ഷിക്കുന്നതിനപ്പുറം സംഭവിച്ചേക്കാമെന്നും ദിലീപ് പറയുന്നു.\nദൃശ്യം കൂടാതെ ദിലീപ് പലതരത്തിലുള്ള ചിത്രങ്ങളും ചെയ്തിട്ടുണ്ട് . ദൃശ്യത്തിന് ലഭിക്കുന്ന ഒരു പ്രതികരണമല്ല, ജീത്തുവിന്റെ മറ്റ് ചിത്രങ്ങള്‍ക്ക് ലഭിച്ചത്. അതുക്കൊണ്ട് തന്നെ പലതരത്തിലുള്ള സിനിമകള് ചെയ്യാനുള്ള ലൈസന്‍സ് ജീത്തുവിന് പ്രേഷകര് നല്‍കിയിട്ടുണ്ടെന്നും ദിലീപ് പറഞ്ഞു.\nRead more about: malayalam film news actor dileep life of josutty director jeethu joseph മലയാളം സിനിമ നടന് ദിലീപ് ലൈഫ് ഓഫ് ജോസൂട്ടി സംവിധായകന് ജീത്തു ജോസഫ്\nLife of Josutty is an upcoming Malayalam romantic drama film film directed by Jeethu Joseph.\nStory first published: Friday, September 18, 2015, 13:34 [IST]


ശക്തമായ മഴയും ചുഴലിക്കാറ്റും; കോഴിക്കോട് ജില്ലയില് വ്യാപക നാശനഷ്ടം\nStory Of Vote\nഒരാഴ്ചയായി ശക്തമായ മഴ തുടരുകയാണ്. ഇതിനിടെയാണ് ചുഴലിക്കാറ്റ് ആഞ്ഞു വീശിയത്. ശനിയാഴ്ച വൈകിട്ടുണ്ടായ ചുഴലിക്കാറ്റില് വയനാട്-കോഴിക്കോട് ദേശീയപാതയില് വന് മരം കടപുഴകി റോഡിലേക്ക് വീണു.\n15 Jul, 2018 at 08:35 AM\nകനത്ത മഴയിലും ചുഴലിക്കാറ്റിലും കോഴിക്കോട് ജില്ലയില് വ്യാപക നാശനഷ്ടം. താമരശ്ശേരി മാതൃ ശിശു ആശുപത്രിക്ക് മുകളില് ആല്‍മരം കടപുഴകി വീണു. പുതുപ്പാടി മലപുറത്ത് മരം വീണ് ഇലക്ട്രിക് പോസ്റ്റ് ട്രാവലര് വാനിന് മുകളില് പതിച്ചെങ്കിലും വന് ദുരന്തം ഒഴിവായി. പലയിടത്തും കടലാക്രമണവും ഉണ്ടായി.\nഒരാഴ്ചയായി ശക്തമായ മഴ തുടരുകയാണ്. ഇതിനിടെയാണ് ചുഴലിക്കാറ്റ് ആഞ്ഞു വീശിയത്. ശനിയാഴ്ച വൈകിട്ടുണ്ടായ ചുഴലിക്കാറ്റില് വയനാട്-കോഴിക്കോട് ദേശീയപാതയില് പുതുപ്പാടി മലപുറം നെരൂക്കുംചാലില് വന് മരം കടപുഴകി റോഡിലേക്ക് വീണു. ഇതേ തുടര്‍ന്ന് നാല് ഇലക്ട്രിക് പോസ്റ്റുകള് തകര്‍ന്നു. ഇതോടെ ദേശീയ പാതയില് പൂര്‍ണമായും ഗതാഗതം തടസ്സപ്പെട്ടു. പോസ്റ്റുകളിലൊന്ന് ടെമ്പോ ട്രാവലറിന് മുകളില് പതിച്ചെങ്കിലും യാത്രക്കാര് പരുക്കേല്‍ക്കാതെ രക്ഷപ്പെട്ടു.\nതാമരശ്ശേരി മാതൃശിശു ആശുപത്രിക്ക് മുകളില് കൂറ്റന് ആല് മരം കടപുഴകി വീണു. കുറ്റ്യാടി കാവിലും പാറയില് മരം വീണ്7വീടുകള് ഭാഗികമായി തകര്‍ന്നു. വടകര താഴെഅങ്ങാടിയില് ശക്തമായ കടലാക്രമണത്തില് തീരത്തെ നിരവധി തെങ്ങുകള് കടപുഴകി. പല സ്ഥലങ്ങളിലും വീടുകളിലേക്ക് ഉള്‍പ്പെടെ വെള്ളം കയറി. വ്യാപകമായ കൃഷിനാശവും ഉണ്ടായി. മരം വീണ് വൈദ്യൂതി തടസപെട്ട ഭാഗങ്ങളില് വൈദ്യൂതി ബന്ധം പുനസ്ഥാപിക്കാന് സമയമെടുക്കും.\nമലയാളത്തിന്‍റെ മാണിക്യം ഐ.എം വിജയന് 50ാം പിറന്നാള്\nമിന്നല് പരിശോധന തുടരുന്നു; 300 ബസുകള്‍ക്കെതിരെ നടപടി\nആർ.എസ്.എസ് - ബി.ജെ.പി പ്രത്യേക യോഗം; ശ്രീധരന് പിള്ള പങ്കെടുക്കുന്നില്ല\nതൃശൂര് ഇരട്ട കൊലപാതകം; അന്വേഷണം ഊര്‍ജിതമാക്കി\nവോട്ട് ചെയ്യാന് കടല് കടന്നെത്തി, പക്ഷെ തന്റെ വോട്ട് മറ്റൊരാള് ചെയ്തതറിഞ്ഞ് ഞെട്ടിത്തരിച്ച് ഷാഫി


അടിമകളല്ല ഞങ്ങള്; ഉശിരുള്ള മാലാഖമാര്\nനമ്മുടെ നഴ്‌സിങ് സഹോദരിമാര് ഒരു വര്‍ഷമായി സമരമുഖത്താണ്. ചെയ്യുന്ന തൊഴിലിന്റെ മാന്യത അംഗീകരിച്ചു കിട്ടാനുള്ള ഈ പോരാട്ടത്തില് അവര് എത്രത്തോളം മുന്നേറിക്കഴിഞ്ഞു. ഒരന്വേഷണം...\n2011 ഡിസംബര് ഒന്‍പത്. പുലര്‍ച്ചെ മൂന്നുമണി. കൊല്‍ക്കത്ത എ.എം.ആര്.ഐ ആശുപത്രിയുടെ മൂന്നാംനിലയിലേക്ക് അഗ്നി വാ പിളര്‍ന്നെത്തി. സ്ത്രീകളുടെയും കുട്ടികളുടെയും വാര്‍ഡ് ഈ നിലയിലാണ്. എല്ലാവരും വാവിട്ടു കരഞ്ഞു. ചുരുക്കം ചില നഴ്‌സുമാര് മാത്രമാണ് അപ്പോഴവിടെ ഡ്യൂട്ടിയിലുണ്ടായിരുന്നത്. അവര് ഓക്‌സിജന് മാസ്‌കുകളും കുഴലുകളും പറിച്ചെറിഞ്ഞ് രോഗികളെ തൂക്കിയെടുത്ത് പുറത്തേക്ക് ഓടിക്കൊണ്ടേയിരുന്നു. സ്വന്തം ജീവനെക്കുറിച്ചോ കിട്ടുന്ന ചെറിയ ശമ്പളത്തെക്കുറിച്ചോ അവരപ്പോള് വേവലാതി പൂണ്ടില്ല. പകരം രക്ഷാപ്രവര്‍ത്തനത്തില് മാതൃകയായി.\nഒടുവില് അഗ്നിയുടെ താണ്ഡവം നിലച്ചു. ഡ്യൂട്ടി രജിസ്റ്റര് പരതിയപ്പോള് രണ്ടു നഴ്‌സുമാര് മിസ്സിങ്ങാണ്. രണ്ടുപേരും അപകടസമയത്ത് സ്ത്രീകളുടെ വാര്‍ഡില് ഡ്യൂട്ടിയിലുണ്ടായിരുന്നു. രക്ഷാപ്രവര്‍ത്തനത്തിന് ഇവരും സജീവമായിരുന്നു. അവര്‍ക്കെന്തുപറ്റി?\nഅന്വേഷണം വാര്‍ഡിന്റെ മൂലയില് അവസാനിച്ചു. കത്തിക്കരിഞ്ഞ രണ്ടു മൃതദേഹങ്ങള്. കോട്ടയം ഉഴവൂരിലെ രമ്യയും കോതനല്ലൂരിലെ വിനീതയും. കുടുംബത്തിന്റെ മുഴുവന് സ്വപ്‌നങ്ങളും ചുമലിലേറ്റി അന്യനാട്ടിലേക്ക് പോയവര്.\nഏതാണ്ട് ഇതേ കാലത്തുതന്നെയാണ് മുംബൈയില് നഴ്‌സുമാര് അതിജീവനത്തിനായി സമരം ആരംഭിക്കുന്നത്. ചെയ്യുന്ന ജോലിക്ക് അര്‍ഹിക്കുന്ന മാന്യത കല്പിച്ചുകിട്ടണം എന്ന ന്യായമായ ആവശ്യമേ അവര് ഉയര്‍ത്തിയുള്ളൂ. ആ സമരാഗ്നിയെ ഊതി കെടുത്താനായിരുന്നു ആസ്പത്രി മാനേജുമെന്റുകളുടെ ശ്രമം. പക്ഷേ, ഊതുംതോറും ചാരത്തിലെ കനലുകള് കത്താന് തുടങ്ങി. സ്വകാര്യ ആസ്പത്രികളിലെ അടിമത്തൊഴിലിനെതിരെയുള്ള വിപ്ലവമായി അതു മാറി. കേരളത്തിലും സമരം കൊടുമ്പിരികൊണ്ടു.\nസമരം ഒരു വര്‍ഷം പിന്നിട്ടുകഴിഞ്ഞു. സംഘടിത ശക്തിയായി നഴ്‌സിങ് സമൂഹം മാറി എന്നത് നേട്ടം. പക്ഷേ, മിനിമം വേതനം ഉറപ്പാക്കുക എന്ന ന്യായമായ ആവശ്യംപോലും മിക്ക മാനേജ്‌മെന്റുകളും ഇതുവരെ നടപ്പാക്കിയിട്ടില്ല. സമരത്തിനിറങ്ങി എന്ന കാരണംകൊണ്ട് പലരും മാനേജ്‌മെന്റിന്റെ പീഡനത്തിന് വിധേയരാക്കപ്പെടുകയും ചെയ്യുന്നു. ഇക്കാര്യത്തില് ഭരണാധികാരികളുടെ ഭാഗത്തുനിന്ന് സജീവമായൊരു ഇടപെടല് ഇപ്പോഴും ഉണ്ടായിട്ടില്ല എന്ന പരാതി നഴ്‌സിങ് സമൂഹത്തിനുണ്ട്. ''സര്‍ക്കാറിന്റെ ഭാഗത്തുനിന്ന് ആര്‍ജവത്തോടെയുള്ള നടപടികളാണ് ഞങ്ങള് പ്രതീക്ഷിക്കുന്നത്. അതുണ്ടാകാത്തിടത്തോളം ഞങ്ങളുടെ ഈ സമരം അവസാനിക്കുകയില്ല'', �


Society – Boolokam\nചില മനുഷ്യരെ കാണുമ്പോ നമ്മുടെ ഉള്ളിൽ ഒരു അപായ മണി മുഴങ്ങും സൂക്ഷിക്കണം എന്ന് . ഒരിക്കൽ കേരളത്തിലെ അമാനവ പീഡോ വർഗ്ഗങ്ങൾ\nസൂര്യനെല്ലിയിലെ പെൺകുട്ടിയോട് ഹൈക്കോടതി ചോദിച്ചതും അങ്ങനെയായിരുന്നു !\nസൂര്യനെല്ലിയിലെ പെൺകുട്ടിയോട് ഹൈക്കോടതി ചോദിച്ചതും അങ്ങനെയായിരുന്നു , ഓടിപ്പൊയ് ക്കൂടായിരുന്നോ ,ഒച്ച വെച്ച് ആളെക്കൂട്ടിക്കൂടായിരുന്നോ? അതൊന്നും ചെയ്യാത്തത് ആ കൂട്ടബലാൽക്കാരങ്ങൾ ഇഷ്ടപ്പെട്ടതുകൊണ്ട് , ആസ്വദിച്ചതുകൊണ്ട് അല്ലേ ? എങ്ങോട്ട് ഓടിപ്പോണമായിരുന്നു ?എങ്ങനെ ഓടിപ്പോണമായിരുന്നു? പോയാൽ എന്താകുമായിരുന്നു? കോടതിക്ക്...


ദേശീയ പതാക തലകീഴായി ഉയര്‍ത്തി; സുരേന്ദ്രനെതിരേ കേസ് |\nദേശീയ പതാക തലകീഴായി ഉയര്‍ത്തി; സുരേന്ദ്രനെതിരേ കേസ്\nതിരുവനന്തപുരം: ദേശീയ പതാക തലകീഴായി ഉയര്‍ത്തിയ സംഭവത്തില് ബിജെപി സംസ്ഥാന അധ്യക്ഷന് കെ സുരേന്ദ്രനെതിരേ പോലിസ് കേസെടുത്തു.\nസിപിഎം പാളയം ഏരിയാ കമ്മിറ്റി അംഗം ആര് പ്രദീപ്, വ്യാപാരി വ്യവസായി സമിതി സംസ്ഥാന വൈസ് പ്രസിഡന്റ് വി പാപ്പച്ചന് എന്നിവര് നല്‍കിയ പരാതിയുടെ അടിസ്ഥാനത്തില് മ്യൂസിയം പോലിസാണ് കേസെടുത്തത്. സംഭവവുമായി ബന്ധപ്പെട്ട ദൃശ്യങ്ങളടക്കം പരിശോധിച്ച ശേഷം പരാതിയില് തുടര്‍നടപടി സ്വീകരിക്കുമെന്ന് മ്യൂസിയം പോലിസ് അറിയിച്ചു.\nദേശീയ ബിംബങ്ങളെ അപമാനിക്കല് തടയല് നിയമത്തിലെ (പ്രിവന്‍ഷന് ഓഫ് ഇന്‍സള്‍ട്ട് ടു നാഷനല് ഓണര് ആക്‌ട്)2എല് വകുപ്പ് പ്രകാരമാണ് കേസെടുത്തിരിക്കുന്നത്. മൂന്നുവര്‍ഷം വരെ തടവോ, പിഴയോ, രണ്ടും കൂടിയോ ലഭിക്കാവുന്ന കുറ്റമാണിത്. കണ്ടാലറിയാവുന്ന മറ്റു ചിലര്‍ക്കെതിരേയും കേസെടുത്തിട്ടുണ്ടെന്നാണ് എഫ്‌ഐആറില് പറയുന്നത്. രാജ്യം 75ാം സ്വാതന്ത്ര്യദിനം ആഘോഷിക്കുന്നതിന്റെ ഭാഗമായി ബിജെപിയുടെ സംസ്ഥാന കമ്മിറ്റി ഓഫിസായ തിരുവനന്തപുരത്തെ മാരാര്‍ജി ഭവനില് പതാക ഉയര്‍ത്തിയതാണ് വിവാദമായത്.\nപതാക പകുതി ഉയര്‍ത്തിയപ്പോഴാണ് തലകീഴായാണെന്നും അമളി പറ്റിയതെന്നും അറിഞ്ഞത്. അതിനിടയില് പ്രവര്‍ത്തകര് ‘ഭാരത് മാതാ കീ ജയ്’ വിളിക്കുകയും ചെയ്തു. അബദ്ധം മനസ്സിലായതോടെ പതാക താഴെയിറക്കി. പിന്നീട് ശരിയാക്കിയ ശേഷം വീണ്ടും പതാക ഉയര്‍ത്തി.\nPrevious സംസ്ഥാനത്ത് 19,451 പേര്‍ക്ക് കൂടി കോവിഡ്\nNext താലിബാന് കാബൂളും പിടിച്ചെടുത്തു; അഫ്ഗാന് പ്രസിഡന്റ് അഷ്‌റഫ് ഗനി രാജ്യം വിട്ടു


ഇടക്കാല ബജറ്റ് ദീർഘകാലയളവിൽ നേട്ടം തന്നെ | ശാസ്ത്രകൗതുകം\nPosted by: absolutevoid | ഫെബ്രുവരി 16, 2009\nഇടക്കാല ബജറ്റ് ദീർഘകാലയളവിൽ നേട്ടം തന്നെ\nസഭയുടെ കാലാവധി തീരാൻ ഏതാനും മാസങ്ങൾ മാത്രം ബാക്കി നിൽക്കുകയും തിരഞ്ഞെടുപ്പിനെ നേരിടാൻ സർക്കാർ സജ്ജമാവുകയും ചെയ്യുന്ന സാഹചര്യത്തിൽ അടുത്ത സാമ്പത്തിക വർഷത്തിലെ സർക്കാരിന്റെ മുൻഗണനകൾ പരിപൂർണ്ണമായും തീരുമാനിക്കാൻ നിലവിലുള്ള സർക്കാരിന് നിയമപ്രകാരം കഴിയില്ല. എന്നാൽ തെരഞ്ഞെടുപ്പിന് ശേഷം പുതിയ ഗവൺമെന്റ് നിലവിൽ വരുംവരെയുള്ള കാലത്തേക്ക് ആവശ്യമായ ചെലവ് വോട്ട് ഓൺ അക്കൗണ്ടിലൂടെ സഭയുടെ അംഗീകാരത്തിന് സമർപ്പിക്കേണ്ടതുണ്ട്. അടുത്ത നാലുമാസത്തേക്കുള്ള സർക്കാരിന്റെ ചെലവുകൾക്കുള്ള മുൻകൂർ അംഗീകാരമാണ് അങ്ങനെ ഇടക്കാല ബജറ്റിലൂടെ ധനകാര്യമന്ത്രി പ്രണാബ് മുഖർജി സഭയിൽ നിന്ന് വാങ്ങുന്നത്.\nതെരെഞ്ഞെടുപ്പ് പൂർവ്വ ബജറ്റ് എന്ന നിലയിൽ എല്ലാ മേഖലകളെയും തഴുകുന്നതാവും ഈ ഇടക്കാല ബജറ്റ് എന്ന പ്രതീക്ഷയോടെയാണ് വ്യവസായ ലോകം കാത്തിരുന്നത്. എന്നാൽ സർക്കാരാവട്ടെ, കൂടുതൽ ഊന്നൽ നൽകിയിരിക്കുന്നത് സോഷ്യൽ സെക്ടറിനും ഉന്നതവിദ്യാഭ്യാസ മേഖലയ്ക്കുമാണ്. ആഗോള സാമ്പത്തിക പ്രതിസന്ധി മൂലം കെടുതിയനുഭവിക്കുന്ന വ്യാവസായിക ഇന്ത്യയുടെ വർത്തമാനങ്ങളേക്കാൾ രാഷ്ട്രത്തിന്റെ ഭാവി മെച്ചപ്പെടുത്തുന്നതിനാണ് യുപിഎ മുൻതൂക്കം കൊടുക്കുന്നത് എന്ന രാഷ്ട്രീയ പ്രസ്താവനയാണ് ഇതിലൂടെ ധനകാര്യമന്ത്രി നടത്തുന്നത്. ഗുജറാത്ത് മോഡൽ വികസനമല്ല ഇന്ത്യയുടെ ഭാവിക്ക് അഭികാമ്യം എന്ന ഈ ഓർമ്മപ്പെടുത്തൽ ബിജെപി മുന്നോട്ടുവയ്ക്കുന്ന വികസന സങ്കൽപ്പത്തിന് എതിരെയുള്ള വെല്ലുവിളി കൂടിയാണ്. ഒപ്പം മുംബൈ ഭീകരാക്രമണം ഉണർത്തിയ ഇന്ത്യൻ മധ്യവർഗ്ഗത്തിന്റെ സുരക്ഷാ ഭീതിയെ തൃപ്തിപ്പെടുത്താൻ പ്രതിരോധ മേഖലയ്ക്ക് നീക്കിവച്ച ബജറ്റ് വിഹിതത്തിൽ മുൻ വർഷത്തേക്കാൾ 35% വർധനയാണ് വരുത്തിയിരിക്കുന്നത്. ദേശീയതാവികാരം രാഷ്ട്രീയ ആയുധമാക്കുന്നതിൽ നിന്ന് പ്രതിപക്ഷത്തെ തടയുക എന്ന ലക്ഷ്യമാണ് ഇതിലൂടെ നേടാൻ ശ്രമിക്കുന്നത്.\nസാങ്കേതികവിദ്യാ മേഖലയിൽ പ്രത്യേകിച്ച് ഇൻഫർമേഷൻ കമ്മ്യൂണിക്കേഷൻ ടെക്നോളജി സെക്ടറിൽ പ്രതീക്ഷിച്ചതൊന്നും ലഭിച്ചില്ല എന്ന വിലയിരുത്തലാണ് പൊതുവെ വ്യവസായ ലോകത്തിനുള്ളത്. പ്രധാനമായും രണ്ട് പ്രതീക്ഷകളായിരുന്നു ഈ മേഖല മുന്നോട്ടുവച്ചിരുന്നത്. ടെക്നോളജി പാർക്കുകൾക്കും 100% കയറ്റുമതി ലക്ഷ്യമാക്കി പ്രവർത്തിക്കുന്ന യൂണിറ്റുകൾക്കും നൽകിയിരുന്ന നികുതിയിളവ് 2010 മാർച്ചിൽ അവസാനിക്കാനിരിക്കെ ഇത് കൂടുതൽ കാലത്തേക്ക് നീട്ടുമെന്ന പ്രതീക്ഷയായിരുന്ന ഐടി കമ്പനികൾ വച്ചുപുലർത്തിയിരുന്നത്. യുഎസിലെ ബാങ്ക് തകർച്ചകൾ ഇന്ത്യൻ ബിപിഒ മേഖലയ്ക്ക് പ്രത്യേകിച്ചും, ഐടി മേഖലയ്ക്ക് പൊതുവിലും ക്ഷീണമുണ്ടാക്കിയ പശ്ചാത്തലത്തിൽ ഈ പ്രതീക്ഷയ്ക്ക് കാരണമുണ്ടായിരുന്നു. എന്നാൽ ഒരുവശത്ത് സബ്സിഡികളും മറ്റും കുറയുമ്പോൾ തന്നെ ഗ്രാമീണമേഖലയ്ക്ക് നീക്കിവയ്ക്കുന്ന ബജറ്റ് വിഹിതം ഗണ്യമായി വർധിക്കുന്നതിലൂടെ സർക്കാരിന്റെ ചെലവ് ഉയരുകയും വരവ് വർധിക്കാതിരിക്കുകയും ചെയ്യുന്നത് ആശാസ്യമല്ല എന്ന വിലയിരുത്തൽ മൂലം ഇത്തരമൊരു നീക്കത്തിന് സർക്കാർ മുതിർന്നില്ല.\nവൻകിട ഐടി കമ്പനികൾ സെസ് നിയമപ്രകാരം പ്രത്യേക സാമ്പത്തിക മേഖലകളിൽ ആരംഭിച്ച ഐടി യൂണിറ്റുകൾക്ക് 100% നികുതിയിളവ് (ടാക്സ് ഹോളിഡേ) ലഭിക്കുമെന്ന പ്രതീക്ഷയും വെള്ളത്തിലായി. ഈ യൂണിറ്റുകൾ നിലവിൽ ഇത്രയും ഇളവ് അനുഭവിക്കുന്നില്ല.\nഎന്നാൽ ഇത് വോട്ട് ഓൺ അക്കൗണ്ട് മാത്രമായിരുന്നതിനാൽ ഇടക്കാല ബജറ്റിൽ നിന്ന് അധികമൊന്നും പ്രതീക്ഷിക്കാതെ ഇരുന്നവരും കുറവല്ല. അവർ എടുത്തുപറയുന്നത് രണ്ട് നേട്ടങ്ങളെയാണ്. ഉന്നതവിദ്യാഭ്യാസത്തിന് നൽകിയിരിക്കുന്ന ഊന്നലാണ് അവയിൽ ആദ്യത്തേത്. ഐടി വ്യവസായം ഉന്നതവിദ്യാഭ്യാസത്തെ വളരെയധികം ആശ്രയിക്കുന്നതിനാൽ ഇത് സ്വാഗതം ചെയ്യപ്പെടേണ്ടതാണെന്ന അഭിപ്രായം ശക്തമാണ്. കൂടാതെ നഗരാസൂത്രണത്തിന് (അർബൻ ഇൻഫ്രാസ്ട്രക്ചർ ഡവലപ്മെന്റ്) നൽകുന്ന നീക്കിയിരുപ്പ് തുക ഇരട്ടിച്ചിട്ടുണ്ട്. ഇതും ഐടി വ്യവസായത്തിന് ഗുണകരമാകുമെന്ന് വിലയിരുത്തപ്പെടുന്നു.\nയുപിഎ സർക്കാരിന്റെ കഴിഞ്ഞ നാല് വർഷത്തെ പ്രവർത്തനത്തിന്റെ സ്വയം വിലയിരുത്തലായിരുന്നു ധനകാര്യമന്ത്രിയുടെ ബജറ്റ് പ്രസംഗം. പുതിയ വകയിരുത്തലുകളേക്കാൾ സർക്കാരിന്റെ പ്രോഗ്രസ് കാർഡ് എന്ന നിലയിൽ തന്നെയാണ് ഇതിന് സ്ഥാനം. സാങ്കേതിക വിദ്യാ മേഖലയ്ക്കും സാങ്കേതിക വിദ്യയുടെ സഹായത്തോടെ ഇതര മേഖലകൾക്കും ലഭിച്ച നേട്ടങ്ങളെയും തുടങ്ങിവച്ച പദ്ധതികളെയും പ്രസംഗത്തിൽ എടുത്തുപറയുന്നു. കാർഷിക മേഖലയിൽ നടപ്പാക്കിയ ‘പ്രോജക്ട് ആരോ’ എന്ന പദ്ധതിയെക്കുറിച്ചാണ് ഇതിൽ ആദ്യ പരാമർശം. എൻആർഇജിഎസ് പോലെയുള്ള സാമൂഹ്യ മേഖലയിലെ പദ്ധതികൾ ഫലപ്രദമായി നടപ്പാക്കുന്നതിനും സാങ്കേതികവിദ്യയിൽ അധിഷ്ഠിതമായ പുതിയ സേവനങ്ങളെ തപാൽ ഓഫീസുകളിലൂടെ സാധാരണക്കാരിലേക്ക് എത്തിക്കുന്നതിലും ഈ പദ്ധതിയുടെ പങ്കിനെ ധനകാര്യമന്ത്രി ശ്ലാഘിക്കുന്നു.\nയുപിഎ സർക്കാരിന് കീഴിൽ വിദ്യാഭ്യാസ മേഖലയിൽ ഇന്ത്യ കൈവരിച്ച നേട്ടങ്ങളെ ബജറ്റ് പ്രസംഗം എണ്ണിപ്പറയുന്നു. സെക്കണ്ടറിതല വിദ്യാഭ്യാസം സാർവ്വജനീനമാക്കാൻ 2008-09ൽ തുടങ്ങിവച്ച കേന്ദ്രാവിഷ്കൃത പദ്ധതിയെക്കുറിച്ച് പറഞ്ഞുകൊണ്ടാണ് വിദ്യാഭ്യാസ രംഗത്തെ അവതരിപ്പിക്കുന്നത് തന്നെ. പതിനൊന്നാം പഞ്ചവത്സര പദ്ധതിക്കാലത്ത് ഉന്നതവിദ്യാഭ്യാസത്തിനുള്ള നീക്കിയിരുപ്പ് ഒൻപതുമടങ്ങ് (900%) വർധിച്ചതായി മുഖർജി പറയുന്നു. ഓർഡിനൻസിലൂടെ 15 പുതിയ കേന്ദ്ര സർവ്വകലാശാലകൾക്ക് അനുമതി നൽകി. ഇതിനുപുറമേ 2008-09ൽ ആറ് പുതിയ ഐഐടികൾ ബീഹാർ, ആന്ധ്ര പ്രദേശ്, രാജസ്ഥാൻ, ഒറീസ, പഞ്ചാബ്, ഗുജറാത്ത് എന്നീ സംസ്ഥാനങ്ങളിൽ പ്രവർത്തനമാരംഭിച്ചതായും 2009-10ൽ മധ്യപ്രദേശ്, ഹിമാചൽ പ്രദേശ് എന്നീ സംസ്ഥാനങ്ങളിൽ രണ്ട് ഐഐടികൾ കൂടി നിലവിൽ വരുമെന്ന് പ്രതീക്ഷിക്കുന്നതായും അദ്ദേഹം അറിയിച്ചു. നേരത്തെ പ്രഖ്യാപിച്ചിരുന്ന ഇന്ത്യൻ ഇൻസ്റ്റിട്യൂട്ട് ഓഫ് സയൻസ് എജ്യുക്കേഷൻ ആൻഡ് റിസർച്ച് ഭോപ്പാലിലും തിരുവനന്തപുരത്തും പ്രവർത്തനക്ഷമമായി. വിജയവാഡയിലും ഭോപ്പാലിലും പ്ലാനിങ് ആൻഡ് ആർക്കിടെക്ചറിൽ രണ്ട് പുതിയ സ്കൂളുകൾ പ്രവർത്തനമാരംഭിച്ചു. പതിനൊന്നാം പദ്ധതിയിൽ പ്രഖ്യാപിച്ചിരുന്ന ആറ് പുതിയ ഐഐഎമ്മുകളിൽ നാലെണ്ണത്തിൽ 2009-10ൽ ക്ലാസ്സുകൾ ആരംഭിക്കും. ഹരിയാന, രാജസ്ഥാൻ, ഝാർക്കണ്ട്, തമിഴ്നാട് എന്നീ സംസ്ഥാനങ്ങളിൽ അനുവദിച്ച മാനേജ്മെന്റ് ഇൻസ്റ്റിട്യൂട്ടുകളാണ് ഉടൻ പ്രവർത്തനം തുടങ്ങുക.\nവിദ്യാഭ്യാസ വായ്പാ പദ്ധതിയിൽ വരുത്തിയ ഭേദഗതിയിലൂടെ ഗുണഭോക്താക്കളുടെ എണ്ണം 3.19 ലക്ഷത്തിൽ നിന്ന് 14.09 ലക്ഷമായി ഉയർന്നു. വിദ്യാഭ്യാസ വായ്പയായി നൽകിയിരിക്കുന്ന തുക 2004 മാർച്ച് 31ലെ 4500 കോടിയിൽ നിന്ന് സെപ്തംബർ 30, 2008ൽ 24,260 കോടി രൂപയായി വർധിച്ചു. 500 ഐടിഐകൾ മികവിന്റെ കേന്ദ്രങ്ങളായി ഉയർത്തി. ആയിരം കോടി രൂപയുടെ കോർപ്പസ് ഫണ്ട് സഹിതം 2008 ജൂലായിൽ നാഷണൽ സ്കിൽ ഡവലപ്മെന്റ് കോർപ്പറേഷൻ സ്ഥാപിച്ചു.\nസാമൂഹ്യമേഖലയിലെ പദ്ധതികളിലും വിദ്യാഭ്യാസ തൊഴിൽ രംഗങ്ങളെ പരിഗണിച്ചിട്ടുണ്ട്. ശുചീകരണ തൊഴിലാളികളുടെ കുട്ടികൾക്ക് നൽകിവരുന്ന പ്രീ-മെട്രിക് സ്കോളർഷിപ്പിന്റെ വ്യാപ്തി വർധിച്ചതായും സ്കോളർഷിപ്പ് നിരക്കുകൾ 2008-09ൽ ഇരട്ടിച്ചതായും മുഖർജി പറഞ്ഞു. വാർഷിക അഡ്-ഹോക് ഗ്രാന്റ് മുൻവർഷത്തെ അപേക്ഷിച്ച് 50% വർധിച്ചു. ഗ്രാമീണ സ്ത്രീകൾക്ക് തൊഴിലും ഉപജീവനവും ഉറപ്പാക്കാനായി പ്രിയദർശിനി പ്രോജക്ട് എന്ന പുതിയ പദ്ധതി ആരംഭിക്കും. ബീഹാറിലെ മധുബനി, സീതാമാർഹി, യുപിയിലെ ശ്രാവഷ്ഠി, ബറേചി, റായ് ബറേലി, സുൽത്താൻപൂർ എന്നീ ജില്ലകളിലാവും പൈലറ്റ് പ്രോജക്ട് നടപ്പാക്കുക. ഐടിഐകളിലും വനിത ഐടിഐകളും സ്ത്രീകൾക്കായുള്ള ദേശീയ / പ്രാദേശിക ഐടിഐകളിലും 18നും 40 വയസ്സിനുമിടയിൽ പ്രായമുള്ള വിധവകൾക്ക് പ്രവേശനത്തിന് മുൻഗണന നൽകും. അവരുടെ പരിശീലനത്തിനുള്ള ചെലവ് സർക്കാർ വഹിക്കുന്നതോടൊപ്പം 500 രൂപ പ്രതിമാസ സ്റ്റൈപ്പൻഡും അനുവദിക്കും.\nഭരണനവീകരണ നടപടികളിലേക്കും ബജറ്റ് പ്രസംഗം കടക്കുന്നു. കേന്ദ്രത്തിലും വിവിധ സംസ്ഥാനങ്ങളിലും നടപ്പാക്കിയ വിവരാവകാശ നിയമം പൊതുസേവകർക്ക് വർധിച്ച ഉത്തരവാദിത്വം ഉറപ്പാക്കുന്നു. ആറാം ശമ്പളക്കമ്മിഷൻ ശുപാർശ നടപ്പാക്കിയതിലൂടെ ഡിഫൻസ് ഫോഴ്സസും പാരാമിലിറ്ററിയും അടക്കം 45 ലക്ഷം കേന്ദ്ര ഗവൺമെന്റ് ജീവനക്കാർക്കും 38 ലക്ഷം പെൻഷൻകാർക്കും ഗുണമുണ്ടായതായും മുഖർജി എടുത്തുപറയുന്നു.\n2008-09 വർഷത്തെ അപേക്ഷിച്ച് 2009-10 വർഷത്തിലെ ബജറ്റ് എസ്റ്റിമേറ്റിൽ ഗ്രാമവികസന വകുപ്പ്, ഉപരിതലഗതാഗതവും പെരുമ്പാതയും, റെയിൽവെ, ആഭ്യന്തരം, വ്യാവസായിക നയവും വികസനവും, വിവരസാങ്കേതികവിദ്യാ വകുപ്പ് തുടങ്ങിയവയ്ക്ക് നൽകിയിരിക്കുന്ന ബജറ്ററി സപ്പോർട്ട് ഗണ്യമായി വർധിച്ചിട്ടുണ്ട്. ഗ്രാമീണ വികസനവും ഇൻഫ്രാസ്ട്രക്ചർ വികസനവുമാണ് ഇതിലൂടെ ലക്ഷ്യമാക്കിയിരിക്കുന്നത്. ഇവയെല്ലാം പൊതുവിൽ ഐടി വ്യവസായത്തിന് ഗുണകരമാണെന്ന് കാണാം. ഇതുകൂടാതെ യുവജനക്ഷേമം, കായികം, സാംസ്കാരികം എന്നീ വകുപ്പുകൾക്ക് നീക്കിവയ്ക്കുന്ന വിഹിതത്തിലും വർധനയുണ്ട്.\nദേശീയ ഗ്രാമീണ തൊഴിലുറപ്പ് പദ്ധതിക്ക് 2009-10ൽ 30,100 കോടി രൂപ വകയിരുത്തിയിട്ടുണ്ട്. 2008-09ൽ 3.51 ഭവനങ്ങളിലായി 138.76 കോടി തൊഴിൽ ദിനങ്ങൾ ഇതുപ്രകാരം സൃഷ്ടിക്കപ്പെട്ടിരുന്നു.\nസാർവ്വത്രിക പ്രാഥമിക വിദ്യാഭ്യാസത്തിനായുള്ള സർവശിക്ഷാഅഭിയാൻ പദ്ധതി 98% ജനപഥങ്ങളിലും നടപ്പാക്കി. ഈ പദ്ധതിക്ക് നീക്കിവയ്ക്കുന്ന തുകയിൽ 2003-04നെ അപേക്ഷിച്ച് 2008-09ൽ 571% വർധനയാണ് വന്നിട്ടുള്ളത്. 2009-10 വർഷത്തേക്ക് 13,100 കോടിയാണ് മാറ്റിവച്ചിട്ടുള്ളത്. ഇന്റഗ്രേറ്റഡ് ചൈൽഡ് ഡവലപ്പ്മെന്റ് സ്കീമിന് 6,705 കോടി രൂപയും സ്കൂളുകളിലെ ഉച്ചഭക്ഷണ പദ്ധതിക്ക് 8,000 കോടി രൂപയും നീക്കിവച്ചു. ഐസിഡിഎസ് പ്രകാരമുള്ള ശിശുക്ഷേമ പ്രവർത്തനങ്ങൾ വിലയിരുത്തുന്നതിന് ലോകാരോഗ്യസംഘടനയുടെ ശിശു വളർച്ചാ മാനകങ്ങൾ സ്വീകരിക്കാൻ തീരുമാനിച്ചു.\nതൊഴിൽ സാധ്യതകൾ വർധിപ്പിക്കാനും ഗ്രാമീണവികസനം യാഥാർത്ഥ്യമാക്കാനും യത്നിക്കുന്ന ബജറ്റാണിത്. പൊതുവിൽ ഇന്ത്യൻ ജനതയുടെ ജീവിതനിലവാരത്തോത് ഉയർത്താൻ ബജറ്റ് കാരണമായേക്കുമെന്ന് വിലയിരുത്തപ്പെടുന്നു. ഇത് വ്യവസായ മേഖലയെ നേരിട്ട് ശക്തിപ്പെടുത്തുന്നില്ലെങ്കിലും ജനതയുടെ വാങ്ങൽ ശേഷി ഗണ്യമായി ഉയർത്താനും ഗുണനിലവാരമുള്ള ഉന്നത വിദ്യാഭ്യാസം നൽകുന്നതിലൂടെ മെച്ചപ്പെട്ട തൊഴിൽസേനയെ സംഭാവന ചെയ്യാനും ഇടയാക്കും. ഇവ ആത്യന്തികമായി വ്യവസായ മേഖലയ്ക്ക് ഗുണകരമാകുമെന്നതിൽ സംശയം വേണ്ട.\nPosted in Uncategorized | മുദ്രകള്: Budget\n« നിയമജ്ഞര്‍ക്കു് സഹായകമായി ഇന്ത്യന് കാനൂന്\nവെബ് 2.0 തരംഗത്തിൽ ഇന്ത്യൻ രാഷ്ട്രീയവും »


Shafi Revealed Why Biju Menon And Kunchacko Boban Starred 101 Weddings Failed At Box-office,ഇറങ്ങും മുന്‍പേ ചിലർ പരാജയപ്പെടുത്തിയ കുഞ്ചാക്കോ ബോബൻ സിനിമയെക്കുറിച്ച് ഷാഫി - Malayalam Filmibeat\n| Updated: Thursday, December 31, 2020, 9:14 [IST]\nമലയാളി പ്രേക്ഷകർക്ക് മികച്ച ഒരുപിടി മികച്ച ചിത്രങ്ങൾ സമ്മാനിച്ച സംവിധായകനാണ് ഷാഫി. 2001 ൽ പുറത്തിറങ്ങിയ ജയറാം, കലാഭവൻ മണി, ലാൽ തുടങ്ങിയവർ പ്രധാന വേഷത്തിലെത്തിയ വൺമാൻ ഷേയിലൂടെയാണ് വെള്ളിത്തിരയിൽ എത്തുന്നത്. സംവിധാനം ചെയ്ത ആദ്യ ചിത്രം തന്നെ ശ്രദ്ധിക്കപ്പെടുകയും ചെയ്തു. റാഫി മെക്കാർട്ടിൻ ടീമിന്റെ തിരക്കഥയിലായിരുന്നു ആദ്യ ചത്രം. പിന്നീട് ബൈന്നി പി നായരമ്പലം, ഉദയ് കൃഷ്ണ- സിബി കെ തോമസ്, സേതു-സച്ചി,റാഫി മെക്കർട്ടിൻ തുടങ്ങിയവരുടെ തിരക്കഥയിൽ മികച്ച ചിത്രങ്ങൾ ഷാഫി ഒരുക്കിയിരുന്നു. ഇതിലെ ഭൂരിഭാഗം ചിത്രങ്ങളും പ്രേക്ഷകരുടെ ഇടയിൽ വൻ വിജയമായിരുന്നു.\nഎന്നാൽ തുടക്കകാലത്തിലെ വിജയം പിന്നീട് ഷാഫിക്ക് ആവർത്തിക്കാൻ സാധിച്ചിരുന്നില്ല. ഇപ്പോഴിതാ ഇറങ്ങുന്നതിന് മുൻപ് തന്നെ സോഷ്യൽ മീഡിയ പരാജയപ്പെടുത്തിയ തന്റെ സിനിമയെ കുറിച്ച് വെളിപ്പെടുത്തുകയാണ് താരം. ഒരു ടെലിവിഷൻ ചാനലിന് നൽകിയ അഭിമുഖത്തിലാണ് ഇക്കാര്യം വെളിപ്പെടുത്തിയത്. 2012-ല് പുറത്തിറങ്ങിയ 101 വെഡിംഗ്സ് എന്ന സിനിമയുടെ പരാജയത്തെ കുറിച്ചായിരുന്നു സംവിധായകൻ പറഞ്ഞത്.\nസിനിമ ഇറങ്ങും മുന്‍പേ ചിലര് സിനിമയെ വിലയിരുത്തുന്ന പ്രവണത ശരിയല്ല എന്ന് പറഞ്ഞുകൊണ്ടാണ് സംവിധായകൻ സിനിമയ്ക്ക് നേരിട്ട ദുർസ്ഥിതിയെ കുറിച്ച് പറഞ്ഞത്. ഞാന് സംവിധാനം ചെയ്ത ‘101 വെഡിംഗ്സ്' എന്ന സിനിമയ്ക്ക് അങ്ങനെയൊരു അനുഭവം നേരിടേണ്ടി വന്നു. ഇറങ്ങും മുന്‍പേ സിനിമ മോശമാണെന്ന രീതിയില് ചിലര് അതിനെ വിലയിരുത്തി. കലവൂര്‍രവികുമാര് രവി കുമാറായിരുന്നു സിനിമയ്ക്ക് വേണ്ടി തിരക്കഥ ഒരുക്കിയത്.\nആ സിനിമയ്ക്ക് പ്രശ്നങ്ങളുണ്ട് സമ്മതിക്കുന്നു. മികച്ച ഒരു കൊമേഴ്സ്യല് സിനിമയാണെന്ന് പറയുന്നില്ല. എന്നിരുന്നാലും സിനിമ ഇറങ്ങും മുന്‍പേ അതിനെക്കുറിച്ച് മോശം അഭിപ്രായം പറയുന്നത് അംഗീകരിക്കാന് കഴിയുന്ന കാര്യമല്ല. എനിക്ക് എപ്പോഴും കൊമേഴ്സ്യല് സിനിമകള് ചെയ്യാനാണ് ഇഷ്ടം. എല്ലാത്തരം സിനിമകളും ഇവിടെ വേണം. ഓരോരുത്തരും അവരവര്‍ക്ക് ഇഷ്ടമുള്ള സിനിമയാണ് ചെയ്യുന്നത്'. ഷാഫി അഭിമുഖത്തിൽ പറയുന്നു.\nകുഞ്ചാക്കോ ബോബൻ,ജയസൂര്യ ബിജുമേനോൻ, സംവൃത, ഭാമ തുടങ്ങി വൻ താരനിര അണിനിരന്ന ചിത്രമാണ് 101 വെഡ്ഡിംഗ്സ് . മേക്കപ്പ്മാനും മമ്മൂട്ടി ചിത്രമായ വെന്നീസിലെ വ്യാപാരിക്ക് ശേഷം പുറത്തിറങ്ങിയ ചിത്രമായിരുന്നു ഇത്.. പ്രേക്ഷകരുടെ പ്രിയതാരങ്ങൾ അണിനിരന്ന ചിത്രത്തിനായി ഏറെ പ്രതീക്ഷയോടെയാണ് പ്രേക്ഷകർ കാത്തിരുന്നത്... തിയേറ്ററിൽ പ്രതീക്ഷിച്ച വിജയം നേടാനായില്ലെങ്കിലും മിനിസ്ക്രീനിൽ മികച്ച കാഴ്ചക്കാരെ സ്വന്തമാക്കൻ ചിത്രത്തിന് കഴിഞ്ഞിരുന്നു.\n101 വെഡ്ഡിംഗ്സിന് ശേഷം ഷാഫി സംവിധാനം ചെയ്ത ചിത്രമായിരുന്നു2കൺട്രീസ്. സഹോദരൻ റാഫി തിരക്കഥ എഴുതിയ ചിത്രം വൻ വിജയമായിരുന്നു.. ദിലീപ്, മംമ്ത മോഹൻദാസ്, അജു വർഗീസ് എന്നിവരായിരുന്നു പ്രധാന വേഷത്തിലെത്തിയത്. ഇതിന് ശേഷം ബിജു മേനോൻ ചിത്രം ഷെർലക് ടോം, ഒരു പഴയ ബോബ് കഥ എന്നീ ചിത്രങ്ങൾ സംവിധാനം ചെയ്തിരുന്നു. 2019 ൽ പുറത്തിറങ്ങിയ ചിൽഡ്രൻസ് പാർക്കാണ് ഷാഫി സംവിധാനം ചെയ്ത അവസാന ചിത്രം. ധ്രുവ്,വിഷ്ണു ഉണ്ണികൃഷ്ണൻ, ഷറഫുദ്ദീൻ തുടങ്ങിയവരാണ് ചിത്രത്തിൽ പ്രധാന വേഷത്തിലെത്തിയത്. റാഫിയായിരുന്നു തിരക്കഥ\nShafi Revealed Why Biju Menon And Kunchacko Boban Starred 101 Weddings Failed At Box-office


സൈനികനെ വീട്ടിൽ അതിക്രമിച്ച് കയറി ഭീകരർ വെടിവച്ചുകൊന്നു-Militants kill BSF constable on holiday outside his Valley home\nകൊല്ലപ്പെട്ട സൈനികൻ റമീസ്\nറമീസിന്റെ പിതാവിടക്കം നാല് പേർക്ക് ആക്രമണത്തിൽ പരുക്കേറ്റു\nശ്രീനഗർ: ജമ്മു കശ്മീരിൽ സൈന്യത്തിനെ ഞെട്ടിച്ച് ഭീകരരുടെ അതിക്രൂരമായ ആക്രമണം. നിരായുധനായ ബിഎസ്എഫ് ജവാനെ വീട്ടിൽ അതിക്രമിച്ച് കടന്നാണ് ഭീകരർ വെടിവച്ചുകൊന്നത്. ബിഎസ്എഫ് കോൺസ്റ്റബിൾ റമീസ് അഹമ്മദ് പാരിയ (31) ആണ് കൊല്ലപ്പെട്ടത്.\nബുധനാഴ്ച വൈകിട്ട് ശ്രീനഗറിലെ ബന്ദിപ്പോരയിൽ ഹജിനിലായിരുന്നു സംഭവം. ആക്രമണത്തിൽ പരുക്കേറ്റ ജവാൻ സംഭവസ്ഥലത്ത് തന്നെ മരണമടഞ്ഞു. ഇദ്ദേഹത്തിന്റെ അച്ഛൻ, രണ്ട് സഹോദരങ്ങൾ, പിതൃസഹോദരി എന്നിവർക്ക് ആക്രമണത്തിൽ പരുക്കേറ്റു. ഇവരെ സമീപത്തെ ആശുപത്രിയിൽ പ്രവേശിപ്പിച്ചു. ഇതിൽ ഒരാളുടെ നില ഗുരുതരമാണ്.\nആറ് വർഷമായി ബിഎസ്എഫിൽ ജോലി ചെയ്യുന്ന റമീസ് അവധിക്ക് നാട്ടിലെത്തിയതായിരുന്നു. ഈ ആക്രമണം സൈന്യത്തിൽ ഞെട്ടലുണ്ടാക്കിയിട്ടുണ്ട്. മനുഷ്യത്വ രഹിതമായ ആക്രമണമാണ് റമീസിന് നേരെ നടന്നതെന്ന് ജമ്മു കശ്മീർ പൊലീസ് ഡിജിപി എസ്.പി.വായ്ദ് പ്രതികരിച്ചു.\nTags: BSF, Jawan, Murder


Gautam Gambhir Covid drugs കൊവിഡിനുള്ള മരുന്ന് ശേഖരിച്ചുവച്ചു; ഗൗതം ഗംഭീറിനെതിരെ അന്വേഷണത്തിന് ഉത്തരവ്\nകൊവിഡ് ചികിത്സയ്ക്കുള്ള മരുന്നുകൾ വൻതോതിൽ ശേഖരിച്ച് സൂക്ഷിച്ചെന്ന ആരോപണത്തിൽ ഗൗതം ഗംഭീർ എം.പിക്കെതിരെ അന്വേഷണത്തിന് ഉത്തരവിട്ട് ഡൽഹി ഹൈക്കോടതി. ഡ്രഗ് കൺട്രോളർ ഓഫ് ഡൽഹി അന്വേഷണം നടത്തണം. ഒരാഴ്ചയ്ക്കകം അന്വേഷണപുരോഗതി റിപ്പോർട്ട് സമർപ്പിക്കണമെന്നും ഡൽഹി ഹൈക്കോടതി നിർദേശം നൽകി.\nമരുന്നുകൾ വൻതോതിൽ വാങ്ങിക്കൂട്ടിയ ശേഷം വിതരണം ചെയ്തത് നല്ല ഉദ്യേശത്തോടെയായിരിക്കും. പക്ഷെ, മരുന്ന് ദൗർലഭ്യം നിലനിൽക്കുന്ന സമയത്തുള്ള ഗൗതം ഗംഭീറിന്റെ നടപടി ഉത്തരവാദിത്തമില്ലാത്ത പ്രവൃത്തിയാണെന്ന് ജസ്റ്റിസ് വിപിൻ സാംഘി അധ്യക്ഷനായ ബെഞ്ച് നിരീക്ഷിച്ചു. ഓക്സിജൻ സിലിണ്ടറുകൾ സൂക്ഷിച്ചെന്ന ആരോപണത്തിൽ ആം ആദ്മി എംഎൽഎമാരായ പ്രീതി തോമർ, പ്രവീൺ കുമാർ എന്നിവർക്കെതിരെ അന്വേഷണം നടത്താനും കോടതി ഉത്തരവിട്ടു. പൊതുപ്രവർത്തകനായ ദീപക് സിംഗ് സമർപ്പിച്ച പൊതുതാത്പര്യഹർജിയിലാണ് നടപടി.\nഅതേസമയം, രാജ്യത്ത് കൊവിഡ് ബാധിച്ച് മരിക്കുന്നവരുടെ എണ്ണം വർധിക്കുകയാണ്. 24 മണിക്കൂറിനിടെ 4,454 പേരാണ് മരിച്ചത്. ഇന്നലെ 2,22,315 പേർക്ക് കൂടി കൊവിഡ് സ്ഥിരീകരിച്ചു. 3,02,544 പേർ രോഗമുക്തി നേടി. ഇന്ത്യയിൽ ഇതുവരെ കൊവിഡ് സ്ഥിരീകരിച്ചവരുടെ എണ്ണം 2,67,52,447ആയി. ഇതിൽ 2,37,28,011 പേർ രോഗമുക്തി നേടി. വൈറസ് ബാധ മൂലം മരിച്ചത് 3,03,720 പേരാണ്. ഇതോടെ കൊവിഡ് ബാധിച്ച് മരിച്ചവരുടെ എണ്ണം3ലക്ഷം കടന്ന രാജ്യങ്ങളുടെ പട്ടികയിൽ ഇന്ത്യ മൂന്നാം സ്ഥാനത്തെത്തി.\nനിലവിൽ 27,20,716പേരാണ് ചികിത്സയിലുള്ളത്. ഇന്നലെ വരെയുള്ള കണക്ക് അനുസരിച്ച് 19,60,51,962 പേർ വാക്സിൻ സ്വീകരിച്ചതായും കേന്ദ്ര ആരോഗ്യമന്ത്രാലയം അറിയിച്ചു.\nStory Highlights: Probe how Gautam Gambhir procured Covid drugs\nRead more on: Covid 19 | delhi high court | gautam gambhir


നിങ്ങളുപയോഗിക്കാനിഷ്ടപ്പെടുന്ന ചെറിയ ബാറ്ററികള് മാരകമായതാണ് – നേരിടം\nനിങ്ങളുപയോഗിക്കാനിഷ്ടപ്പെടുന്ന ചെറിയ ബാറ്ററികള് മാരകമായതാണ്\nPosted on ഏപ്രില് 11, 2019 മാര്‍ച്ച് 20, 2019 by admin\nഇന്‍ഡ്യയിലുപയോഗിക്കുന്ന സിങ്ക്-കാര്‍ബണ് ബാറ്ററികളില് 90%വും ചവറ്നിലങ്ങളിലെത്തുകയാണെന്ന് പുതിയ റിപ്പോര്‍ട്ട് പറയുന്നു. കാലം കഴിയുമ്പോള് ഇവയുടെ ആവരണം ദ്രവിക്കും. പിന്നീട് അകത്തുള്ള ഘനലോഹങ്ങള് മണ്ണുമായി കലരുന്നു. കാലക്രമത്തില് അത് ഭൌമോപരിതലത്തിലേയും ഭൂഗര്‍ഭത്തിലേയും ജലത്തെ മലിനമാക്കുന്നു. പഴങ്ങളിലൂടെയും പച്ചക്കറികളിലൂടെയും നമ്മുടെ ഭക്ഷ്യശൃംഖലയില് കടന്നുകൂടുകയും ചെയ്യുന്നു എന്ന് Toxic Link ന്റെ റിപ്പോര്‍ട്ടില് പറയുന്നു. ചവറുകള് കത്തിക്കുമ്പോള് നാം ശ്വസിക്കുന്ന വായുവിനേയും അത് മലിനമാക്കുന്നു. നേരിട്ടോ അല്ലാതെയോ ഘനലോഹങ്ങള് അകത്ത് ചെല്ലുന്നത് തലച്ചോറിനേയും വൃക്കയേയും ബാധിക്കും. ക്യാന്‍സര് ഉണ്ടാകാം. zinc-carbon ല് മാത്രം ഒതുങ്ങുന്ന പ്രശ്നമല്ല ഇത്.\n— സ്രോതസ്സ് downtoearth.org.in | 13 Mar 2019\nമുമ്പത്തെ ലേഖനം ചെല്‍സി മാനിങ്ങിനെ സ്വതന്ത്രയാക്കുക\nഅടുത്ത ലേഖനം നിശിതമല്ലാത്ത അഭിപ്രായവിത്യാസത്തിന്റെ കല


സൗജന്യ ടിവി ലൈസൻസ് നിർത്തലാക്കുന്നു. 75 വയസിനുമേൽ പ്രായമുള്ളവരും ഇനി ലൈസൻസ് ഫീസ് അടക്കേണ്ടി വരും. | Malayalam UK\nസൗജന്യ ടിവി ലൈസൻസ് നിർത്തലാക്കുന്നു. 75 വയസിനുമേൽ പ്രായമുള്ളവരും ഇനി ലൈസൻസ് ഫീസ് അടക്കേണ്ടി വരും.\nJune 11 04:50 2019 by News Desk\tPrint This Article\n75 വയസ്സിന് മുകളിലുള്ള പെൻഷൻകാർക്ക് നൽകിക്കൊണ്ടിരുന്ന സൗജന്യ ടിവി ലൈസൻസ് നിർത്തലാക്കാൻ തീരുമാനിച്ചതായി ബി ബി സി റിപ്പോർട്ട്. പുതിയ നിയമപ്രകാരം ഇനിമുതൽ ഒരു പെൻഷൻകാരന്റെ വരുമാനത്തിൽ ജീവിക്കുന്ന വീടുകൾക്ക് മാത്രമേ ഇനി സൗജന്യ ലൈസൻസ് കിട്ടുകയുള്ളൂ. 2015 ഓടെ തന്നെ 75 വയസ്സിന് മുകളിൽ പ്രായമുള്ളവരുടെ ലൈസൻസ് ചെലവുകൾ ബി ബി സി വഹിക്കേണ്ടത് ഇല്ലെന്ന് സർക്കാർ തീരുമാനിച്ചിരുന്നു. 2020ഓടെ നടപ്പിലാക്കാനാണ് തീരുമാനം. എന്നാൽ അതിന് ബി ബി സി യുടെ ബജറ്റിന്റെ അഞ്ചിലൊരു ഭാഗം ആയ 745 മില്യൺപൗണ്ട് ചെലവുവരും. എന്നാൽ പുതിയ പദ്ധതിയിൽ 250 മില്യൺ പൗണ്ടിന്റെ ചെലവാണ് പ്രതീക്ഷിക്കുന്നത്.\nവയോജനങ്ങൾക്ക് സബ്സിഡി നൽകുന്നത് മൂലം പല ഡിപ്പാർട്മെന്റുകളും അടച്ചുപൂട്ടേണ്ടി വരുമെന്നാണ് ബിബിസിയുടെ കണ്ടെത്തൽ. ബി ബി സി 2, ബിബിസി 4, ബിബിസി വാർത്താചാനലുകൾ, ബിബിസി സ്കോട്ട്ലൻഡ് ചാനൽ, റേഡിയോ ലൈവ്, പ്രാദേശിക റേഡിയോ ചാനലുകൾ എന്നിവയ്ക്ക് ഇത് ഭീഷണിയാകും. ഭരണകർത്താക്കളുടെ നിർദ്ദേശത്താൽ ആണ് തങ്ങൾ ഇങ്ങനെയൊരു തീരുമാനമെടുക്കുന്നതെന്ന് ബിബിസി അറിയിച്ചു. അഭിപ്രായവോട്ടെടുപ്പ് നടത്തിയതിൽ 52 ശതമാനം പേരും ഫ്രീ ലൈസൻസ് ആവശ്യമില്ല എന്ന പക്ഷക്കാരാണ്. വരുമാനം ലഭിക്കുന്ന പെൻഷൻകാർ സൗജന്യമായി സേവനം ഉപയോഗിക്കുമ്പോൾ സാമ്പത്തികമായി വലിയ മെച്ചമില്ലാത്ത യുവതലമുറ പണം അടക്കുന്നുണ്ട് എന്നതാണ് ഒരു കാരണം. കണക്കുകൾ പ്രകാരം900, 000 വീടുകളിൽ പെൻഷൻ വാങ്ങുന്നവരുണ്ട്, അത് 2020ഓടെ 1.5 മില്യൻ ആകും.\nവളരെ പ്രയാസമുള്ളത് ആണെങ്കിലും ഈ അവസരത്തിൽ ഏറ്റവും യോജിച്ച തീരുമാനമാണ് ഇതെന്ന് ബി ബി സി ചെയർമാൻ സർ ഡേവിഡ് ക്ലമന്റ് വാർത്താസമ്മേളനത്തിൽ പറഞ്ഞു. എന്നാൽ പ്രധാനമന്ത്രി തെരേസ മെയ് തീരുമാനത്തിൽ അതൃപ്തി രേഖപ്പെടുത്തി. സൗജന്യ സേവനങ്ങൾ തുടർന്നും പൊതുജനങ്ങൾക്ക് ലഭിക്കാനാണ് ഗവൺമെന്റ് താൽപര്യം പെടുന്നത് എന്നാണ് പ്രധാനമന്ത്രി അഭിപ്രായപ്പെട്ടത് . രാജ്യത്തെ വയോജനങ്ങൾക്ക് മാനസികോല്ലാസത്തിനു മാത്രമല്ല ലോകത്തോട് ബന്ധം പുലർത്താനുള്ള മാധ്യമമാണ് ടെലിവിഷൻ. അതില്ലാതെ ആയാൽ കനത്ത ഒറ്റപ്പെടൽ ആവും അവർക്ക് നേരിടേണ്ടി വരിക. മുതിർന്ന പൗരന്മാരെ സഹായിക്കാൻ എന്തെങ്കിലും പുതിയ തീരുമാനം കൈക്കൊള്ളുമെന്ന് പ്രതീക്ഷിക്കുന്നതായും അവർ അറിയിച്ചു.\nഡിമന്‍ഷ്യ ടാക്‌സ്; 40 വയസ്സിന് മുകളില് പ്രായമുള്ളവര് നാഷണല് ഇന്‍ഷുറന്‍സില് കൂടുതല് പണം അടക്കേണ്ടി വരും; പുതിയ നീക്കം സര്‍ക്കാരിനെ സമ്മര്‍ദ്ദത്തിലാക്കാന് സാധ്യത


kerala news News : പാര്‍ട്ടി ഓഫീസിൽ സ്ത്രീകളെ പീഡിപ്പിക്കുന്നതാണോ നവോത്ഥാനം: ചെന്നിത്തല - opposition leader ramesh chennithala against cpm renaissance stand | Samayam Malayalam\nopposition leader ramesh chennithala against cpm renaissance stand\nപാര്‍ട്ടി ഓഫീസിൽ സ്ത്രീകളെ പീഡിപ്പിക്കുന്നതാണോ നവോത്ഥാനം: ചെന്നിത്തല\nSamayam Malayalam | Updated: 22 Mar 2019, 10:30:00 PM\nആലത്തൂരിലെ യുഡിഎഫ് സ്ഥാനാര്‍ത്ഥി രമ്യാ ഹരിദാസിൻ്റെ തെരഞ്ഞെടുപ്പു കൺവെൻഷൻ ഉദ്ഘാടനം ചെയ്യുകയായിരുന്നു രമേശ് ചെന്നിത്തല. കോൺഗ്രസിൻ്റെ വോട്ട് കുറയ്ക്കാനാണ് സിപിഎമ്മും ബിജെപിയും ശ്രമിക്കുന്നതെന്നും ചെന്നിത്തല.\nസിപിഎമ്മിൻ്റെ ഓഫീസുകള് പീഡന കേന്ദ്രങ്ങളായി മാറി.\nകോൺഗ്രസിൻ്റെ വോട്ട് കുറയ്ക്കാനാണ് സിപിഎമ്മും ബിജെപിയും ശ്രമിക്കുന്നത്.\nകേരളത്തിൽ സിപിഎമ്മും ബിജെപിയും കൈകോര്‍ക്കുന്ന സ്ഥിതിയാണ്.\nതൃശൂര്: പാര്‍ട്ടി ഓഫീസിൽ സ്ത്രീകളെ പീഡിപ്പിക്കുന്നതാണോ നവോത്ഥാനമെന്ന് പ്രതിപക്ഷ നേതാവ് രമേശ് ചെന്നിത്തല. സിപിഎമ്മിൻ്റെ ഓഫീസുകള് പീഡന കേന്ദ്രങ്ങളായി മാറിയെന്നും ചെന്നിത്തല ആരോപിച്ചു. ആലത്തൂരിലെ യുഡിഎഫ് സ്ഥാനാര്‍ത്ഥി രമ്യാ ഹരിദാസിൻ്റെ തെരഞ്ഞെടുപ്പു കൺവെൻഷൻ ഉദ്ഘാടനം ചെയ്യുകയായിരുന്നു ചെന്നിത്തല.\nകോൺഗ്രസിൻ്റെ വോട്ട് കുറയ്ക്കാനാണ് സിപിഎമ്മും ബിജെപിയും ശ്രമിക്കുന്നത്. കേരളത്തിൽ ശത്രുവിൻ്റെ ശത്രു മിത്രമെന്ന രീതിയിൽ സിപിഎമ്മും ബിജെപിയും കൈകോര്‍ക്കുന്ന സ്ഥിതിയാണെന്നും അദ്ദേഹം പറഞ്ഞു.\n"ജപ്പാനിൽ മഴ പെയ്യുന്നത് കേരളത്തിലെ മേഘം കൊണ്ട്": പി വി അൻവർ ആര്‍ട്ടിക്കിള് ഷോ\nസിപിഎം രമേശ് ചെന്നിത്തല udf Ramesh Chennithala lok sabha election 2019 cpm Congress Cheruppullassery Rape Case\nWeb Title : opposition leader ramesh chennithala against cpm renaissance stand


സിറ്റിയെ ആഴ്‌സനല് വീഴ്ത്തി\nPoorBest സിറ്റിയെ ആഴ്‌സനല് വീഴ്ത്തി\tAdministrator\t| Saturday, 31 July 2010 14:54\tലണ്ടന്: ഇംഗ്ലീഷ് പ്രീമിയര് ലീഗില് കരുത്തര് ഏറ്റുമുട്ടിയ പോരാട്ടത്തില് ആഴ്‌സനലിന് ജയം. മാഞ്ചസ്റ്റര് സിറ്റിയെ മറുപടിയില്ലാത്ത മൂന്നു ഗോളിനാണ് പീരങ്കിപ്പട കീഴടക്കിയത്. ഡെറിക് ബൊയാറ്റ അഞ്ചാം മിനിറ്റില് ചുകപ്പുകാര്‍ഡ് കണ്ട് പുറത്തായശേഷം പത്തുപേരുമായാണ് സിറ്റി കളിച്ചത്. സമീര് നസ്‌രിയും അലക്‌സ് സോങ്ങും നിക്കഌസ് ബെന്‍ഡ്‌നറുമാണ് സ്‌കോറര്‍മാര്. ആഴ്‌സനല് ക്യാപ്റ്റന് സെസ്‌ക് ഫാബ്രിഗസ് പെനാല്‍റ്റി പാഴാക്കി. മെക്‌സിക്കന് സ്‌ട്രൈക്കര് യാവിയര് ഹെര്‍ണാണ്ടസ് നേടിയ ഇരട്ടഗോളുകള് കരുത്തരായ മാഞ്ചസ്റ്റര് യുനൈറ്റഡിന് ജയമൊരുക്കി. പരിക്കേറ്റ വെയ്ന് റൂണിക്കു പകരം യുനൈറ്റഡിന്റെ മുന്‍നിരയില് ബൂട്ടുകെട്ടിയ ഹെര്‍ണാണ്ടസ് കളി തീരാന് മൂന്നു മിനിറ്റു ശേഷിക്കേയാണ് ജയത്തിലേക്ക് നിറയൊഴിച്ചത്. 27ാം മിനിറ്റില് കോര്‍ണര് കിക്കില്‍നിന്നു വന്ന നീക്കത്തില് പുറംതിരിഞ്ഞ് വലയിലേക്ക് മനോഹരമായി ഹെഡറുതിര്‍ത്താണ് ഹെര്‍ണാണ്ടസ് ടീമിനെ മുന്നിലെത്തിച്ചത്. ഒമ്പതു മിനിറ്റ് ശേഷിക്കേ സബ്‌സ്റ്റിറ്റിയൂട്ട് സാന്‍ലി തുന്‍കായ് ആണ് തകര്‍പ്പന് ഗോളില് സ്‌റ്റോക്കിനെ ഒപ്പമെത്തിച്ചത്. 87ാം മിനിറ്റില് ക്ലോസ് റേഞ്ചില്‍നിന്ന് ഹെര്‍ണാണ്ടസ് ഉടനടി വലയിലേക്ക് പന്തുതട്ടുകയായിരുന്നു. ബ്ലാക്ബണിനെ 2-1ന് കീഴടക്കി ലിവര്‍പൂള് വിജയവഴിയില് തിരിച്ചെത്തി. ശനിയാഴ്ച നടന്ന മറ്റൊരു മത്സരത്തില് വോള്‍വര്‍ഹാംപ്ടണിനെ മറുപടിയില്ലാത്ത രണ്ടു ഗോളിന് തോല്‍പിച്ച ചെല്‍സി ഒന്നാം സ്ഥാനത്ത് തുടരുന്നു. ഫേ്‌ളാറന്റ് മലൂദയും സലോമന് കാലൂവുമാണ് സ്വന്തം തട്ടകത്തില് ചെല്‍സിക്ക് തുടര്‍ച്ചയായ അഞ്ചാം ജയം നല്‍കിയത്. എവര്‍ട്ടനെതിരെ ഒരു ഗോളിന് പിന്നിട്ടുനിന്ന ശേഷം ടോട്ടന്‍ഹാം ഹോട്‌സ്‌പര് 1-1ന് സമനില നേടി. 17ാം മിനിറ്റില് ഫ്രീകിക്കില്‍നിന്ന് ലീഗ്ടണ് ബെയ്ന്‍സ് എവര്‍ട്ടണിനെ മുന്നിലെത്തിച്ച് മൂന്നു മിനിറ്റിനുശേഷം റാഫേല് വാന്‍ഡര് വാര്‍ട്ടാണ് ടോട്ടന്‍ഹാമിനെ ഒപ്പമെത്തിച്ചത്. വെസ്റ്റ് ബ്രോംവിച്ച് 2-1ന് ഫുള്‍ഹാമിനെ തോല്‍പിച്ചപ്പോള് ആസ്റ്റണ്‍വില്ല 0-1ന് സണ്ടര്‍ലന്‍ഡിനോട് കീഴടങ്ങി. ബിര്‍മിങ്ഹാം 2-0ന് ബ്ലാക്പൂളിനെ പരാജയപ്പെടുത്തിയപ്പോള് ബോള്‍ട്ടണ് വാണ്ടറേഴ്‌സും വിഗാന് അത്‌ലറ്റിക്‌സും ഓരോ ഗോളടിച്ച് സമനിലയില് പിരിഞ്ഞു.\nLast Updated on Thursday, 28 October 2010 13:05\tRelated articles in Football\nഖത്തറില് ലോക ഫുട്‌ബോള് മാമാങ്കം 2022 നവംബര്, ഡിസംബര് മാസങ്ങളില് :---------------------------------------------------:കൊച്ചിന് പ്രീമിയര്‍ലീഗ് ഫുട്‌ബോള് ചാമ്പ്യന്‍ഷിപ്പ് തുടങ്ങി :---------------------------------------------------:ജപ്പാന് ഏഷ്യന് കപ്പിന്റെ ഫൈനലില് :---------------------------------------------------:Spain Won their First Worldcup!:---------------------------------------------------: - ENTIRE CATEGORY -


ഡി വച്ചു തുടങ്ങുന്ന പേരെങ്കില് രഹസ്യം | know These Facts If Your Letter Starts With Letter 'D' - Malayalam BoldSky\nഡി വച്ചു തുടങ്ങുന്ന പേരെങ്കില് രഹസ്യം\n| Published: Thursday, June 7, 2018, 12:16 [IST]\nഇംഗ്ലീഷ് അക്ഷരമാലയിലെ അക്ഷരങ്ങള് വച്ചാണ നമ്മുടെ പേരുകള്. ഒരു കുഞ്ഞിന്റെ പേരിടല് കര്‍മം എന്നാല് ഏറെ പ്രധാനപ്പെട്ട ഒന്നുമാണ്.\nഒരു കുഞ്ഞിന് പേരിടുന്നതിന് പല മാനദണ്ഡങ്ങളുണ്ട്. ചിലര്‍ക്ക് ചില പ്രത്യേക അക്ഷരങ്ങളില് തുടങ്ങുന്ന പേരുകള് വേണമെന്നുണ്ട്. മറ്റു ചിലര് മാതാപിതാക്കളുടെ പേരുമായി സാമ്യമുളള പേരു കണ്ടെത്തുന്നു. വേറെ ചിലരാകട്ടെ, ഭാഗ്യമുള്ള പേരുകളും മറ്റു ചിലര് വ്യത്യസ്തമായ പേരുകള് കണ്ടെത്തുന്നവരും.\nപേരുകള് ഒരാളെ തിരിച്ചറിയാനുള്ള ഒന്നു മാത്രമല്ല, ചില സൂചനകളുമാണ്. കാര്യം അധികമൊന്നും ചിന്തിയ്ക്കാതെയാണ് പലരും പേരിടുകയെങ്കിലും പേരിന്റെ ആദ്യാക്ഷരം വെളിപ്പെടുത്തുന്ന പല വാസ്തവങ്ങളുമുണ്ട്.\nഇംഗ്ലീഷ് അക്ഷരമാലയിലെ നാലാമത്തെ അക്ഷരമാണ് ഡി. ഡി വച്ചു തുടങ്ങുന്ന പേരുകള് സാധാരണയുമാണ്. ഡി എന്ന അക്ഷരത്തില് തുടങ്ങുന്ന പേരുകള് സൂചിപ്പിയ്ക്കുന്ന ചില കാര്യങ്ങളുണ്ട്. ഇതെക്കുറിച്ചറിയൂ,\nഡി എന്ന അക്ഷരം സ്ംഖ്യാശാസ്ത്രത്തില്4എ്ന്ന അക്കത്തിനു സമമാണ്. ഇതായത് ഡിയുടെ ന്യൂമറിക് എനര്‍ജി4എന്നാണെന്നു വേണം, പറയാന്.4എന്ന നമ്പര് സംഖ്യാശാസ്ത്ര പ്രകാരം ഊര്‍ജവും കഠിനാധ്വാനവും സുരക്ഷയും സൂചിപ്പിയ്ക്കുന്ന ഒന്നാണ്. ഇതുകൊണ്ടുതന്നെ ഡി ഏറെ നല്ലതാണെന്നു വേണം, പറയാന്.\nവളരെ ഭാഗ്യമുള്ള ഒരു അക്ഷരമാണ്\nവളരെ ഭാഗ്യമുള്ള ഒരു അക്ഷരമാണ് ഡി. ഡി എന്ന പേരില് തുടങ്ങുന്നവര് കഠിനാധ്വാനം ചെയ്യുന്നവരും ജീവിതത്തില് ഉയര്‍ച്ച നേടുന്നവരുമാകും. പൊതുവെ ജീവിതത്തില് വിജയിക്കുന്ന കൂട്ടരാകും, ഇവര്.\nഈ അക്ഷരത്തിലുള്ള പേരുകാര് പൊതുവെ നല്ല ഭാഗ്യമുള്ളവരാണ്. പണത്തിന്റെ കാര്യത്തിനും ഇവര്‍ക്ക് പൊസറ്റീവായാണ് കാര്യങ്ങള്. ഇതുപോലെ ബിസിനസും ഇക്കൂട്ടര്‍ക്ക് ഉയര്‍ച്ച നല്‍കും. പണത്തിനും ബിസിനസിനും നല്ലതാണ് ഡി എന്ന അക്ഷരത്തില് തുടങ്ങുന്ന പേര്.\nവളരെ ചിട്ടയായ ജീവിതം നയിക്കുന്ന\nവളരെ ചിട്ടയായ ജീവിതം നയിക്കുന്ന ഇക്കൂട്ടര് വളരെ വൃത്തിയും വെടിപ്പുമുളളവരുമാകും. ഇത്തരം ചുറ്റുപാടില് ജീവിയ്ക്കാന് താല്‍പര്യപ്പെടുന്നവര്. വലിച്ചുവാരിയുളള രീതികള് ജീവിതത്തില് ഇഷ്ടപ്പെടാത്തവരാകും, ഇവര്. സ്വന്തമായും തങ്ങളുടെ ചുറ്റുപാടുകളുമെല്ലാം ഏറെ വൃത്തിയുള്ളതാകണമെന്ന് ആഗ്രഹിയ്ക്കുന്നവരും തോന്നിയ പോലെ ജീവിയ്ക്കാത്തവരുമാകും.\nസ്വന്തം ജീവിതത്തിന്റെ അര്‍ത്ഥവും ലക്ഷ്യവും\nസ്വന്തം ജീവിതത്തിന്റെ അര്‍ത്ഥവും ലക്ഷ്യവും നല്ലപോലെ മനസിലാക്കിയവരും തിരിച്ചറിയുന്നവരുമാകും, ഡി എന്ന പേരില് തുടങ്ങുന്ന പേരുകാര്. ഏതു ലക്ഷ്യത്തിലേയ്ക്കാണ് തുടങ്ങിയതെങ്കില് ആ ലക്ഷ്യത്തിലേയ്ക്കു തന്നെ എത്തിച്ചേരുന്നവരുമാകും. ജീവിതത്തില് ആശയക്കുഴപ്പവും ചിന്താക്കുഴപ്പവും ഇല്ലാത്തവര്. തങ്ങളുടെ ലക്ഷ്യങ്ങളിലും. ഇത് ഇവരെ വിജയത്തിലെത്തിയ്ക്കുന്നു.\nവളരെ വിശ്വസ്തവും കഴിവുള്ളവരുമാകും, ഇവര്. മറ്റുള്ളവര്‍ക്കു ബുദ്ധിമുട്ടുണ്ടാകുന്ന അവസരങ്ങളില് പ്രവര്‍ത്തിയ്ക്കുന്നവരും അവരെ സഹായിക്കുന്നവരും.\nകുടുംബത്തിലും ബന്ധങ്ങളിലും ശക്തമായ അടിത്തറ ആഗ്രഹിയ്ക്കുന്ന ഇവര്‍ക്ക് ഇത്തരം ബന്ധങ്ങള് ഏറെ വിലപ്പെട്ടതുമാകും. ബന്ധങ്ങള്‍ക്ക് പ്രാധാന്യം നല്‍കുന്ന, വില കല്‍പ്പിക്കുന്ന കൂട്ടരാകും, ഡി എ്ന്ന അക്ഷരത്തില് തുടങ്ങുന്ന പേരുകാര്.\nപ്രണയത്തിന്റെ കാര്യത്തില് പങ്കാളിയോട് ഏറെ ദയയുള്ളവരും അവരെ സംരക്ഷിയ്ക്കുന്നവരുമാണ് ഈ പേരുകാര്. ജീവിതത്തിലേയ്ക്കു വരുന്നവരെ താല്‍പര്യത്തോടെ കൊണ്ടുനടക്കുന്നവര്. ചില സന്ദര്‍ഭങ്ങളില് അമിത സംരക്ഷണം കാണിയ്ക്കുന്നവര്. ജീവിതത്തില് സാഹചര്യങ്ങളുടെ മുന്നില് സന്ധി ചെയ്യാന് താല്‍പര്യമില്ലാത്തവര്. ജീവിതത്തില് ധാരണാപത്രം തയ്യാറാക്കാന് താല്‍പര്യപ്പെടാത്തവരും.\nഅല്‍പം കാര്‍ക്കശ്യക്കാരായ ഇവര് നല്ല ഇച്ഛാശക്തിയുള്ളവരുമാണ്. ജീവിതത്തില് തങ്ങളുടെ തത്വങ്ങള് പിന്‍തുടരുന്നവര്. മറ്റുള്ളവരെ നല്ലപോലെ സഹായിക്കുന്ന ഇവര് ചിലപ്പോളെങ്കിലും തങ്ങള്‍ക്ക് തന്നെ ബുദ്ധിമുട്ടുകളുമുണ്ടാക്കാം.\nknow These Facts If Your Letter Starts With Letter 'D'\nknow These Facts If Your Letter Starts With Letter 'D', Read more to know about\nStory first published: Thursday, June 7, 2018, 12:16 [IST]\nJun 7, 2018 ലെ വാര്‍ത്തകള്


മാര്‍ക്കറ്റിംഗില് വിജയിക്കാന് ഇതാ വേറിട്ട ശൈലി\n|5 Nov 2019 2:55 AM GMT\nമൈക്രോസോഫ്റ്റ് ഇന്ത്യയുടെ ഡയറക്ടര്‍സ്ഥാനം രാജിവച്ച് ആലുവയില് ജാക്ക്ഫ്രൂട്ട് 365 എന്ന സ്ഥാപനം ആരംഭിച്ച ജെയിംസ് ജോസഫിനെ അറിയാത്തവരുണ്ടാകില്ല. മാര്‍ക്കറ്റിംഗില് സ്വന്തമായ ശൈലി വെട്ടിത്തുറന്ന് മുന്നേറി ഉയരങ്ങള് കീഴടക്കിയതിന് ജെയിംസ് ജോസഫിന് മൈക്രോസോഫ്റ്റില് നിന്ന് സര്‍ക്കിള് ഓഫ് എക്‌സലന്‍സ് അവാര്‍ഡ് ലഭിച്ചിരുന്നു. മാര്‍ക്കറ്റിംഗിലെ ആ വേറിട്ട ശൈലി ധനം വായനക്കാരായ സംരംഭകര്‍ക്കും പ്രൊഫഷണലുകള്‍ക്കുമായി പങ്കുവെക്കുകയാണ് അദ്ദേഹം.\nഉപഭോക്താവിന്റെ ഭാഗത്തുനിന്ന് ചിന്തിക്കുക\nPut yourself in the customer's shoes എന്നതിന് ഏറെ പ്രാധാന്യമുണ്ട്. നിങ്ങളാണ് ഉപഭോക്താവിന്റെ സ്ഥാനത്തെങ്കില് നിങ്ങള് പ്രസ്തുത ഉല്‍പ്പന്നം വാങ്ങുമായിരുന്നോ എന്ന് ചിന്തിക്കുക. ഇല്ലെങ്കില് എന്താണ് നിങ്ങളുടെ ആവശ്യം? അത് ഉപഭോക്താവിന് നല്‍കുക. തീര്‍ച്ചയായും നിങ്ങള് അംഗീകരിക്കപ്പെടും.\nഅവരുടെ ബിസിനസിന് എന്തു പ്രയോജനം ലഭിക്കും?\nഉപഭോക്താക്കളുടെ സമയത്തിന് ഏറെ വിലയുണ്ട്. നിങ്ങളുടെ ഉപഭോക്താവ് ഒരു സംരംഭകനോ പ്രൊഫഷണലോ ആകാം. അവര് നിങ്ങള്‍ക്കുവേണ്ടി സമയം മാറ്റിവെക്കണമെങ്കില് അവരുടെ ബിസിനസിന് അല്ലെങ്കില് ജോലിക്ക് പ്രയോജനം ലഭിക്കുന്ന കാര്യമായിരിക്കണം നിങ്ങള് അവര്‍ക്ക് നല്‍കേണ്ടത്. അത് ലഭിക്കുമെന്ന് ഉറപ്പുണ്ടായാല് അവര് നിങ്ങളെ പരിഗണിക്കും എന്ന് ഉറപ്പാണ്.\nഅവര്‍ക്ക് വ്യക്തിപരമായി എന്തു പ്രയോജനം ലഭിക്കും?\nഉപഭോക്താവിന്റെ ബിസിനസിന് സഹായകരമാകുന്ന കാര്യം നിങ്ങള് കൊടുത്തുകഴിഞ്ഞു. ഇനി അവര്‍ക്ക് വ്യക്തിപരമായി എന്ത് കൊടുക്കാമെന്ന് ചിന്തിക്കുക, മറ്റാര്‍ക്കും നല്‍കാനാകാത്ത ഒന്ന് നിങ്ങള് ഉപഭോക്താവിന് നല്‍കുക. അത് ഒരു ഗിഫ്റ്റാകാം. ഓര്‍മയില് സൂക്ഷിക്കാന് ഇഷ്ടപ്പെടുന്ന എന്തെങ്കിലുമാകാം. എന്തായാലും അവര് അത് ഒരിക്കലും മറക്കരുത്. ഉദാഹരണത്തിന് ഒരു ഗ്രന്ഥം ആര്‍ക്കും സമ്മാനമായി നല്‍കാം. അതില് പ്രത്യേകതയൊന്നുമില്ല. പക്ഷെ അത് എഴുത്തുകാരന് ഒപ്പിട്ട ഗ്രന്ഥമാണെങ്കിലോ? നിങ്ങളുടെ ഉപഭോക്താവ് എത്ര ഉയരത്തിലുള്ള ആളായാലും അത് ഭദ്രമായി സൂക്ഷിച്ചുവെക്കും. ഗിഫ്റ്റ് തന്നെ ആകണമെന്നില്ല. ഒരിക്കല് താജ് ഹോട്ടലില് വെച്ചുനടത്തിയ മീറ്റിംഗില് പങ്കെടുത്ത ഉപഭോക്താക്കള്‍ക്ക് താജിന്റെ മെനുവിലില്ലാത്ത സ്‌പെഷല് ഡിഷ് വിളമ്പിയാണ് പങ്കെടുത്തവര്‍ക്ക് നല്ല ഓര്‍മ്മ നല്‍കിയത്. മീറ്റിംഗുകള് സംഘടിപ്പിക്കുമ്പോള് അവര് എല്ലാ ആഴ്ചയിലും പോകുന്ന ഹോട്ടലില് തന്നെ വെച്ചാല് അവര്‍ക്ക് ഒരു പ്രത്യേകതയും തോന്നില്ല. അതിനുപകരം ഹൈ ലെവല് മീറ്റിംഗ് ആരും സ്വന്തമാക്കാന് കൊതിക്കുന്ന ഒരു റെസിഡന്‍ഷ്യല് പ്ലോട്ടില് വെച്ച് നടത്തിനോക്കൂ. അല്ലെങ്കില് ഏതെങ്കിലും മേഖലയിലുള്ള സെലിബ്രിറ്റിയുമായുള്ള ഇടപഴകലിനുള്ള അവസരം ഉണ്ടാക്കാം.\nഉപഭോക്താവിന് അതീവ പ്രാധാന്യം നല്‍കുക\nഒരു കൗമാരക്കാരന് എത്ര ആകാംക്ഷയോടെയും താല്‍പ്പര്യത്തോടെയുമായിരിക്കും തന്റെ ഗേള് ഫ്രണ്ടിനെ കാണാനായി പോകുന്നത്. എത്ര ശ്രദ്ധയോടെയായിരിക്കും അവളുടെ വാക്കുകള് കേള്‍ക്കുന്നത്. ഇതേ പ്രാധാന്യത്തോടെയും താല്‍പ്പര്യത്തോടെയും വേണം ഉപഭോക്താവിനെയും ശ്രവിക്കാന്. ആ നിമിഷം അവരാണ് നിങ്ങളുടെ നമ്പര് വണ് പ്രയോരിറ്റി. അവര് സംസാരിക്കുമ്പോള് ഒരു വാക്കുപോലും വിട്ടുപോകാതെ ശ്രദ്ധയോടെ കേട്ടിരിക്കുക. നോട്ട് എഴുതിയെടുക്കാം. അതിനിടയില് ഫോണ് നോക്കാനും മറ്റും പോകരുത്.\nഅധികമാരും അറിയാത്ത കാര്യങ്ങള് ചോദിക്കാം\nനിങ്ങളുടെ ഉപഭോക്താവിന്റെ അധികമാരും അറിയാത്ത ചില പ്രത്യേകതകളെക്കുറിച്ച് ചോദിക്കുന്നത് അവരെ അല്‍ഭുതപ്പെടുത്തും. അവര് നിങ്ങളെ ഓര്‍ത്തിരിക്കുകയും ചെയ്യും. ഉദാഹരണത്തിന് അധികമാരും അറിയാതെ ഏറെ സന്നദ്ധപ്രവര്‍ത്തനം നടത്തുന്ന ഒരു ഉപഭോക്താവിനോട് ഞാന് അതേക്കുറിച്ച് ചോദിച്ചത് അയാളില് ആവേശമുണര്‍ത്തിയിരുന്നു. മറ്റൊരിക്കല് ഒരു സ്ഥാപനത്തിന്റെ ഉന്നത അധികാരിയോട് അവരുടെ അടുത്ത കാലത്തെ ഏറ്റെടുക്കലിനെക്കുറിച്ച് ചോദിച്ചു. അധികമാരും അറിയാത്ത കാര്യമായിരുന്നു ഇതും. പക്ഷെ ചോദിക്കുന്നത് അവര്‍ക്ക് ഇഷ്ടമുള്ള കാര്യമായിരിക്കണം. അല്ലെങ്കില് വിപരീതഫലം ചെയ്യും.\nനിങ്ങള്‍ക്ക് തരാന് ഉപഭോക്താവിന് കുറഞ്ഞ സമയമേ ഉണ്ടാകൂ. തരുന്ന സമയത്തില് തന്നെ ഉപഭോക്താവ് കുറഞ്ഞ സമയമേ നിങ്ങളെ ശ്രവിക്കുകയുമുള്ളു. ഫലപ്രദമായി കാര്യങ്ങള് കൈമാറാന് 3C ശ്രദ്ധിക്കുക. കാര്യങ്ങള് വ്യക്തമായി (Clear) അവതരിപ്പിക്കുക, ചുരുക്കിപ്പറയുക (Concise), ശ്രദ്ധ നിങ്ങളിലേക്ക് നിര്‍ബന്ധപൂര്‍വ്വം കൊണ്ടുവരുക (Compel). എല്ലാ പ്രമുഖ ഷെഫുമാരും അവരുടെ സിഗ്‌നേച്ചര് ഡിഷ് അലങ്കാരങ്ങളൊന്നും ഇല്ലാത്ത വെളുത്ത പ്ലേറ്റിലാണ് സാധാരണയായി വിളമ്പുന്നത്. പ്രാധാന്യം ഭക്ഷണത്തിലേക്ക് നേരിട്ട് പോകാനായാണ് ഇങ്ങനെ ചെയ്യുന്നത്. ഇത്തരത്തില് നിങ്ങള്‍ക്ക് പറയേ കാര്യത്തിന് പ്രാധാന്യം നല്‍കുക.\nഒരു ഉപഭോക്താവിനെ തന്നെ അനേക തവണ കാണുകയെന്ന പതിവു മാറ്റി, വല്ലപ്പോഴുമാണെങ്കിലും ഉപഭോക്താവ് ഓര്‍മിക്കത്തക്ക വിധം മീറ്റിംഗുകള് നടത്തുക. സംസാരിക്കുന്ന കാര്യങ്ങള് അവരുടെ ഹൃദയത്തില് പതിയണം. നിങ്ങളുടെ മീറ്റിംഗുകള് ഒരു ബ്രാന്‍ഡാക്കി മാറ്റണം.\nമികച്ച അവസരത്തിനായി കാത്തിരിക്കാന് തയാറാകണം\nഒരു ദീര്‍ഘകാല ബന്ധമാണ് നിങ്ങള് ഉണ്ടാക്കിയെടുക്കേണ്ടത്. അതിനുവേണ്ടിയുള്ള ശ്രമങ്ങള്‍ക്ക് സമയമെടുത്തേക്കാം. പക്ഷെ ക്ഷമയോടെ കാത്തിരിക്കുക. അവസരം ഒത്തുകിട്ടിയാല് ചിലപ്പോള് അത് അല്‍പ്പം മാറ്റിവെക്കുന്നത് പോലും ഇരട്ടി പ്രയോജനം നല്‍കിയേക്കാം. ഒരിക്കല് ഞാന് ഒരു ബാങ്കിന്റെ സി.എം.ഡിയെ കാണാന് പോയി. അദ്ദേഹം ബാങ്കിലെ 100 സീനിയര് മാനേജര്‍മാരുടെ മീറ്റിംഗില് എനിക്ക് സംസാരിക്കാനുള്ള അവസരം തന്നു. പക്ഷെ ഇത്രയും പ്രാധാന്യമര്‍ഹിക്കുന്ന ഒരു മീറ്റിംഗില് സംസാരിക്കാനായി തയാറെടുത്തല്ല ഞാന് വന്നത്. നിങ്ങള്‍ക്ക് എന്തെങ്കിലും മൂല്യം ലഭിക്കുമെന്ന് ഉറപ്പുള്ളപ്പോള് സംസാരിക്കാനായി ഈ അവസരം മാറ്റിവെക്കുകയാണ് എന്നായിരുന്നു എന്റെ മറുപടി. ആ പ്രതികരണം സി.എം.ഡിക്ക് ഏറെ ഇഷ്ടമായി. അദ്ദേഹവും അദ്ദേഹത്തിന് നേരിട്ട് റിപ്പോര്‍ട്ട് ചെയ്യുന്നവരും ഉള്‍ക്കൊണ്ട ഒരു ലഞ്ചിന് ഞങ്ങളുടെ മുഴുവന് ടീമിനെയും അദ്ദേഹം പിന്നീട് ക്ഷണിക്കുകയുണ്ടായി. 10 മിനിറ്റ് പ്രസംഗിക്കാനുള്ള അവസരത്തേക്കാള് ഇരട്ടി പ്രയോജനം ചെയ്തു ഈ മീറ്റിംഗ്.\nഉപഭോക്താക്കളെ തരം തിരിക്കുക\nനിങ്ങള്‍ക്ക് സാധ്യതയുള്ള അനേകം ഉപഭോക്താക്കള് കേണ്ടക്കാം. അവരെ ബിസിനസ് ലഭിക്കാനുള്ള സാധ്യതവെച്ച് തരം തിരിക്കുക. ഏറ്റവും പൊട്ടന്‍ഷ്യലായവര്‍ക്ക് വേണ്ടി കൂടുതല് സമയവും പണവും ചെലവഴിക്കാം. മറ്റുള്ളവര്‍ക്ക് അതിനനുസരിച്ചും.\nഅമിതമായ ആശയവിനിമയം വേണ്ട\nആവശ്യമുള്ളപ്പോള് മാത്രം ആശയവിനിമയം നടത്തുക. അമിതമായി ഉപഭോക്താക്കളെ ബന്ധപ്പെട്ടുകൊണ്ടിരിക്കുന്നതുവഴി നിങ്ങള് ആ വഴി അടയ്ക്കുകയാണ് ചെയ്യുന്നത്. എന്തെങ്കിലും പ്രാധാന്യമര്‍ഹിക്കുന്ന കാര്യം ഉള്ളപ്പോഴേ നിങ്ങള് അവരെ വിളിക്കൂ എന്ന തോന്നല് അവര്‍ക്കുണ്ടാകണം.\nവിസ്ഡം ഇസ് ഇന് ദ ഫീല്‍ഡ്\nഎല്ലാ ഉപഭോക്താക്കളില് നിന്നും നിങ്ങള്‍ക്ക് ഏറെ പാഠങ്ങള് പഠിക്കാനുണ്ടാകും. ടെക്സ്റ്റ് ബുക്കുകള്‍ക്ക് നല്‍കാനാകാത്ത അറിവ് അവരില് നിന്ന് ലഭിക്കും. ഒരാളില് നിന്ന് പഠിക്കുന്ന പാഠം 10 പേരിലേക്ക് പ്രയോഗിക്കാനാകും.\nOriginal Content Published in Dhanam Magazine on September 2012\nmarketing strategies marketing tips


ഡല്‍ഹി നിവാസിയായ ശിവ്പാലിന്റേയും യുപിയില് നിന്നുള്ള സുരേഷിന്റേയും പരാതികളിലാണ് രാംപാലിനെതിരെ കേസെടുത്തത്. ഇരുവരും തങ്ങളുടെ ഭാര്യമാര് കൊല്ലപ്പെട്ടെന്ന് കാണിച്ചായിരുന്നു പരാതി നല്‍കിയിരുന്നത്\n16 Oct, 2018 at 01:44 PM\nവിവാദ ആള്‍ദൈവം രാംപാലിന് കൊലപാതകക്കേസില് ജീവപര്യന്തം തടവ്. ഹരിയാനയിലെ ഹിസാര് കോടതിയാണ് രാംപാലിന് ശിക്ഷ വിധിച്ചത്. രാം പാലിനും അനുയായികള്‍ക്കുമെതിരെ രണ്ട് കൊലക്കേസുകളില് ഒന്നിലാണ് ജീവപര്യന്തം ശിക്ഷ വിധിച്ചിരിക്കുന്നത്.\n2014 നവംബര് 19നാണ് ബര്‍വാല പൊലീസ് സ്റ്റേഷനില് രാംപാലിനും അനുയായികള്‍ക്കുമെതിരെ രണ്ട് കൊലപാതകക്കേസുകള് രജിസ്റ്റര് ചെയ്തത്. ഡല്‍ഹിയിലെ ഭദ്രപൂര് നിവാസിയായ ശിവ്പാലിന്റേയും യുപിയിലെ ലളിത്പൂരില് നിന്നുള്ള സുരേഷിന്റേയും പരാതികളിലാണ് രാംപാലിനെതിരെ കേസെടുത്തത്. ഇരുവരും തങ്ങളുടെ ഭാര്യമാര് കൊല്ലപ്പെട്ടെന്ന് കാണിച്ചായിരുന്നു പരാതി നല്‍കിയിരുന്നത്.\nരാംപാലിന്റെ ബര്‍വാലയിലെ ആശ്രമത്തില് വെച്ചാണ് ഇവരുടെ ഭാര്യമാര് കല്ലപ്പെട്ടത്. രാംപാലും അനുയായികളും ഇവരെ ബന്ദികളാക്കിയിരുന്നെന്നും പരാതിയില് ആരോപിച്ചിരുന്നു. വിധിക്കെതിരെ ഹൈകോടതിയെ സമീപിക്കുമെന്ന് രാംപാലിന്റെ അഭിഭാഷകന് എ.പി. സിംങ് അറിയിച്ചു.\n2014 നവംബറിലാണ് രാംപാലിനെ പൊലീസ് അറസ്റ്റ് ചെയ്യുന്നത്. രാംപാലിന്റെ സത്‌ലോക് ആശ്രമത്തിന് മുന്നില് രണ്ടാഴ്ച നീണ്ടുനിന്ന അനുയായികളുടെ പ്രതിഷേധങ്ങള്‍ക്കൊടുവിലായിരുന്നു അറസ്റ്റ്. അനുയായികളെ മനുഷ്യകവചമാക്കി അറസ്റ്റ് തടയാനായിരുന്നു രാംപാല് ശ്രമിച്ചത്. അറസ്റ്റ് ചെയ്യാനെത്തിയ പൊലീസും അനുയായികളും തമ്മിലുണ്ടായ ഏറ്റുമുട്ടലില് നാല് സ്ത്രീകളും ഒരു കുട്ടിയും മരിച്ചിരുന്നു.


ഇങ്ങനെയാണോ ദോശയ്ക്ക് മാവ് ഉണ്ടാക്കുന്നത്? | cooking tips\nJan 10, 2019, 09:06 PM IST\nഎങ്ങനെ മാവ് അരച്ചാലും ശരിയാകാത്തതിന്റെ പരാതിയാണ് അമ്മമാര്‍ക്ക്. എന്നാല് ഇനി മാവ് ശരിയായില്ല എന്ന പരാതി ഇല്ലാതെ തന്നെ രുചികരമായി ദോശയും ഇഡ്‌ലിയും തയ്യാറാക്കാന് ഈ കാര്യങ്ങള് കൂടി ഒന്നു ശ്രദ്ധിച്ചു നോക്കൂ\nരാവിലെ പ്രഭാതഭക്ഷണത്തിന് ദോശയും ഇഡ്‌ലിയും കഴിക്കാന് ഇഷ്ടമില്ലാത്തവര് ഉണ്ടാകില്ല. എന്നാല് ഇഡ്‌ലിക്കും ദോശയ്ക്കുമെല്ലാം തലേദിവസം മാവ് ഉണ്ടാക്കുകയെന്നത് ഒരു വെല്ലുവിളിയാണ്. എങ്ങനെ മാവ് അരച്ചാലും ശരിയാകാത്തതിന്റെ പരാതിയാണ് അമ്മമാര്‍ക്ക്. എന്നാല് ഇനി മാവ് ശരിയായില്ല എന്ന പരാതി ഇല്ലാതെ തന്നെ രുചികരമായി ദോശയും ഇഡ്‌ലിയും തയ്യാറാക്കാന് ഈ കാര്യങ്ങള് കൂടി ഒന്നു ശ്രദ്ധിച്ചു നോക്കൂ.\n1. ദോശയ്ക്കും ഇഡ്‌ലിക്കും മാവ് അരക്കുമ്പോള് ഉഴുന്നും അരിയും കുതിര്‍ത്തു വെച്ച വെള്ളത്തില് അരച്ചെടുക്കുന്നതാണ് ഉത്തമം.\n2. ഇഡ്‌ലിക്കോ ദോശക്കോ മാവില് വെള്ളം കൂടി പോവുകയെന്നത് ഒരു സ്ഥിരം സംഗതിയാണ്. മാവില് വെള്ളം കൂടിയാല് ഒരു ഗ്ലാസ് വെള്ളത്തില് അല്‍പം കോണ്‍ഫ്‌ളവറോ റൊട്ടിപ്പൊടിയോ ചേര്‍ത്ത് മാവില് ചേര്‍ത്ത് നന്നായി ഇളക്കുക.\n3. മാവ് സ്റ്റീല് പാത്രത്തില് സൂക്ഷിക്കുന്നതിനു പകരം മണ്‍പാത്രത്തില് വെക്കുക. സ്റ്റീല് പാത്രത്തില് മാവ് വേഗം പുളിക്കാന് ഇടയാകും.\n4. ദോശമാവില് ഒരു നുള്ള് ഇഞ്ചിയും പച്ചമുളകും കൂടി അരച്ചു ചേര്‍ത്താല് ദോശയ്ക്ക് ചെറിയ എരിവും കൂടി കലര്‍ന്ന് പ്രത്യേക സ്വാദ് ലഭിക്കുന്നതാണ്.\n5. കല്ലുപോലെയുള്ള ഇഡ്‌ലിയേക്കാള് എല്ലാവര്‍ക്കും താല്‍പര്യം കനം കുറഞ്ഞ് മൃദുവായ ഇഡ്‌ലിയാണ്. ഇഡ്‌ലി മൃദുവാക്കാന് മാവില് അല്‍പം അവില് ചേര്‍ത്താല് മതി.\n'മാഞ്ഞാലി ബിരിയാണി', 'മാഞ്ഞാലി ഹല്‍വ', 'കോഴിക്കോടന് ..\nTasty Dosa Making Tips\nidli making tips\nബാക്കി വന്ന ഭക്ഷണം കൊണ്ട് രുചിയേറും വിഭവങ്ങള് തയ്യാറാക്കാം\nമുട്ട പുഴുങ്ങുമ്പോള് ശ്രദ്ധിക്കാന്\nകോണ്‍ഫ്‌ളോറിന് പകരം കഞ്ഞിവെള്ളം; അടുക്കളയില് പരീക്ഷിക്കാന് സൂപ്പര് ടിപ്‌സ്\nഒരു കിലോ തേയിലയ്ക്ക് മുക്കാല് ലക്ഷം രൂപ; ഈ ചായ അല്‍പ്പം ഹെവിയാണ്\nകൃത്രിമമായി പഴുപ്പിച്ച പഴങ്ങള് എങ്ങനെ തിരിച്ചറിയാം; പ്രതിവിധികള്


കൊച്ചി തീരത്ത് 1500 കോടിയുടെ ഹെറോയിൻ പിടികൂടി | Kerala | Deshabhimani | Friday May 20, 2022\nകൊച്ചിയുടെ പുറംകടലിൽ തമിഴ്‌നാട്ടിൽനിന്ന് എത്തിയ രണ്ട് ബോട്ടുകളിൽനിന്ന് 1,526 കോടിയുടെ ഹെറോയിൻ പിടിച്ചു. തമിഴ്‌നാട്ടുകാരായ 20 പേരെ കസ്റ്റഡിയിലെടുത്തു. വെള്ളി പുലർച്ചെ തീരസംരക്ഷണസേനയും ഡയറക്ടറേറ്റ് ഓഫ് റവന്യു ഇന്റലിജൻസും (ഡിആർഐ) നടത്തിയ പരിശോധനയിലാണ് 218 കിലോ ഹെറോയിൻ കണ്ടെത്തിയത്. അടുത്തിടെ കേരള തീരത്തിനുസമീപം നടക്കുന്ന ഏറ്റവും വലിയ മയക്കുമരുന്നുവേട്ടയാണിത്.\nഓരോ കിലോ പാക്കറ്റുകളായി പ്രിൻസ്, ലിറ്റിൽ ജീസസ് ബോട്ടുകളിൽ പ്രത്യേക അറയിലാണ് ഹെറോയിൻ സൂക്ഷിച്ചിരുന്നത്. ബോട്ടിൽ ഉണ്ടായിരുന്നവരെ ചോദ്യംചെയ്യുകയാണ്. പുറംകടലിൽവച്ചാണ് ഹെറോയിൻ ലഭിച്ചതെന്നും അത് ബോട്ടിൽ ഒളിപ്പിച്ചതാണെന്നുമാണ് ഇവർ പറഞ്ഞത്.\nറവന്യു ഇന്റലിജൻസിന് ലഭിച്ച രഹസ്യവിവരത്തെ തുടർന്ന് ഓപ്പറേഷൻ ഖോജ്‌ബീനിന്റെ ഭാഗമായിട്ടായിരുന്നു പരിശോധന. കോസ്‌റ്റ് ഗാർഡ് കപ്പൽ സുജീത്തിന്റെ സഹായത്തോടെയാണ് ബോട്ടുകൾ കസ്‌റ്റഡിയിലെടുത്തത്. 18 മുതൽ ബോട്ടുകളെ നിരീക്ഷിക്കുകയായിരുന്നു. ഹൈ ഗ്രേഡ് വിഭാഗത്തിൽപ്പെട്ട ഹെറോയിനാണിതെന്ന് ഡിആർഐ അറിയിച്ചു. ഒരുമാസത്തിനിടെ ഡിആർഐയുടെ നാലാമത്തെ വലിയ മയക്കുമരുന്നുവേട്ടയാണിത്. ഏപ്രിൽ 20ന് ഗുജറാത്ത് കണ്ട്‌ല തുറമുഖത്ത് 205.6 കിലോ ഹെറോയിൻ പിടിച്ചെടുത്തിരുന്നു. 2021 ഏപ്രിൽ 19ന് അറബിക്കടലിൽ 3000 കോടിയുടെ മയക്കുമരുന്നുമായി മീൻപിടിത്ത ബോട്ടും പിടിച്ചെടുത്തിരുന്നു.\nമുന്നറിയിപ്പിന് പുല്ലുവില; കടലിൽ കുളി ജീവൻ പണയംവച്ച്


പകര്‍ച്ചവ്യാധികള് തടയാന് പ്രത്യേക മുന്‍കരുതല് വേണം: ആരോഗ്യമന്ത്രി - Future Analyzing Technology : Extra Pounds Of Technology\nAuthor: Admin Published Date: August 13, 2019 LeaveaComment on പകര്‍ച്ചവ്യാധികള് തടയാന് പ്രത്യേക മുന്‍കരുതല് വേണം: ആരോഗ്യമന്ത്രി\nതിരുവനന്തപുരം: പ്രളയത്തിന് പുറമേ പകര്‍ച്ചവ്യാധി ദുരന്തം കൂടി സംസ്ഥാനത്ത് ഉണ്ടാകാതിരിക്കാന് എല്ലാവരും ഒരുമിച്ച് പ്രവര്‍ത്തിക്കണമെന്ന് ആരോഗ്യ മന്ത്രി കെ.കെ. ശൈലജ . പകര്‍ച്ചവ്യാധികള് തടയാന് വേണ്ട മുന്‍കരുതലുകള് എടുക്കണം. എലിപ്പനി വരാതിരിക്കാന് പ്രത്യക കരുതല് വേണമെന്നും മന്ത്രി പറഞ്ഞു. ആരോഗ്യ വകുപ്പ് ഡയറക്ടറേറ്റില് അവലോകന യോഗത്തിന് ശേഷം മാധ്യമ പ്രവര്‍ത്തകരോട് സംസാരിക്കുകയായിരുന്നു മന്ത്രി.\nപ്രളയ ജലവുമായി സമ്പര്‍ക്കമുള്ളവര്‍ക്ക് എലിപ്പനി പകരാന് സാധ്യതയുള്ളതിനാല് വെള്ളത്തിലിറങ്ങുന്നവരും ദുരിതാശ്വാസ പ്രവര്‍ത്തകരും നിര്‍ബന്ധമായും ഡോക്സിസൈക്ലിന് ഉപയോഗിക്കണം. എല്ലാ ക്യാമ്പുകളിലും ആശുപത്രികളിലും ഡോക്സിസൈക്ലിന് ഉറപ്പാക്കിയിട്ടുണ്ട്. ആശുപത്രികളില് പകര്‍ച്ചവ്യാധികള് ചികിത്സിക്കുന്നതിനായി ഐസൊലേഷന് വാര്‍ഡുകളും സജ്ജമാക്കി.\nജീവിതശൈലീ രോഗങ്ങള്‍ക്കുള്ള മരുന്നുകള് കഴിച്ചുകൊണ്ടിരുന്ന രോഗികള്‍ക്ക് മരുന്നുകള് മുടങ്ങാതെ കഴിക്കുന്നതിനുള്ള അടിയന്തര മാര്‍ഗ നിര്‍ദേശവും മരുന്നുകളും ക്യാമ്പുകളില് ഉറപ്പാക്കിയിട്ടുണ്ട്. ഡയാലിസിസ്, കീമോതെറാപ്പി തുടങ്ങിയ തുടര് ചികിത്സ വേണ്ടിവരുന്ന രോഗികള്‍ക്ക് അതിനുള്ള സൗകര്യം അടുത്തുള്ള ആശുപത്രികളില് ലഭ്യമാക്കുന്നതിന് നടപടി സ്വീകരിച്ചു.\nക്യാമ്പുകളില് പകര്‍ച്ചവ്യാധികള് റിപ്പോര്‍ട്ട് ചെയ്താല് ഉടന് തന്നെ നടപടി സ്വീകരിക്കാനും നിര്‍ദേശം നല്‍കി. നവജാതശിശുക്കള്‍ക്കും മുലയൂട്ടുന്ന അമ്മമാര്‍ക്കുമുള്ള പരിചരണം ക്യാമ്പുകളില് ഉറപ്പാക്കിയിട്ടുണ്ട്. ഭക്ഷ്യ സുരക്ഷ ഉറപ്പാക്കുന്നതിന് ഭക്ഷ്യ സുരക്ഷാ വകുപ്പിന്റെ നേതൃത്വത്തില് നടപടികള് സ്വീകരിച്ചതായും ആരോഗ്യമന്ത്രി അറിയിച്ചു.\n← സംസ്ഥാനത്ത് വീണ്ടും മഴ കനക്കുന്നു; ബംഗാൾ ഉൾക്കടലിൽ ന്യൂനമർദ്ദം ശക്തം\nSnap’s Spectacles3add second camera for depth perception, get $380 price tag →


Virat Kohli Only Cricketer In Forbes' 2019 List Of World's 100 Highest-Paid Athletes ഫോബ്സ് പട്ടിക: ഏറ്റവും കൂടുതല് പ്രതിഫലം വാങ്ങുന്ന ഏക ക്രിക്കറ്റ് താരമായി വിരാട് കോഹ്ലി | Indian Express Malayalam\nvirat kohli only cricketer in forbes 2019 list of worlds 100 highest paid athletes\nകായിക താരങ്ങളുടെ ഫോബ്‌സ് പട്ടികയില് ആദ്യ നൂറില് ഒരു ഇന്ത്യന് താരം മാത്രം\nUpdated: June 12, 2019 12:58:20 pm\nലോകത്തിലെ ഏറ്റവും കൂടുതല് പ്രതിഫലം കൈപറ്റുന്ന കായിക താരങ്ങളുടെ ഫോബ്‌സ് പട്ടികയില് ആദ്യ നൂറില് ഒരു ഇന്ത്യന് താരം മാത്രം. ഇന്ത്യന് ക്രിക്കറ്റ് ടീം നായകന് വിരാട് കോഹ്‌ലി മാത്രമാണ് ആദ്യ നൂറില് ഇടംപിടിച്ചത്. പട്ടികയില് ഇടംപിടിച്ച ഏക ക്രിക്കറ്റ് താരവും കോഹ്‌ലിയാണ്. തിങ്കളാഴ്ചയാണ് ഫോബ്സ് മാസിക പട്ടിക പുറത്ത് വിട്ടത്.\nപ്രതിഫലത്തിലൂടെയും പരസ്യങ്ങളിലൂടെയും കഴിഞ്ഞ വര്‍ഷം 25 മില്യണ് ഡോളറാണ് കോഹ്‌ലിയുടെ സമ്പാദ്യം. പട്ടികയില് ലയണല് മെസിയാണ് ഒന്നാമതുളളത്, ലോകത്തെ ഏറ്റവും കൂടുതല് വരുമാനമുളള ബോക്സറായിരുന്ന ഫ്ലോയ്ഡ് മെയ്‌വെതറിനെ ആണ് അര്‍ജന്റീനിയന് താരം പിന്നിലാക്കിയത്. ശമ്പളത്തിലൂടേയും പരസ്യങ്ങളിലൂടേയും 127 മില്യണ് ഡോളറാണ് മെസിയുടെ സമ്പാദ്യം.\nരണ്ടാം സ്ഥാനത്തുളളത് പോര്‍ച്ചുഗല് താരം ക്രിസ്റ്റ്യാനോ റൊണാള്‍ഡോയാണ്. 109 മില്യണ് ഡോളറാണ് വരുമാനം. മൂന്നാം സ്ഥാനത്ത് ബ്രസീല് താരം നെയ്മറാണ്. 105 മില്യണ് ഡോളറാണ് വരുമാനം. നാലാം സ്ഥാനത്ത് മെക്സിക്കോ ബോക്സിങ് താരം സോള് അല്‍വാറസ് ആണ്. 94 മില്യണ് ഡോളറാണ് കഴിഞ്ഞ വര്‍ഷത്തെ വരുമാനം. കഴിഞ്ഞ വര്‍ഷമാണ് അല്‍വാറസ് സ്ട്രീമിങ് നെറ്റ്‍വര്‍ക്കായ ഡാസിനുമായി 365 മില്യണ് ഡോളറിന് 11 വര്‍ഷത്തെ കരാറിലൊപ്പിട്ടത്.\nടെന്നീസ് താരം റോജര് ഫെഡറര് 93.4 മില്യണ് ഡോളര് വരുമാനത്തോടെ പട്ടികയില് അഞ്ചാം സ്ഥാനത്തുണ്ട്. പട്ടികയിലുളള ഏക വനിതാ കായിക താരം ടെന്നിസ് താരം സെറീന വില്യംസ് ആണ്. 29.2 മില്യണ് ഡോളര് വരുമാനത്തോടെ 63-ാം സ്ഥാനത്താണ് സെറീനയുളളത്.\n41-കാരനായ അമേരിക്കന് ബോക്സിങ് ചാമ്പ്യന് ഫ്ളോയിഡ് മെയ്‌വെതറായിരുന്നു കഴിഞ്ഞ വര്‍ഷം പട്ടികയില് ഒന്നാമത്. എന്നാല് അദ്ദേഹം വിരമിച്ചതോടെയാണ് മെസി ഒന്നാമനായത്. രണ്ടായിരം കോടിയോളം രൂപ മെയ്‌വെതര് പ്രതിഫലം പറ്റുന്നുണ്ട്. രണ്ടാം സ്ഥാനത്തുള്ള അര്‍ജന്റീനന് താരം ലയണല് മെസിക്ക് അന്ന് ഇതിന്റെ പകുതി പ്രതിഫലമേ ഉണ്ടായിരുന്നുളളൂ.\nWeb Title: Virat kohli only cricketer in forbes 2019 list of worlds 100 highest paid athletes


malayalam biggboss anjali ameer in hospital - Malayalam Filmibeat\nഅഡ്ജസ്റ്റ് ചെയ്തു!പിന്നേയും വേദന കൂടി, ഒടുവിൽ ആശുപത്രിയിൽ, ബിഗ്ബോസ് ഹൗസിൽ അഞ്ജലിയ്ക്ക് സംഭവിച്ചത്\n| Updated: Wednesday, August 8, 2018, 10:26 [IST]\nബിഗ്ബോസ് ഹൗസിൽ അഞ്ജലിയ്ക്ക് സംഭവിച്ചത് | filmibeat Malayalam\nജൂൺ 24 ന് തുടങ്ങിയ ബിഗ് ബോസ് റിയാലിര്റി ഷോ അതിന്റെ 44ാം ദിനങ്ങളിലേയ്ക്ക് കടക്കുകയാണ്. വളരെ സംഘർഷഭരിതമായതും രസകരമായ മൂഹൂർത്തങ്ങളുമാണ് ബിഗ് ബോസ് ഹൗസിൽ ദിനം പ്രതി അരങ്ങേറുന്നത്. ദിവസങ്ങൾ ചെല്ലുന്തോറും കളി മുറുകി കൊണ്ടിരിക്കുകയാണ്. എല്ലാവർക്കും 100 ദിനം ബിഗ് ബോസിൽ തുടരുക എന്നൊരു ആഗ്രഹം മാത്രമേയുള്ളൂ. അതിനായി എല്ലാ മത്സരാർഥികളും മികച്ച പ്രകടനമാണ് കാഴ്ചവെയ്ക്കുന്നത്.\nനയൻസുമായുളള ബന്ധത്തെ കുറിച്ച് വെളിപ്പെടുത്തി വിഘ്നേഷ്!! ബാക്കി ഈ ചിത്രം പറയും....\nസംഭവ ബഹുലമായ നിരവധി സംഭവ വികാസങ്ങൾക്കാണ് ബിഗ് ബോസ് വേദിയാകുന്നത്. കഴിഞ്ഞ ഒരാഴ്ച ബിഗ്ബോസിൽ കുറ്റപ്പെടുത്തലുകളും പൊട്ടിത്തെറികളും മത്രമായിരുന്നു. എന്നാൽ ഈ ആഴ്ചയുടെ തുടക്കം തന്നെ ചരിപടർത്തുന്ന ചില നർമ മൂഹൂർത്തങ്ങളോടെയായിരുന്നു. ടാസ്ക്കുകളും അത്തരത്തിലാണ് ക്രമീകരിച്ചിരിക്കുന്നത്. എന്നാൽ ബിഗ്ബോസ് ഹൗസിൽ ചിരി നിറയുമ്പോൾ അംഗങ്ങളുടെ മനസ് സങ്കടത്തിലാക്കുന്ന ഒരു സംഭവം ഉണ്ടായിരിക്കുന്നത്. അത് എന്താണെന്ന് അറിയാമോ. .. തുടർന്ന് വായിക്കൂ\nമകനെ പോലും അവർ നോക്കിയില്ല!! അവന്റെ മുന്നിൽവെച്ച് എന്നെ ആക്രമിച്ചു, വെളിപ്പെടുത്തലുമായി നടി\nഅഞ്ജലിയ്ക്കാണ് ബിഗ് ബോസ് ഹൗസിൽ സുഖമില്ലാതായത്. ആദ്യം ഈ വിവരം സാബുവിനോടായിരുന്നു അ‍ഞ്ജലി പറഞ്ഞത്. വേദന അനുഭവപ്പെടുന്നുണ്ടെന്നു ആദ്യമൊക്കെ താൻ സഹിച്ചുവെന്നും എന്നാൽ ഇപ്പോൾ വേദന സഹിക്കാൻ കഴിയില്ലെന്നും അഞ്ജലി പറഞ്ഞു. അതിഥിയും അഞ്ജലിയും റൂമിലുണ്ടായിരുന്ന സമയത്തായിരുന്നു സാബു അവിടെ എത്തിയത്. തനിയ്ക്ക സാബുവിനോട് ഒരു കര്യം പറയാനുണ്ടെന്ന് അഞ്ജലി ആവശ്യപ്പെടുകയായിരുന്നു. അതിഥി റൂമിൽ നിന്ന് ഇറങ്ങി പോയതിന് ശേഷമായിരുന്നു സാബുവിനോട് തന്റെ ശരീരീക പ്രശ്നത്തെ കുറിച്ച് അഞ്ജലി പറഞ്ഞത്.\nആദ്യം പറയുന്നത് സാബുവിനോട്\nതന്റെ ആരോഗ്യ പ്രശ്നത്തെ കുറിച്ച് അഞ്ജലി ആദ്യം പറഞ്ഞത് സാബുവിനോടായിരുന്നു. ബിഗ് ബോസ് ഹൗസിലെ കാരണവത്തിയും അടുത്ത സുഹൃത്തായ അർച്ചനയോട് പോലും അ‍ഞ്ജലി ഇക്കാര്യം പറഞ്ഞിരുന്നില്ല. ബിഗ് ബോസിനോട് സുഖമില്ലാത്ത കാര്യം അഞ്ജലി ധരിപ്പിച്ചും. ഒട്ടും സഹിക്കാൻ പറ്റാത്ത ഒരു അവസ്ഥ എത്തിയപ്പോഴാണ് പറഞ്ഞെതെന്നും ഇവർ പറഞ്ഞു. സാബു ഉടനെ തന്നെ അർച്ചനയെ പറഞ്ഞ് വിടാമെന്നും അവരാണ് ഇവിടത്തെ മെയിൻ ചാർജെന്നും അർച്ചനയോട് കാര്യങ്ങൾ പറയണമെന്നും സാബു അഞ്ജലിയോട് പറഞ്ഞു.\nകുറച്ച് സമയം റെസ്റ്റ് എടുത്തതിന് ശേഷം അ‍്ജലി ബിഗ് ബോസ് അംഗങ്ങളുടെ ഒപ്പം കൂടുകയായിരുന്നു. പുറത്തു പോയി അംഗങ്ങളോടു സംസാരിക്കുകയും അടുക്കളയിൽ മറ്റുളളവരെ സഹായിക്കുകയും ചെയ്തിരുന്നു. രാത്രി ആഹാരം കഴിച്ചതിനു ശേഷം അ‍ഞ്ജലിയെ ബിഗ് ബോസ് കൺഫെക്ഷൻ റൂമിലേയ്ക്ക് വിളിപ്പിക്കുകയായിരുന്നു.\nകണ്ണ് കെട്ടി ചികിത്സ\nബിഗ്ബോസ് മത്സരാർഥികൾക്ക് മനുഷ്യ ഗണത്തിൽ ആകെ കാണാൻ സാധിക്കുന്നത് കൂടെ താമസിക്കുന്ന ബാക്കി മത്സരാർഥികളെയാണ്. അല്ലാതെ ഒറ്റ മനുഷ്യരെ പോലും അവിടെ കാണാൻ സാധിക്കുകയില്ല. മത്സരാർഥികളെ കൂടാതെ ടെക്നീഷ്യൻമാരും ഇവരോടൊപ്പം ആ വീട്ടിലുണ്ട്. പ്രത്യേക തയ്യാറാക്കിയ ഏതെ ഭാഗത്താണ് ഇവരുളളത് . അത് മത്സരാർഥികൾക്ക് കാണാൻ സാധിക്കുകയില്ല. ബിഗ് ബോസ് വീട്ടിൽ നിന്ന് പുറത്തു പോകുവരെ ഇതു തന്നെയാണ് അവസ്ഥ. അ‍ഞ്ജലിയെ വീട്ടിൽ ചികിത്സയ്ക്കായി പുറത്തു കൊണ്ട് പോയതും കണ്ണു കെട്ടിയിട്ടായിരുന്നു. മുഖം മൂടി ധരിച്ച് ഒരു സ്ത്രീ വന്നാണ് അ‍ഞ്ജലിയെ കൊണ്ടു പോയത്.\nഅഞ്ജലിയ്ക്ക് സുഖമില്ലാതായ വിവരം വീട്ടിലുളള കുറച്ച് പേർ മാത്രമാണ് അറിഞ്ഞത്. അ‍ഞ്ജലി പോയതിനു ശേഷവും കളി തുടർന്നിരുന്നു. എന്നാൽ ടാസ്ക്കിനൊടുവിലാണ് ഈ വിവരം മറ്റ് അംഗങ്ങളെ അറിയിച്ചത്. അ‍്ജലിയ്ക്ക് അസുഖമാണെന്നും ഒട്ടും സുഖമില്ലാത്തതിനാൽ ആശുപത്രിയിലേയ്ക്ക് മാറ്റിയെന്നും കാരണവരായ അർച്ച മറ്റും മത്സരാർഥികളെ അറയിച്ചു. എന്നാൽ എന്ത് അസുഖമാണെന്ന് മറ്റുള്ളവരോട് വെളിപ്പെടുത്തിയിരുന്നില്ല.\nബഷീറിന്റേയും ശ്രീനിയുടേയും ചർച്ച\nഅഞ്ജലിയുടെ അസുഖത്തെ കതുറിച്ച് കൂടുതൽ ധാരണയില്ലാത്ത ബഷീറും ശ്രീനിയും ഇതിനെ കുറിച്ച് സംസാരിച്ചു. ഒരാളെ തന്നെ പൂർണ്ണമായി മാറ്റുന്ന വലിയ സർജറിയാണ് ഇവർക്ക് നടത്തിയതെന്ന് ബഷീർ പറഞ്ഞു. ഇത് വലിയ ആരോഗ്യ പ്രശ്നങ്ങൾ സൃഷ്ടിക്കുമെന്നും ബഷീ കൂട്ടിച്ചേർത്തു. എന്നാൽ ഇതിനെ കുറിച്ച് അധികം ധാരണയില്ല എന്ന എക്സപ്രഷനായിരുന്നു ശ്രീനിയുടെ ഭാഗത്ത് നിന്നുണ്ടായത്.\nmalayalam biggboss anjali ameer in hospital


ലക്‌നൗ: വാലന്റൈന്‍സ് ദിനത്തില് ക്യാംപസിന് അവധി കൊടുത്ത് ലക്‌നൗ സര്‍വകലാശാല. നാളെ വിദ്യാര്‍ത്ഥികളാരും സര്‍വകലാശാലയില് എത്തേണ്ടതില്ലെന്ന് വി.സി സര്‍ക്കുലര് ഇറക്കി.\nഅവധി പ്രഖ്യാപിച്ച ദിവസം വിദ്യാര്‍ത്ഥികളെ ക്യാംപസില് കണ്ടാല് ശിക്ഷാ നടപടികള് സ്വീകരിക്കുമെന്നും സര്‍ക്കുലറില് പറയുന്നു.\n‘ കുറച്ച് വര്‍ഷങ്ങളായി പാശ്ചാത്യ സംസ്‌കാരം ഉള്‍ക്കൊണ്ട് വിദ്യാര്‍ത്ഥികള് ഫെബ്രുവരി 14 ന് വാലന്റൈന്‍സ് ദിനം ആഘോഷിച്ചുവരികയാണ്. എന്നാല് ശിവരാത്രി പ്രമാണിച്ച് ഈ ദിവസങ്ങളില് സര്‍വകലാശാലയ്ക്ക് അവധിയായിരിക്കും.’\nഅതേസമയം സര്‍വകലാശാലയുടെ നടപടിക്കെതിരെ വിദ്യാര്‍ത്ഥികള് രംഗത്തെത്തി. അവധി നല്‍കാന് സര്‍വകലാശാലയ്ക്ക് അധികാരമുണ്ടെങ്കിലും ക്യാംപസില് പ്രവേശിക്കരുതെന്ന് പറയാന് അധികാരമില്ലെന്ന് വിദ്യാര്‍ത്ഥികള് പറയുന്നു.\nകഴിഞ്ഞ വര്‍ഷം വാലന്റൈന്‍സ് ദിനത്തില് പൂക്കളോ മറ്റ് സമ്മാനങ്ങളോ ക്യാമ്പസില് കൊണ്ടുവരുന്നത് സര്‍വകലാശാല വിലക്കിയിരുന്നു.\nTuesday 25th September 2018 9:31am\nMonday 24th September 2018 8:27pm\nThursday 20th September 2018 7:05pm


സണ്ണി ജോസഫ് എം.എൽ.എ യ്ക്ക് കൊവിഡ് - Pravasishabdam\nHome News Kerala സണ്ണി ജോസഫ് എം.എൽ.എ യ്ക്ക് കൊവിഡ്\nതിരുവനന്തപുരം: സംസ്ഥാനത്ത് കൊവിഡ് കേസുകളുടെ എണ്ണത്തിൽ വലിയ റെക്കോർഡ് രേഖപ്പെടുത്തിക്കൊണ്ടിരിക്കുകയാണ്. ദിനംപ്രതി 4000 ത്തിന് മുകളിൽ കേസുകൾ റിപ്പോർട്ട് ചെയ്യപ്പെടുന്ന ഗുരുതര സ്ഥിതിയിലേക്ക് കേരളം മാറിയിരിക്കുകയാണ്. തലസ്ഥാനത്തെ സ്ഥിതിയാണ് കൂടുതൽ രൂക്ഷമായിക്കൊണ്ടിരിക്കുന്നത്. അതേസമയം ജനപ്രതിനിധികൾക്കടക്കം കൊവിഡ് പോസിറ്റീവ് ആകുന്നത് വലിയ ആശങ്ക സൃഷ്ടിക്കുകയും ചെയ്യുന്നു.\nമന്ത്രിമാരായ ഇ.പി ജയരാജനും തോമസ് ഐസകിനും കൊവിഡ് പോസിറ്റീവായിരുന്നു. ഇരുവരും ഇപ്പോൾ രോഗമുക്തരാണ്.എന്നാൽ എംഎൽഎമാർക്കും ഇപ്പോൾ കൊവിഡ് ബാധിച്ചുകൊണ്ടിരിക്കുകയാണ്. പേരാവൂർ എംഎൽഎയായ സണ്ണി ജോസഫിനാണ് ഇപ്പോൾ രോഗം സ്ഥിരീകരിച്ചിരിക്കുന്നത്. ആൻറിജൻ പരിശോധനയിലാണ് ഇദ്ദേഹത്തിന് കൊവിഡ് സ്ഥിരീകരിച്ചത്. ഇദ്ദേഹവുമായി സമ്പർക്കം പുലർത്തിയ എല്ലാവരോടും നിരീക്ഷണത്തിൽ പോകാനും നിർദേശം നൽകിയിട്ടുണ്ട്.\nPrevious articleബജറ്റ് അവതരണത്തിനിടയിൽ നിയമസഭയിലെ കൈയ്യാങ്കളി,കേസ് പിൻവലിക്കണമെന്ന സർക്കാർ ആവശ്യം തള്ളി\nNext articleഎനിക്കെതിരെ വിനായകൻ നടത്തിയ വെർബൽ അബ്യൂസ് ഇപ്പോഴും ഏറ്റവും അറപ്പോടെ ഞാൻ ഓർക്കുവാനിഷ്ട്ടപ്പെടാത്ത വേദനയുടെ കാലമാണ്- മൃദുലാദേവി


അനക്കാര്‍ഡിയേസീ - സര്‍വ്വവിജ്ഞാനകോശം\nമാവ്, പറങ്കിമാവ്, അമ്പഴം എന്നീ ഫലവൃക്ഷങ്ങള് ഉള്‍പ്പെടുന്ന സസ്യകുടുംബം. ഈ കുടുംബത്തില് 73 ജീനസ്സുകളും 600 സ്പീഷീസുമുണ്ട്. ഉത്തര-ദക്ഷിണാര്‍ധഗോളങ്ങളില് എല്ലായിടത്തും ഈ കുടുംബത്തില്‍പെട്ട ചെടികള് കാണാം. ഉഷ്ണമേഖലാപ്രദേശങ്ങളിലാണ് ധാരാളമായുള്ളതെങ്കിലും ശീതമേഖലകളിലും യൂറോപ്പ്, വ. അമേരിക്ക എന്നീ ഭൂഖണ്ഡങ്ങളിലും ഇതിലെ ചില സ്പീഷീസ് കാണാറുണ്ട്. പശ്ചിമാര്‍ധഗോളത്തില് വ്യാപകമായി കാണുന്ന വിഷച്ചെടിയായ പോയിസണ് ഐവി (Poison Ivy) ഈ കുടുംബത്തില്‍പ്പെടുന്നു. കേരളത്തില് ധാരാളമായി കാണുന്നവ മാവ്, പറങ്കിമാവ്, ചാര്, കുളമാവ്, അമ്പഴം, ഉതി എന്നിവയാണ്. ഈ കുടുംബത്തിലെ അംഗങ്ങള് വൃക്ഷങ്ങളോ കുറ്റിച്ചെടികളോ ആയിരിക്കും. തടിയുടേയും തണ്ടിന്റേയും പുറംപട്ടയില് മരക്കറ (resin) ധാരാളമായുണ്ട്. തണ്ടില് ഇലകള് ഏകാന്തരന്യാസത്തിലാണ് ക്രമീകരിച്ചിരിക്കുന്നത്. ഇലകള് പൊതുവേ ഏകപത്രിയും ചിലപ്പോള് ത്രിപത്രിയും ആയിരിക്കും. അപൂര്‍വമായി ചില സസ്യങ്ങളില് വളരെ ചെറിയ അനുപര്‍ണങ്ങളുണ്ട്. ശാഖാഗ്രങ്ങളിലോ ഇലകളുടെ കക്ഷ്യങ്ങളിലോ ആണ്‍പുഷ്പങ്ങളും ദ്വിലിംഗിപുഷ്പങ്ങളുമുള്ള പാനിക്കിള് പുഷ്പമഞ്ജരിയായിട്ടാണ് പുഷ്പങ്ങളുണ്ടാകുന്നത്. പുഷ്പങ്ങള് വളരെച്ചെറുതും സമമിതവുമാണ്. ബാഹ്യദളങ്ങളും ദളങ്ങളും മൂന്നു മുതല് അഞ്ചെണ്ണം വരെയുണ്ടായിരിക്കും. ബാഹ്യദളങ്ങളുടെ ചുവടുഭാഗം സംയോജിച്ചോ പുഷ്പത്തിന്റെ മറ്റുഭാഗങ്ങളില് ഒട്ടിച്ചേര്‍ന്നോ കാണപ്പെടുന്നു. ദളങ്ങളുടെ വശങ്ങള് ഒന്നിനുമേല് ഒന്നായി (imbricate) അടുക്കിയിരിക്കുന്നു. ചിലയിനങ്ങളില് ദളങ്ങള് അപ്രത്യക്ഷമായിരിക്കും. കേസരങ്ങള് പത്തെണ്ണം, അഞ്ചുവീതമുള്ള രണ്ടു വരികളിലായി ക്രമീകരിച്ചിരിക്കുന്നു. അപൂര്‍വമായി ഇതില്‍കൂടുതല് കേസരങ്ങളുള്ള ഇനങ്ങളുമുണ്ട്; ഇതിലും എണ്ണം കുറഞ്ഞയിനങ്ങളാണധികവും. അനകാര്‍ഡിയത്തില് ഒരു പൂര്‍ണ കേസരവും ആറു മുതല് ഒന്‍പത് വരെ ശുഷ്ക്ക കേസരങ്ങ(staminode)ളും കാണപ്പെടുന്നു; റൂവസ് ഇനത്തില് അഞ്ചു കേസരങ്ങളും. കേസരങ്ങള് സ്വതന്ത്രമാണെങ്കിലും ചിലതിന്റെ ചുവടുഭാഗം സംയോജിച്ചിരിക്കും. കേസരതന്തുക്കള് സംയോജിച്ചിരിക്കുന്ന വളയത്തിന്റെ ചുവട്ടില് നിന്നോ വശത്തുനിന്നോ കേസരങ്ങള് ഉത്ഭവിക്കുന്നു. ചിലയിനങ്ങളില് 'കേസരവളയം' അണ്ഡകോശനാളമായി നീണ്ടിരിക്കും. കേസരങ്ങള്‍ക്ക് ദ്വികോശപരാഗമാണുള്ളത്. ജനിപുടം ഒന്നേയുള്ളു. ഒറ്റ അറ മാത്രമുള്ള ഉപരിസ്ഥിത അണ്ഡാശയമാണ്. മൂന്നു അണ്ഡപര്‍ണങ്ങളുണ്ടെങ്കിലും ഒന്നുമാത്രമേ പ്രവര്‍ത്തനക്ഷമമായിരിക്കുകയുള്ളു. വര്‍ത്തിക ഒന്നുമാത്രം; അപൂര്‍വമായി രണ്ട് മുതല് ആറ് എണ്ണം വരെ കാണാറുണ്ട്. അണ്ഡപര്‍ണങ്ങളുടെയത്രതന്നെ വര്‍ത്തികാഗ്രങ്ങളുമുണ്ടായിരിക്കും.\nഅനക്കാര്‍ഡിയേസീ (പറങ്കിമാവ്)A.പുഷ്പങ്ങളോടുകൂടിയ ഒരു ശാഖ B.ഒരു പുഷ്പം C.പുഷ്പത്തിന്റെ അനുദൈര്‍ഘ്യഛേദം D.കേസരങ്ങള്E.അണ്ഡാഷയത്തിന്റെ അനുപ്രസ്ഥ ഛേദം F.മൂപ്പെത്താത്ത ഒരു ഫലം\nഅനകാര്‍ഡിയേസീ കുടുംബത്തില് മാങ്ങപോലെയുള്ള മാംസളഫലങ്ങളും കശുവണ്ടി പോലെയുള്ള അണ്ടി ഇനങ്ങളും ഉള്‍പ്പെടുന്നു. മാമ്പഴവും അമ്പഴങ്ങയും ഭക്ഷ്യയോഗ്യമാണ്. കട്ടികൂടിയ പുറന്തൊണ്ട് ആവരണം ചെയ്യപ്പെട്ടിരിക്കുന്ന പറങ്കിയണ്ടിപ്പരിപ്പാണ് ഭക്ഷ്യയോഗ്യം. പുറന്തൊണ്ടില് അടങ്ങിയിരിക്കുന്ന എണ്ണ വ്യാവസായിക പ്രാധാന്യമുള്ളതാണ്. കേരളത്തിന് വന്‍തോതില് വിദേശനാണ്യം നേടിത്തരുന്ന നാണ്യവിളകളാണ് കശുമാവ്, മാവ് തുടങ്ങിയവ. മാങ്ങയും കശുമാങ്ങയും ഉപയോഗിച്ച് വിവിധ ഭക്ഷ്യോത്പന്നങ്ങളുണ്ടാക്കുന്നു. കശുമാങ്ങയില്‍നിന്ന് പലതരത്തിലുള്ള മദ്യവും ഉത്പാദിപ്പിക്കുന്നുണ്ട്. അനാകാര്‍ഡിയേസീ കുടുംബത്തിലെ അംഗങ്ങളുടെ തടിയും തടിയില്‍നിന്നും ലഭിക്കുന്ന കറയും വിവിധ ആവശ്യങ്ങള്‍ക്കുപയോഗിച്ചുവരുന്നു.\nസാമ്പത്തിക പ്രാധാന്യം ഉള്ള പലയിനം സസ്യങ്ങളും അനകാര്‍ഡിയേസീ കുടുംബത്തിലുണ്ട്. ഭക്ഷ്യയോഗ്യമായ കുരു പ്രദാനം ചെയ്യുന്ന പറങ്കിമാവ്, രുചിയേറിയ മാമ്പഴം തരുന്ന മാവ്, അമ്പഴം, കാശ്മീര് പ്ളം; മരക്കറ, എണ്ണ, വാര്‍ണീഷ്, ലാക്കര് മുതലായവ തരുന്ന ടോക്സിക്കോഡെന്‍ട്രോണ് തുടങ്ങിയവ ഇതിനുദാഹരണങ്ങളാണ്.\n"http://web-edition.sarvavijnanakosam.gov.in/index.php?title=%E0%B4%85%E0%B4%A8%E0%B4%95%E0%B5%8D%E0%B4%95%E0%B4%BE%E0%B4%B0%E0%B5%8D%E2%80%8D%E0%B4%A1%E0%B4%BF%E0%B4%AF%E0%B5%87%E0%B4%B8%E0%B5%80" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 11:41, 8 ഏപ്രില് 2008.\nഈ താള് 1,138 തവണ സന്ദര്‍ശിക്കപ്പെട്ടിട്ടുണ്ട്.